Narudhoo Hurihaa Ge'ehge Current Bill Member Ali Riza Dhakkavaifi - Vaguthu\n2 މަސް ކުރިން ( މެއި 30, 2020 )\nށ. ނަރުދޫ ހުރިހާ ގެއެއްގެ ކަރަންޓު ބިލް، ރައްޔިތުންގެ މަޖިލިހުގެ މިލަންދޫ ދާއިރާގެ އެމްޑީޕީގެ މެމްބަރު އަލީ ރިޒާ ދައްކަވައިފިއެވެ.\nނަރުދޫ ހުރިހާ ގެއެއްގެ ކަރަންޓު ބިލް ރިޒާާ ދެއްކެވި އިރު، އެ ރަށަކީ ގިނަ އަދަދަކަށް މީހުން ކޮވިޑް-19 އަށް ފައްސިވި ރަށެކެވެ. ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އެންމެ ފަހުން އާންމުކޮށްފައިވާ މައުލޫމާތުން އެނގޭ ގޮތުގައި އެ ރަށުން 11 މީހަކު ކޮވިޑް-19 އަށް ފައްސިވިއެވެ.\nނަރުދޫ ކައުންސިލުން ވިދާޅުވީ ރިޒާ، އެ ރަށުގެ 87 ގެއެއްގެ ކަރަންޓު ބިލް ދައްކަވާފައިވާ ކަމަށެވެ. ނަރުދޫ ހުރިހާ ގެއެއްގެ ކަރަންޓު ބިލާ ރިޒާ ހަވާލުވެވަޑައިގެންފައި ވަނީ ރޭގެ ވަގުތެއްގައި ކަމަށް ވެސް ކައުންސިލުން ވިދާޅުވިއެވެ.\nނަރުދު އަށް މާލެއިން ދަތުރު ކުރި ބޯޓެއްގެ ކައްޕިއެއް ކޮވިޑް-19 އަށް ފައްސިވުމާ އެކު ބޯޓުން ދަތުރު ކުރި މީހުންގެ ތެރެއިން އެ ރަށުގައި ދިރިއުޅޭ ގިނަ ބައެއްގެ ސުންކު ނެގިއެވެ. ނަމަވެސް 11 މީހުން ފިޔަވައި އެންމެން ވެސް ވަނީ ބައްޔަށް ނައްސިވެފައެވެ.\nނަރުދޫ އަދިވެސް އޮތީ މޮނިޓަރިންގެ ހާލަތުގައެވެ.\nނަރުދޫ މޮނިޓަރިންގެ ހާލަތުގައި އޮތުމުން، އެ ރަށް ކައިރީގައި އޮންނަ ފުނަދޫ އާއި ގޮއިދޫ އާއި އެހެން ބައެއް ރަށްރަށުންނާއި ކުންފުނިތަކުންނާއި ޖަމިއްޔާތަކުން ވެސް ވަނީ އެހީތެރިކަން ފޯރުކޮށްދީފައެވެ.\nމީގެ އިތުރުން ވެލާ ރިސޯޓުން ވެސް ވަނީ އެ ރަށަށް ބޮޑެތި އެހީތަކެއް ފޯރުކޮށްދީފައެވެ.ވެލާ ރިސޯޓުގު ފަރާތުން އެ ރަށަށް ހަދިޔާ ކުރި ތަކެތީގެ ތެރޭގައި 3000 މާސްކާއި 3000 އަންގި އާއި 110 ޕީޕީއީ ސެޓް އަދި 2500 ޕެނެޑޯލް ކާޑު ހިމެނެއެވެ.\nބޮޑުފިނޮޅުގައި ތިބި ބިދޭސީންނަށް މުސާރަ ދޭން ޖެހެނީ ރިޒާގެ ކުންފުންޏަކުން ނޫން\nމެއި 30, 2020 12:41\nހާދަ ރަނގަޅޭ، ތިބާއަށް މާތްﷲ ހެޔޮ ރަޙުމަތް ލައްވާށި.\nމެއި 30, 2020 13:41\nތީގެ ފައިދާ އޮތީ މުންސަދިންނަށް. މިދުވަސްކޮޅަކީ ސަރުކާރުން ކަރަންޓު އަގުހެޔޮކޮށްފަވާ ދުވަސްކޮޅެއް. އައިދައިގެ މީހާގެ ކަރަންޓުބިލަށްއެރީ -/8ރ\nމެއި 30, 2020 16:07\nމެއި 30, 2020 14:14\nސިޔާސީ އުކުޅެއް ޖަހާލީނު. ދެން ނަރުދޫ ރައްޔިތުން އަޅީ ރިޒާ ދައްކައިދިން ކަރަންޓު ބިލުން ސަލާމަތެއް ނުވާނެ. ތިޔަ "ދަރަނި" އުމުރު ދުވަހުވެސް އަދާ ކޮށްދީ ނުނިމޭނެ! ބަލަން ތިބެބަލަ މި ނޫން ގޮތެއްވޭތޯ؟\nމެއި 30, 2020 14:15\nއެހެން ބޭފުޅުންނަށް ރަނގަޅު މިސާލެއް ﷲ ތިބާއަށް ހެޔޮ ރަޚްމަތް ލައްވާ ފާފަތައް ފުއްސަވާށި\nމެއި 30, 2020 19:55\nއެހެން ބޭފުޅުންނަށް ރަނގަޅު މިސާލެއް ﷲ ތިބާއަށް ހެޔޮ ރަޚްމަތް ލައްވާށި\nމެއި 30, 2020 14:24\nކޮބާހޭ ކެންދޫ ދާއިރާގެ ނަޒާހަތްތެރި މެންބަރު މިދާއިރަގެ ރަށަކަށް މާސްކްގަނޑެއްހާ ހިސާބުވެސް ފޯރުކޮށްލަ ނުދިން ދޮތައެވެ އެއީ ނަޒާހަތްތެރިވީމަ ވީގޮތެއްދެއްތޯ ؟\nމެއި 30, 2020 16:08\nދާއިރާދެކެ ލޯބިވާ ދައިރިއެއް ހޮވަންވީދޯ، ނެކްސްޓައިމް، ބައިބާއި އައްޔާ\nމެއި 30, 2020 14:28\nނަރުދޫ ރައްޔިތުން ދެން ތިދަރަނި ދައްކާނުނިމޭނެ\nމެއި 30, 2020 14:35\nއެއީ ކިހާ ވަރެއް ތޯ އެވެ ؟\nމެއި 30, 2020 15:03\nތީވާ މެންބަރުން. ރ އަތޮޅުގެ ކޮންމެވެސްވދާއިރާއެއްގެ މެންބަރެއްގެ ގާތު ކަމަކު ބުނުމުން ދައްކަނީ އެކައުންޓް ބެލެންސް ކަމަށް ވަނީ.\nމެއި 30, 2020 15:32\nނަރުދޫ ހުރިހާ ގެއެއްގެ ކަރަންޓު ބިލް މެމްބަރު އަލީ ރިޒާ ދެއްކިއިރު ފީވައް އަދި މިލަންދޫގެ ކަރަންޓް ބިލް ނުދެއްކީ ކީއްވެގެންތޯ؟\nމެއި 30, 2020 16:54\nސަދަގާތް ކުރުމަކީ ވަރަށް މާތް ކަމެކެވެ. އެކަމަކު މި ގޮތަށް ހުރިހާ އެންމެންގެ ކަރަންޓް ބިލް ދެއްކުމުގެ ބަދަލުގައި ނިކަމެތިންނަށް ބޭސްކޮށް ނިކަމެތިންނަށް ވަކި ރަށެއް ހާއްސަ ނުކޮށް ކާކުކަން ނޭންގޭ ގޮތަށް އެހީވުމަކީ ކަންކުރަންޖެހޭނެ އެންމެ ރަގަޅު ގޮތް ކަމަށް ދެކެެމެވެ. ދުނިޔޭގެ ގިނަ މުޖްތައުތަކުގައި މިގޮތަށް މީހަކު ފައިސާ ދޭން އުޅޭނަމަ އެމީހުން އޮފެންޑްވާނެތީ އެޒާތުގެ ކަމެއް ކުރާކަށް ނޫޅޭނެއެވެ. އެމީހުން ބޭނުންވާނީ އެމީހުންގެ އަމިއްލަ މަސައްކަތުން ފައިސާ ހޯދާ ދިރި ތިބޭށެވެ. ޒަމާނުއްސުރެ މިރާއްޖެ އަކީ މިޒާތުގެ ކަންކަމަށް ތަރުހީބުދޭ ބައެއްކަން ފާހަގަ ކުރެވެއެވެ. މިޝަޤާފަތް ބަދަލުވާނެބާއޭ ހިތަށް އަރައެެވެ މިހާރުގެ ތައުލީމީ ޒުވާނުން މިފަދަ އެހީތަކަށް ތަރްހީބުދޭބާވައެވެ.\nމެއި 30, 2020 18:09\nގުރައިދޫގެ ގޭގެބިލްތައްވެސް ދައްކާފިޔޯ\nމެއި 30, 2020 19:12\nމާތް ރަސްކަލާނގެ މަގުގައި ކުރާ ހޭދަޔަކީ ގެއްލިގެންދާ އެއްޗެއް ނޫން.. އެއީ ހަގީގީ ފައިދާ.. ވަރައް އުފާކޮއްފިން...\nމެއި 30, 2020 20:08\nކޮބާހޭ ކ.ގުރައިދޫ ދާއިރާގެ ނަޒާހަތްތެރި މެންބަރު މިދާއިރަގެ ރަށަކަށް މާސްކްގަނޑެއްހާ ހިސާބުވެސް ފޯރުކޮށްލަ ނުދިން ދޮތައެވެ އެއީ ނަޒާހަތްތެރިވީމަ ވީގޮތެއްދެއްތޯ؟\nހައުދަހައި ރަންގަޅައޭ ދީދެން ރިޒާ... ސޯބެއަށް އެވަ ރޮ ކަމަކަސް ނިވެއި ލޮލް


Thalafihsaigen Bill Dhahkan Dhaananhey? Nudhaanamey!\nއޮކްޓޯބަރ 20, 2018 195 0\nދިވެހިން ހެއްވާލުމަށް މިއަދު އެންމެ ކުޅަދާނެ އެކަކީ، ކާއްޓޭ ދި ވާންޗޯ އޭ ބުނުމުން އެކަމާ ދެކޮޅު ހަދާނެ މީހެއް އުޅޭނެ ހެނެއް ހިއެއް ނުވެއެވެ. އަސްލު ނަމާއި އަމިއްލަ މީހާގެ އެއްވެސް މައުލޫމާތެއް ހާމަނުކޮށް ސްނެޕްޗެޓް ފިލްޓަރ އެއް ބޭނުންކޮށްގެން ތަފާތު އަގު ހުރި މެސެޖްތަކެއް ދެމުން އަންނަ ކާއްޓޭ މިވަނީ ތަފާތު ވީޑިއޯއެއް ކުޅެފައެވެ.\nމިވީޑިއޯއިން ދައްކައިދެނީ ބިލް ދައްކަން ހަދާން ނެތޭ މީހުންނަށް ދިމާވާ މައްސަލަ ތަކާއި އެކަމުގެ ޙައްލެވެ. ވީޑިއޯގައި ދައްކާފައި ވަނީ ތުއްތު ނަމަކަށް ކިޔާ މީހަކު ފޯން ބިލް ނުދެއްކިގެން އުޅޭ މައްސަލައެވެ. އަދި އެކަމާ ތުއްތުގެ އަންހެނުން ހަޅޭ ލަވާއިރު، އަނެއްކޮޅުން ފެނާ ކަރަންޓާއި ވެސް ކަނޑާލާ މައްސަލައެވެ. ސަބަބަކަށްވަނީ ތުއްތުގެ ހަނދާން ބަލި ކަމެވެ. ކާއްޓޭގެ މިވީޑޯގައި ވަނީ މިގޮތަށް ހަނދާން ނެތޭ މީހުންނަށް މިކަން ޙައްލު ކުރާނެ ވަރަށް މޮޅު ގޮތެއް ކިޔައިދީފިއެވެ. އެއީ “ފަހި ޕޭ” އެޕްލިކޭޝަން އެވެ.\nފަހިޕޭ އެޕްލިކޭޝަންއަކީ މަދު ދުވަސްކޮޅެއްގެ ތެރޭގައި ގިނަ ބައެއްގެ މެދުގައި މަޤްބޫލުކަން ހޯދާފައިވާ އެޕްލިކޭޝަން އެކެވެ. އޮންލައިންކޮށް ރިލޯޑް އަދި ރާސްޓަސްގެ އިތުރުން ދިރާގު އަދި އުރީދޫގެ ހުރިހާ ބިލަކަށް ފައިސާ ދެއްކުމާއި ކަރަންޓް ބިލް، ފެން ބިލް، މީޑިއާނެޓް ބިލް އަދި މޯލްޑިވްސް ގޭސް އަށްވެސް ފަހިޕޭ މެދުވެރިކޮށް އޯޑަރ ކޮށްލެވެއެވެ. ފަހި ޕޭ އެޕްލިކޭޝަންއަކީ އެންޑްރޮއިޑް އަދި އެޕަލްގެ ފޯންތަކަށްވެސް އެޅޭނެ، އެޕަލް އަދި ޕްލޭސްޓޯރުގައި ޑައުންލޯޑް ކުރެވޭނެ އެޕްލިކޭޝަންއެކެވެ.\nޕަހިޕޭ އެޕްލިކޭޝަންގެ އިތުރު ޕީޗަރ ތަކަށް ބަލާލާއިރު މި އެޕްލިކޭޝަންގައި، މިފަދަ އެހެން އެޕްލިކޭޝަންތަކާއި ޚިލާފް ވަރަށް ބޭނުންތެރި ޕީޗަރއެއް ހުރެއެވެ. އެއީ ސްކެޑިއުލްކޮށް ބިލް ދެއްކޭނެ ނިޒާމެކެވެ. މީގެމާނައަކީ ވަކި ދުވަހަކު އޮޓޮމެޓިކްކޮށް ބިލް ދެއްކޭނެ ގޮތެއް މި އެޕްލިކޭޝަން މެދުވެރިކޮށް ހަދާލެވޭނެއެވެ. ހަނދާނެތޭ މީހުންނަށް މިއީ ހަމަ އެއްވަނައިގެ ޚިދުމަތެކެވެ.\nމިވީޑިއޯ ނިންމާލަމުން ކާއްޓޭ ބުނެފައިވާހެން، މިހާރު ތަލަ ފިއްސައިގެން ބޮޑު ކިއުއެއްގައި ޖެހިގެން ބިލްތަކަށް ފައިސާ ދައްކަން އުޅުމުގެ ބޭނުމެއް ނެތެވެ. ފަހި ޕޭ އެޕްލިކޭޝަންއިން މިހުރިހާ ކަމެއް ކުރެވޭނެއެވެ. އަވަހަށް ތިރީގައިވާ ލިންކުން ފަހިޕޭ އެޕް ޑައުންލޯޑް ކޮށްލާށެވެ. އަދި އެހީ އެއް ބޭނުންފުޅު ނަމަ ފަހިޕޭ ލޭންޑްލައިން ނަމްބަރު 4007004 ނުވަތަ މޮބައިލް 7997991 އަށް ގުޅާލައްވާށެވެ.\nފަހިޕޭ އެންޑްރޮއިޑް އެޕް\nފަހިޕޭ އައިފޯން އެޕް


ޅ. ނައިފަރުގައ ފެނާއި ނަރުދަމާ ނިޒާމް ޤާއިމުކުރުމުގެ މަސައްކަތާއި އަދި ތ. ވޭމަންޑޫގައި ނަރުދަމާ ނިޒާމު ޤާއިމު ކުރުމުގެ މަސައްކަތް ބަޔަކާ ޙަވާލުކޮށްފި | Ministry of Environment and Energy\nފުރަތަމަ ޞަފްޙާ » ޚަބަރު » ޅ. ނައިފަރުގައ ފެނާއި ނަރުދަމާ ނިޒާމް ޤާއިމުކުރުމުގެ މަސައްކަތާއި އަދި ތ. ވޭމަންޑޫގައި ނަރުދަމާ ނިޒާމު ޤާއިމު ކުރުމުގެ މަސައްކަތް ބަޔަކާ ޙަވާލުކޮށްފި\nއެކަށީގެންވާ ބޯފެނުގެ ނިޒާމާއި ނަރުދަމާގެ ނިޒާމުގެ ޚިދުމަތް އެންމެހައި ރައްޔިތުންނަށް ފޯރުކޮށް ދިނުމުގެ ސިޔާސަތުގެ ދަށުން ޅ.ނައިފަރުގައ ފެނާއި ނަރުދަމާ ނިޒާމް ޤާއިމްކުރުމުގެ މަސައްކަތާއި އަދި ތ.ވޭމަންޑޫގައި ނަރުދަމާ ނިޒާމު ޤާއިމު ކުރުމަށް މިއަދު ބަޔަކާ ޙަވާލުކޮށްފިއެވެ. އެގޮތުން މި މަސައްކަތް ޙަވާލުކޮށްފައިވަނީ އިންޑިއާގެ ޖޮއިންޓް ވެންޗަރ ކުނފުންޏެއް ކަމަށްވާ އެލް އީ ޓްރިވެނީ ޖޭވީ އާއެވެ. މި އެއްބަސްވުމުގައި މިނިސްޓްރީގެ ފަރާތުން ސޮއިކުރެއްވީ މިނިސްޓަރ އޮފް އެންވަޔަރަންމަންޓް އެންޑް އެނަރޖީ އަލްފާޟިލް ޠާރިޤް އިބްރާހީމެވެ. އަދި އެލް.އީ ޓްރިވެނީ ޖޭވީގެ ފަރާތުން ސޮއިކުރެއްވީ އެ ކުންފުނީގެ ޑިރެކްޓަރ ވިނޭ ކުމާރު ސިންގް އެވެ.\nމިމަޝްރޫޢުގެ ދަށުން ޅ. ނައިފަރުގައި ނަރުދަމާ ވިޔުގަ ޤާއިމުކުރުމާއި، ސުވޭޖް ޓްރީޓްމަންޓް ޕްލާންޓް ޤާއިމުކުރުމާއި އަދި ފެނުގެ ވިޔުގަ އެޅުމާއި، ސްޓޯރޭޖް ޓޭންކް ޤާއިމުކުރުމުގެ މަސައްކަތް ކުރެވޭނެއެވެ. އަދި ތ.ވޭމަންޑޫގައި ނަރުދަމާ ވިއުގަ ޤާއިމުކުރުމާއި ސުވޭޖް ޓްރީޓްމަންޓް ޕްލާންޓް ޤާއިމުކުރުމާއިއެކު މިކަންކަން ކުރާނެ އެޑްމިނިސްޓްރޭޓިވް ބިލްޑިންގ އެއް ޤާއިމުކުރެވޭނެއެވެ.\nމި މަޝްރޫޢަކީ އިސްލާމިކް ޑިވެލޮޕްމަންޓް ބޭންކް (އައި.ޑީ.ބީ) އަދި އޯޕެކް ފަންޑް ފޮރ އިންޓަނޭޝަނަލް ޑިވެލޮޕްމަންޓް (އޮފިޑް) ގެ ލޯން އެހީގެ ދަށުން ކުރިއަށްގެންދާ މަޝްރޫޢެކެވެ.\nމި މަޝްރޫޢުގެ ޖުމްލަ އަގަކީ 148,902,816.02 (ސަތޭކަ ސާޅީސް އަށް މިލިއަން ނުވަސްތޭކަ ދެހާސް އަށްސަތޭކަ ސޯޅަ ރުފިޔާ ދެ ލާރި) ދިވެހި ރުފިޔާއެވެ. އަދި މި މަޝްރޫޢުގެ މަސައްކަތް ނިންމުމަށް ހަމަޖެހިފައިވަނީ އެއްބަސްވުމުގައި ސޮއިކުރާ ތާރީޚުން ފެށިގެން 18 މަސް ދުވަހެވެ.\n18 ޖޫން 2017 ވަނަ ދުވަހު 14:04 ގައި ޚަބަރުގެ ދަށުގައި ޝާއިޢުކުރެވިފައި.


ގައުމީ އަރުޝީގެ އެޑްވައިޒަރީ ބޯޑުގެ ރައީސަކަށް މުހައްމަދު އާސިފް | Sandhaanu\nގައުމީ އަރުޝީގެ އެޑްވައިޒަރީ ބޯޑުގެ ރައީސަކަށް މުހައްމަދު އާސިފް\nގައުމީ އަރުޝީފުގެ އެޑްވައިޒަރީ ބޯޑް އުފައްދަވައި އެ ބޯޑުގެ ރައީސަކަށް މުހައްމަދު އާސިފް ( މުންދު ) އިންތިޚާބު ކޮށްފިއެވެ.\nޖުމްލަ ނުވަ ބޭފުޅުން ހިމެނިވަޑައިގަންނަވާ މި އެޑްވައިޒަރީ ބޯޑުގެ ނައިބު ރައީސް އަކަށް އިންތިޚާބުކޮށްފައިވަނީ އަހުމަދު އާސިމް އެވެ.\nގައުމީ އަރުޝީގެ އެޑްވައިޒަރީ ބޯޑުގެ ރައީސް އަކަށް އިންތިޚާބުކޮށްފައިވާ މުހައްމަދު އާސިފް އަކީ ޚަބަރާއި މައުލޫމާތު ފެތުރުމު ދާއިރާގައި ގިނަ ދުވަސްތަކެއް ވަންދެން މަސައްކަތް ކުރައްވާފައިވާ ބޭފުޅެކެވެ.\nއާސިފަކީ މައުލޫމާތު ފެތުރުމާއި ހުށަހެޅުމުގެ ހުނަރުވެރިކަމުގެ ރޮގުން ހިތްވަރުދިނުމުގެ ގައުމީ އިނާމް ހާސިލް ކުރައްވާފައިވާ ބޭފުޅެކެވެ.\nއާސިފް ވަނީ ވީޓީވީގެ ސީއީއޯގެ މަގާމުވެސް ފުރުއްވާފަ އެވެ. އަދި މޯލްޑިވްސް މީޑިއާ ކައުންސިލްގެ ރައީސްކަން ކުރައްވާފައިވާއިރު ޚަބަރާއި މައުލޫމާތު ފެތުރުމުގެ ދާއިރާއިން މީހުން ބިނާ ކުރެއްވުމަށް ގިނަ މަސައްކަތްތަކެއް އެބޭފުޅާ ކުރައްވާފައިވެ އެވެ.\nއެޑްވައިޒަރީބޯޑް އުފެއްދެވީ ގައުމީ އަރުޝީފުގެ ގާނޫނުގެ ދަށުން ރައީސުލް ޖުމުހޫރިއްޔާ އިބްރާހިމް މުހައްމަދު ސޯލިހް އެވެ.\nދިވެހިރާއްޖޭގެ އަރުޝީފަކީ ދިވެހިރާއްޖޭގެ ގައުމީ އަރުޝީފުގެ ގާނޫނުގެ ދަށުން 2012ގައި އުފެއްދެވި މުއައްސަސާއެކެވެ.\nގައުމީ އަރުޝީފަކީ ގައުުމުގެ ތާރީޚާއިގުޅޭ އެންމެހާ ލިޔެކިޔުންތަކާއި ރެކޯޑްތައް ރައްކާތެރިކޮށް ބަލަހައްޓައި ދެމެހެއްޓުމަށް ގާނޫނީގޮތުން މަތިކޮށްފައިވާ މަރުކަޒީ މުއައްސަސާއެވެ.


Sandeep aur pinky farrar mi mahu 20 ga – Iru\nސަންދީޕް އޯރް ޕިންކީ ފަރާރް މި މަހުގެ 20 ގައި\nރިލީޒްނުކުރެވި ވަރަށް ބޮޑަށް ދިގުލައިގެން ގޮސްފައިވާ، ޔާޝްރާޖް ފިލްމްސް (ވައިއާރްއެފް) ގެ ފިލްމު “ސަންދީޕް އޯރް ޕިންކީ ފަރާރް” އަޅުވާނެ ތާރީހެއް އެންމެ ފަހުން އިއުލާންކޮށްފި އެވެ.\nދިބާކަރު ބެނަޖީ ޑައިރެކްޓްކޮށްފައިވާ ފިލްމު މިހާރު ތާވަލުކޮށްފައި ވަނީ މި މަހުގެ 20 އަށެވެ. އެއާ އެކު ވަނީ ފިލްމުގެ ޕޯސްޓަރުތަކެއް ވެސް ދައްކާލައިފި އެވެ. އަރުޖުން ކަޕޫރާއި ޕަރިނީތީ ޗޯޕްޅާ ލީޑް ރޯލް ކުޅެފައިވާ “ސަންދީޕް އޯރް ޕިންކީ ފަރާރް” އަކީ ކުރިން 2018 ގެ އޮގަސްޓް މަހުގެ ތެރޭގައި ރިލީޒްކުރަން ޕްލޭންކުރި ފިލްމެކެވެ.\nނަމަވެސް އެކިއެކި ސަބަބުތަކާ ހެދި ފިލްމު ސިނަމާތަކަށް ނުގެނެވި ލަސްވީ އެވެ. “ސަންދީޕް އޯރް ޕިންކީ ފަރާރް” ވެގެންދާނީ ވައިއާރްއެފުން މި އަހަރު ގެނެސްދޭ ފުރަތަމަ ފިލްމަށެވެ. އަދި މިއީ އަރުޖުނާއި ޕަރިނީތީގެ ޖޯޑު ފެނިގެންދާ ތިން ވަނަ ފިލްމެވެ.\nއެ ދެ ތަރިން އެންމެ ފަހުން އެކީގައި ފެނިފައި ވަނީ 2018 ގައި ރިލީޒްކުރި ފްލޮޕް ފިލްމު “ނަމަސްތޭ އިންގްލެންޑް” އިންނެވެ.


Samaau ah majileehun ruhun dheefi\nއެޗްއާރުސީއެމް މެމްބަރުކަމަށް އައްޔަން ކުރަން މަޖިލީހުން ރުހުން ދިން ސަމާއު\nހިއުމަން ރައިޓްސް ކޮމިޝަން (އެޗްއާރުސީއެމް) ގެ ހުސް ވެފައިވާ މެމްބަރުގެ މަގާމަށް ގދ. ތިނަދޫ / އަސާގެ، ސަމާއު އަބްދުލް ނަޖީބު އައްޔަން ކުރަން ރައްޔިތުންގެ މަޖިލީހުން ރުހުން ދީފި އެވެ.\nސަމާއު އެ މަގާމަށް އައްޔަން ކުރަން މަޖިލީހުގެ ހިއުމަން ރައިޓްސް އެންޑް ޖެންޑާ ކޮމިޓީން މީގެ ކުރިން އޮތީ ނިންމަައިފަ އެވެ. އަދި ކޮމިޓީގެ ނިންމުން ފާސްކުރަން މަޖިލީހުގެ ތަޅުމުގައި ނެގި ވޯޓުގައި ސަމާއުއަށް ރުހުން ދޭން 42 މެމްބަރަކު ވޯޓު ދެއްވި އެވެ. ނުފެންނަކަމަށް އެއްވެސް މެމްބަރަކު ވޯޓެއް ނުދެއްވަ އެވެ.\nއެޗްއާރުސީއެމްގެ މެމްބަރު ކަމަށް އަައްޔަން ކުރަން 14 ބޭފުޅެއްގެ ނަން ރައީސް އިބްރާހިމް މުހައްމަދު ސޯލިހުގެ މިދިޔަ ޖުލައި މަހު މަޖިލީހަށް ފޮނުއްވި އެވެ. ނަަމަވެސް ހިއުމަން ރައިޓްސް ކޮމިޓީން ނިންމީ އެ މަގާމަށް އެކަށީގެންވަނީ ސަމާއު ކަމަށެވެ.\nސަމާއު ވަނީ ހިއުމަން ރައިޓްސްއާ ގުޅޭ ދާއިރާަގައި އަށް އަހަރަށް ވުރެ ގިނަ ދުވަހު މަސައްކަތް ކުރައްވައިފަ އެވެ. އަދި ގާނޫނީ ދާއިރާއިން ބެޗެލާޒް އަދި ހިއުމަން ރައިޓްސް ލޯއިން މާސްޓާސް ޑިގްރީ ފުރިހަމަ ކުރައްވައިފަ އެވެ.\nއެޗްއާރުސީއެމްގެ މެމްބަރުކަމަށް ހުޅުވާލީ އެ ކޮމިޝަންގެ ކުރީގެ މެމްބަރު ނައިވީން އަބްދުﷲ ގެ ދައުރު ހަމަވެ އެ މަގާމު ހުސްވުމުން ނެވެ.\nއެޗްއާރުސީއެމް އެކުލެވިގެން ވަނީ ފަސް މެމްބަރުންގެ މައްޗަށެވެ. ނަމަވެސް މި ވަގުތު ތިއްބެވީ ހަތަރު މެމްބަރުން ނެވެ. އަދި ކޮމިޝަންގެ ރައީސާއި ނާއިބު ރައީސަކު ނެތެވެ.\nމުވައްޒަފުން މަސައްކަތް ކުރަނީ އުފަލުން\nއެޗްއާރުސީއެމްގެ ރައީސްކަމަށް މުނާ ލާން ފާސްކޮށްފި\nއެޗްއާރުސީއެމްގެ މައްސަލަ އޮއްބާލައިފި\nއެޗްއާރުސީއެމްގެ ވެރިން އައްޔަން ކުރަން މަޖިލީހަށް


ބައިޑެންގެ ނުފެންނަ ފަރާތް: މިއީ ވެރިކަމަށް ކުރިމަތި ލައްވާ3ވަނަ ފަހަރު – Dhen.mv\nބައިޑެންގެ ނުފެންނަ ފަރާތް: މިއީ ވެރިކަމަށް ކުރިމަތި ލައްވާ3ވަނަ ފަހަރު\nޢާއިޝަތު ނުޒުހާ November 6, 2020 - 4:09 pm\nޖޯ ބައިޑަން (ކ) ބަރަކް އޮބާމާ (ވ)\nއެކި ސަބަބު ތަކާހުރެ މުޅި ދުނިޔޭގެ ވެސް ކަޅި މިހާރު ހުއްޓިފައި ހުރީ އެމެރިކާގައި މިހާރު ކުރިޔަށްދާ، އެމެރިކާގެ ރިޔާސީ އިންތިޚާބުގެ ނަތީޖާއަށެވެ. ދުނިޔޭގެ އެެންމެ ބޮޑު އަދި ބާރުގަދަ އެމެރިކާގެ އަސްކަރިއްޔާގެ އެންމެ އިސް ފަރާތް ކަނޑައަޅާ، އެމެރިކާގެ ރައީސް އިންތިޚާބު ކުރާ އިންތިޚާބަށެވެ. އެމެރިކާގެ އިންތިޚާބަށް މުޅި ދުނިޔޭގެ ސަމާލުކަން ހުއްޓިފައިވާ މިދަނޑިވަޅުގައި އިންތިޚާބުގައި ވާދަ ކުރާ ކެނޑިޑޭޓުންނާ ބެހޭ ގޮތުން ގިނަ ބަޔަކު ދަނީ މަޢުލޫމާތުތައް އެއްކުރަމުންނެވެ.\nމިގޮތުން މިލިޔުން މިޚާއްސަކޮށްލަނީ، އެމެރިކާގެ މިފަހަރުގެ ރިޔާސީ އިންތިޚާބުގައި މިވަގުތު ކުރީގައި އުޅުއްވާ، އެޤައުމުގެ ޑިމޮކްރެޓިކް ޕާޓީގެ ކެނޑިޑޭޓް ޖޯ ބައިޑަންއާ ބެހޭ ގޮތުންނެވެ. ގިނަ ބަޔަކަށް ޖޯ ބައިޑަން އެނގެން ފެށީ 2008 ވަނަ އަހަރު އޭރުގެ ޑިމޮކްރަޓިކް ކެނޑިޑޭޓް ބަރަކް އޮބާމާގެ ރަނިންމޭޓަކަށް ބައިޑަން އިންތިޚާބު ކުރުމާއެކުއެވެ. ނަމަވެސް ބައިޑަންގެ ސިޔާސީ ހަޔާތް އޭގެ މާކުރިން ވަނީ ފެށިފައެވެ.\nއެމެރިކާގެ ތާރީޚްގައި ބައިޑަން ގެ ނަން ފުރަތަމަ ފަހަރަށް ލިޔެވިގެން ދިޔައީ 1972 ވަނަ އަހަރު ޑެލެވިޔަރގެ ސެނެޓްގެ ގޮނޑި ކާމިޔާބު ކުރި ހިސާބުންނެވެ. ގާނޫނީ ދާއިރާއިން ކިޔަވާ ވިދާޅުވެގެން، ގާނޫނީ ދާއިރާގައި ހަރަކާތްތެރިވަމުން އެ އަހަރުގެ ސެނެޓް އިންތިޚާބު ޖޯ ބައިޑަން ކާމިޔާބު ކުރެއްވުމާއެކު، އެމަނިކުފާނު ވެގެން ދިޔައީ އެމެރިކާގެ ތާރީޚްގައި ސެނެޓްގެ ގޮނޑިއަކަށް އިންތިހާބުވެ ވަޑައިގެންނެވި،5ވަނަ އަށް އެންމެ ހަގު ބޭފުޅާއަށެވެ. އޭގެ ފަހުން ޖުމްލަ 35 އަހަރު ސެނެޓަރއެއްގެ މަގާމުގައި އެމަނިކުފާނު ވަނީ ހުންނަވާފައެވެ.\n1987 ރައީސް ކަމަށް ކުރިމަތި ލެއްވި\nބައިޑަންގެ ސިޔާސީ ހަޔާތުގައި ގިނަ ކާމިޔާބީތަކެއް ލިބިފައިވީ ނަމަވެސް، ނާކާމިޔާބީ އާ ގިނަ ފަހަރެއްގެ މަތިން އެމަނިކުފާނު ވަނީ ކުރިމަތި ލައްވާފައެވެ. މިގޮތުން 1987 ވަނަ އަހަރު ޑިމަކްރަޓިކް ޕާޓީގެ ޓިކެޓް ހޯދުމަށް އޭނާ ވަނީ މަސައްކަތްފުޅު ކުރައްވާފައެވެ. ނަމަވެސް ފަހުން ބައިޑަންވަނީ ރިޔާސީ ރޭހުން އޭނާގެ ނަން ނަންގަފާއެވެ. ރޭހުން ނަން ނެގުމަށް މެދުވެރިވި މައިގަނޑު ސަބަބަކީ، ކެންޕެއިން ރެލީގައި ދެއްވި އިންޓަރވިއުއެއްގައި، އޭރު އިނގެރޭސި ވިލާތުގެ ލޭބަރ ޕާޓީގެ ލީޑަރ ނީލް ކިނެޓް ސްޕީޗް ކޮޕީ ކުރެއްވުމެވެ. މިއާއެކު ގިނަ ބައެއްގެ ފާޑުކިޔުން އަމާޒުވެ، ރޭހުން ނުކުތުމަށް ޖޯ ނިންމިއެވެ.\n2008 ވަނަ އަހަރު ކުރިމަތި ލެއްވުން\nދެވަނަ ފަހަރަށް ޖޯ ބައިޑަން ވެރިކަން ހޯދުމަށް މަސައްކަތް ފެއްޓެވި 2008 ވަނަ އަހަރުގައެވެ. ޑިމަކްރަޓިކް ޕާޓީގެ ރިޔާސީ ޓިކެޓް ހޯދުމަށް އޭރު މަސައްކަތް ކުރެއްވިއިރު، ޖޯ ބައިޑަންއަށް އޭރު މާ ބޮޑު ތަރުޙީބެއް ލިބިފައެއް ނުވެއެވެ. އެފަހަރު އެ ޕާޓީގެ ޓިކެޓް ހޯއްދެވީ، އެއަހަރުގެ އިންތިޚާބު ކާމިޔާބު ކުރެއްވި ބަރަކް އޮބާމާއެވެ.\n2020 ވަނަ އަހަރު ކުރިމަތި ލެއްވުން\n2008 ވަނަ އަހަރު ރިޔާސީ ޓިކެޓް ބައިޑަންއަށް ލިބިވަޑައިނުގަތް ނަމަވެސް، އެއަހަރު އޮތް ރިޔާސީ އިންތިޚާބުގައި އެޕާޓީގެ ރަނިންމޭޓެއްގެ ގޮތުގައި ބަރަކް އޮބާމާއާއެކު ބައިޑަންވަނީ ވާދަކޮށް އިންތިޚާބުވެ ވަޑައިގެންފައެވެ. އަދި އޮބާމާގެ ވެރިކަމުގެ2އަހަރުގައިވެސް ނައިބު ރައީސްކަން ކުރެއްވީ ޖޯ ބައިޑަންއެވެ. މިއާއެކު އެމަނިކުފާނަށް ގިނަ ބައެއްގެ ތާޢީދު ލިބިގެންދިޔައެވެ. މިއަހަރުގެ ރިޔާސީ ޓިކެޓް ޖޯ ބައިޑަން ކާމިޔާބު ކުރެއްވީ މާ ބޮޑު ކުރިމަތި ލެއްވުމަކާ ނުލައެވެ.


Muslimaku einaage akhunge machchah adhaakohdheynjehey haqquthah\nމުސްލިމަކު އޭނާގެ އަޚުންގެ މައްޗަށް އަދާކުރަން ޖެހޭ ޙައްޤުތައް\nމީހާ މަޝްޣޫލު ކުރުވާފަދަ ކަންކަމާއި މާއްދިއްޔަތަށް ގެންދާފަދަ ކަންކަމުގެ ސަބަބުން، މުސްލިމުންވަނީ ބައެއް ޙައްޤުތައް އަދާކުރަމާއި އިޖުތިމާޢީ ގުޅުންތައް ބިނާކުރުމުން ޣާފިލުވެފައެވެ. އެއީ އެކަން ހަނދުމަ ނެތިގެން ނުވަތަ ހަނދުމަ ނައްތާލައިގެންނެވެ.\nއިޖުތިމާޢީ ގުޅުންތައް ދެމެހެއްޓުމަށް އިސްލާމްދީން ބާރުއަޅާފައިވެއެވެ. އަދި އެކަމުގައި އިސްނަގާ ފަރާތްތަކަށް އަޖުރު ކަނޑައަޅުއްވާފައިވެއެވެ. އެއީ ހިތްތައް އެކުވެރިކުރުމަށެވެ. އަދި ގުޅުންތައް ސާބިތުކޮށް، ޙާޖަތްތައް ފުއްދުމަށެވެ. އަދި މުޖުތަމަޢުގެ އަފުރާދުންގެ ކިބައިގައި ރިވެތި އަޚްލާޤު އަށަގެންނެވުމަށާއި ހެޔޮ ޢަމަލުތައްކުރުމަށް ބާރުއެޅުމަށެވެ. އަދި މީޒާން ބަރުވެ ދަރަޖަތައް އުފުލުމަށެވެ.\nމިއީ މީސްތަކުންގެ މެދުގައިވާ ގާތްކަމާއި ލޯތްބަށް އުދަރެސްތައް ހުޅުވާލަދޭ މަތިވެރި ޙަދީޘެކެވެ. އަދި ޙަޔާތުގެ ރޫޙު އާލާކޮށްދެއެވެ.\nﷲ ތަޢާލާ ވަޙީކުރެއްވިއެވެ. ﴿وَأَلَّفَ بَيْنَ قُلُوبِهِمْ لَوْ أَنْفَقْتَ مَا فِي الْأَرْضِ جَمِيعًا مَا أَلَّفْتَ بَيْنَ قُلُوبِهِمْ وَلَكِنَّ اللَّهَ أَلَّفَ بَيْنَهُمْ﴾ [الأنفال: 63] މާނައީ: “އަދި އެއިލާހު އެބައިމީހުންގެ ހިތްތައް (އެބަހީ: މުއުމިނުންގެ ހިތްތައް) އެކުވެރި ކުރެއްވިއެވެ. ކަލޭގެފާނު ބިމުގައިވާ ހުރިހާ އެއްޗެއް ހޭދަކުރެއްވިޔަސް އެބައިމީހުންގެ ހިތްތައް އެކުވެރިއެއް ނުކުރެއްވުނީހެވެ. އެހެނެއްކަމަކު ﷲ، އެބައިމީހުން އެކުވެރި ކުރެއްވިއެވެ.”\nމުސްލިމަކު އަނެއް މުސްލިމަކަށް އަދާކޮށްދޭން ޖެހޭ ފުރަތަމަ ޙައްޤަކީ ލޯތްބާއި އޯގާތެރިކަމުގެ ކަލިމައެކެވެ. ސުވަރުގޭގެ އަހުލުވެރިންގެ ތަޙިއްޔަތަކީ ސަލާމެވެ.\nރަސޫލު ﷲ صلى الله عليه وسلم ޙަދީޘްކުރެއްވިއެވެ. «لَا تَدْخُلُونَ الْجَنَّةَ حَتَّى تُؤْمِنُوا، وَلَا تُؤْمِنُوا حَتَّى تَحَابُّوا، أَوَلَا أَدُلُّكُمْ عَلَى شَيْءٍ إِذَا فَعَلْتُمُوهُ تَحَابَبْتُمْ؟ أَفْشُوا السَّلَامَ بَيْنَكُمْ» [رواه مسلم / كتاب: الإيمان / باب: بيان أنه لا يدخل الجنة إلا المؤمنون / رقم: 93 – (54)] މާނައީ: “ތިޔަބައިމީހުން އީމާންވެއްޖައުމަށް ދާންދެން ސުވަރުގެ ނުވަންނަ ހުށްޓެވެ. އަދި ތިޔަބައިމީހުން އެއްބަޔަކު އަނެއްބަޔަކު ދެކެ ލޯބިވެއްޖައުމަށްދާންދެން ތިޔަބައިމީހުންގެ އީމާންކަން ފުރިހަމަ ނުވާހުއްޓެވެ. އެކަމެއް ކުރުމުން ތިޔަބައިމީހުންގެ މެދުގައި ލޯބިއުފެދޭ ކަމެއް ތިމަންކަލޭގެފާނު ބުނެދެއްވަމުތޯއެވެ؟ ތިޔަބައިމީހުންގެ މެދުގައި ސަލާމް ފަތުރާށެވެ.”\nސަލާމަކީ ހިތްތަކުގައިވާ ލޮބުވެތިކަމުގެ ތަޅުދަނޑިއެވެ. އަދި އެއީ ކޮންމެ ދޮރަކަށްވާ އިޛުނައިގެ ތަޅުދަނޑިއެވެ. އަދި ބަރަކާތާއި އިތުރުވުމުން ޙަޔާތަށް ކާނާ ލިއްބައިދެއެވެ.\nﷲ ތަޢާލާ ވަޙީކުރެއްވިއެވެ. ﴿فَإِذَا دَخَلْتُمْ بُيُوتًا فَسَلِّمُوا عَلَى أَنْفُسِكُمْ تَحِيَّةً مِنْ عِنْدِ اللَّهِ مُبَارَكَةً طَيِّبَةً﴾ [النور: 61] މާނައީ: “ފަހެ، ތިޔަބައިމީހުން ގޭގެއަށް ވަންނައިރު، ﷲގެ ޙަޟްރަތުންވާ ބަރަކާތްތެރި، ރަނގަޅު ސަލާމަކުން ތިޔަބައިމީހުންގެ އަމިއްލަ ނަފްސުތަކަށް ތިޔަބައިމީހުން ސަލާމްކުރާށެވެ!”\nސަލާމަކީ އަމާންކަމުގެ ގޮވާލުމެކެވެ. އަދި އަމާންކަމުގެ އަހުލުވެރިންގެ ޢަލާމާތެކެވެ. އޭގެ މާނަ އެނގިއްޖެމީހާ އެއަށް ޤަދަރުކުރެއެވެ. އަދި އޭގެ ޙަޤީޤަތާއި މަތިވެރިކަން އެނގިއްޖެމީހާ އޭނާގެ ނަފްސު ޠާހިރުކޮށް، އޭނާގެ ސުލޫކު ރަނގަޅުކުރެއެވެ. އަދި ދީނީގޮތުންނާއި ދުނިޔަވީގޮތުން އޭނާގެ މުޖުތަމަޢު ކުރިއަރައި ދެއެވެ.\nﷲ ތަޢާލާ ވަޙީކުރެއްވިއެވެ. ﴿يَهْدِي بِهِ اللَّهُ مَنِ اتَّبَعَ رِضْوَانَهُ سُبُلَ السَّلَامِ وَيُخْرِجُهُمْ مِنَ الظُّلُمَاتِ إِلَى النُّورِ بِإِذْنِهِ وَيَهْدِيهِمْ إِلَى صِرَاطٍ مُسْتَقِيمٍ﴾ [المائدة: 16] މާނައީ: “ﷲ، އެއިލާހު ރުއްސަވާ މަގަށް ތަބާވީ މީހަކަށް ސަލާމަތުގެ މަގަށް އެފޮތުން މަގު ދައްކަވަތެވެ. އަދި އެއިލާހުގެ އިޛުނަފުޅުން އަނދިރިކަމުގެ ތެރެއިން އަލިކަމުގެ ތެރެޔަށް އެބައިމީހުން ނެރުއްވައެވެ. އަދި ސީދާވެގެންވާ ތެދުމަގަކަށް އެބައިމީހުންނަށް މަގުދައްކަވައެވެ.”\nމުސްލިމަކު އޭނާގެ މުސްލިމު އަޚާއަށް އަދާކޮށްދޭން ޖެހޭ ޙައްޤުތަކުގެ ތެރޭގައި، އޭނާގެ ދަޢުވަތަށް އިޖާބަދީ، އޭނާގެ ވަލީމާއަށް ޙާޟިރުވެ، އޭނާގެ ހިތްހަމަޖައްސައިދީ، އޭނާގެ އުފަލުގައި ބައިވެރިވުން ހިމެނެއެވެ. އެކަކު އަނެކަކަށް ދަޢުވަތު ދިނުމުން ގާތްކަމާއި އެއްބައިވަންތަކަން އުފެދެއެވެ. އަދި އެކަމުގެ ސަބަބުން އެކަކު އަނެކަކަށް ޒިޔާރަތްކުރެވެއެވެ. އަދި ބައްދަލުވެއެވެ. އަދި އޭގެ ހިޔަލުގައި މައްސަލަތައް ހައްލުވެއެވެ.\nރަސޫލުﷲ صلى الله عليه وسلم ޙަދީޘްކުރެއްވިއެވެ. «إِذَا دُعِيَ أَحَدُكُمْ إِلَى طَعَامٍ، فَلْيُجِبْ، فَإِنْ شَاءَ طَعِمَ، وَإِنْ شَاءَ تَرَكَ» [رواه مسلم / كتاب: النكاح / باب: الأمر بإجابة الداعي إلى دعوة / رقم: 105 – (1430)] މާނައީ: “ކެއުމަކަށް ދަޢުވަތު ދެވިއްޖެނަމަ، ފަހެ، އިޖާބަދޭށެވެ. ދެން އެމީހަކު ބޭނުންނަމަ ކާށެވެ. ކާން ބޭނުން ނުވާނަމަ ނުކާށެވެ.”\nކައިވެނީގެ ވަލީމާގެ ބޮޑުމިނާއި، އެކަމުގައި ކުރާ ހޭދަ އަދި އުފުލަންޖެހޭ ބުރައަކުން ވަލީމާގެ ޤަދަރު މިން ނުކުރެވޭނެއެވެ. އެހެނެއްކަމަކު އޭގެ މަޤްޞަދަކީ މުސްލިމުންގެ މެދުގައި އަޚްވަންތަކަމާއި ގުޅުން އުފެއްދުމެވެ. ވަލީމާގައި އިސްރާފުކުރުމާމެދު ދަންނައެވެ. ފަހެ، އެއީ ރަނގަޅު ގޮތެއް ނޫނެވެ. އަދި ކިއެއް ހެއްޔެވެ. އެއީ ޝަރީޢަތާ ޚިލާފުކަމެކެވެ. އަދި ބަރަކާތް ކެނޑޭ ކަމެކެވެ.\nﷲ ތަޢާލާ ވަޙީކުރެއްވިއެވެ. ﴿وَكُلُوا وَاشْرَبُوا وَلَا تُسْرِفُوا إِنَّهُ لَا يُحِبُّ الْمُسْرِفِينَ﴾ [الأعراف: 31] މާނައީ: “އަދި ތިޔަބައިމީހުން ކައިބޮއި އުޅޭށެވެ! އަދި އިސްރާފު ނުކުރާށެވެ! ހަމަކަށަވަރުން އިސްރާފުކުރާ މީހުންދެކެ އެއިލާހު ލޯބިވެ ވޮޑިގެނެއް ނުވެއެވެ.”\nމުސްލިމަކު އަނެއް މުސްލިމަކަށް އަދާކޮށްދޭން ޙައްޤުތަކުގެ ތެރެއިން ތިންވަނަ ކަމަކީ އޯގާތެރިކަމާއެކު އޭނާގެ އަޚާއަށް ނަސޭހަތް ދިނުމެވެ. ފަހެ، ނަސޭހަތް ދިނުމަކީ އޭނާގެ މުސްލިމު އަޚާދެކެ ލޯބިވާކަން އަންގައިދޭ ކަމެކެވެ. އޭނާގެ އަޚާދެކެ ލޯބިވާތީ، އެއަޚާއަށް ހުރިހާ ކަމެއްގައިމެ، ހެޔޮގޮތް ވުމަށް އެދެއެވެ. އަދި އޭނާގެ އަޚާއަށް ދެރައެއް ލިބިދާނެކަމަށްޓަކައި ބިރުގަނެއެވެ.\nހަތަރުވަނަ ޙައްޤަކީ ކިނބިހިއަޅާފައި އޭނާ ޙަމްދުކުރުމުން، އޭނައަށް ރަޙްމަތްލެއްވުން އެދި ދުޢާކޮށްދިނުމެވެ. އަދި އޭނާއަށް ރަޙްމަތް އިތުރުކޮށް ދެއްވުން އެދުމެވެ.\nމުސްލިމަކު އޭނާގެ މުސްލިމު އަޚާއަށް އަދާކޮށްދޭން ޖެހޭ އަނެއް ޙައްޤަކީ އޭނާ ބަލިވުމުން އޭނާއަށް ޒިޔާރަތްކުރުމެވެ. ބަލީގެ ސަބަބުން ވޭން ތަހައްމަލު ކުރަން ޖެހެއެވެ. އަދި އެކަން ހަފްތާތަކަކަށް ނުވަތަ މަސްތަކަކަށް ދިގުދެމިގެން ގޮސްދާނެއެވެ. އޭނާއަށް ލޮލުފިޔަޖަހައި ނުލެވެއެވެ. އަދި އަރާމެއް ނުލިބެއެވެ. އޭނާގެ ހަށިގަނޑުގައި ވޭންއަޅައެވެ. އޭނާވަނީ އެޙާލުގައި މާޔޫސްވެފައެވެ. އަދި އޭނާގެ ބަލި ފަސޭހަކޮށްދެއްވާ، އޭނާގެ ދަރަޖަ އުފުއްލަވައިދެއްވުން އެދި ﷲ ގެ ޙަޟްރަތަށް ދުޢާކޮށް ދިނުން އެދިއެދިއެވެ. އޭނައަށް ޒިޔާރަތްކޮށް، ވާހަކަ ދައްކާލުމުން އޭނާގެ ހިތާމަތައް ފިލައިދެއެވެ. އަދި އޯގާތެރިކަމާއެކު ފިރުމާލުމުން އަޚްވަންތަކަމާއި ގާތްކަން އިޙްސާސްކުރެވެއެވެ.\nރަސޫލުﷲ صلى الله عليه وسلم ޙަދީޘްކުރެއްވިއެވެ. «مَنْ عَادَ مَرِيضًا، لَمْ يَحْضُرْ أَجَلُهُ فَقَالَ عِنْدَهُ سَبْعَ مِرَارٍ: أَسْأَلُ اللَّهَ الْعَظِيمَ رَبَّ الْعَرْشِ الْعَظِيمِ أَنْ يَشْفِيَكَ، إِلَّا عَافَاهُ» [رواه أبو داود / كتاب: الجنائز / باب: الدعاء للمريض عند العيادة / رقم: 3106 ، وصححه الألباني في صحيح وضعيف سنن أبي داود] މާނައީ: “މަރަށް އަދި ޙާޟިރުނުވާ ބަލިމީހަކަށް ޒިޔާރަތްކޮށް أَسْأَلُ اللَّهَ الْعَظِيمَ رَبَّ الْعَرْشِ الْعَظِيمِ أَنْ يَشْفِيَكَ. (މާނައީ: “މަތިވެރި ޢަރުޝުގެވެރި އަރަހުށި މާތް الله ގެ ޙަޟްރަތުން ތިބާއަށް ޝިފާދެއްވުމަށް އެދިދަންނަވަމެވެ.”) މިފަދައިން ހަތްފަހަރު އޭނާއަށް ދުޢާކޮށްދީފިނަމަ ދަންނައެވެ. އޭނާއަށް ޢާފިޔަތު ލިބޭނެއެވެ.”\nރަސޫލުﷲ صلى الله عليه وسلم ޙަދީޘްކުރެއްވިއެވެ. «مَا مِنِ امْرِئٍ مُسْلِمٍ يَعُودُ مُسْلِمًا إِلَّا ابْتَعَثَ اللَّهُ سَبْعِينَ أَلْفَ مَلَكٍ يُصَلُّونَ عَلَيْهِ فِي أَيِّ سَاعَاتِ النَّهَارِ كَانَ حَتَّى يُمْسِيَ وَأَيِّ سَاعَاتِ اللَّيْلِ كَانَ حَتَّى يُصْبِحَ» [رواه ابن حبان / كتاب: الجنائز وما يتعلق بها مقدما أو مؤخرا / باب: المريض وما يتعلق به / رقم: 2958 ، وصححه الألباني في صحيح الجامع الصغير (5687)] މާނައީ: “އެއްވެސް މުސްލިމަކު އަނެއް މުސްލިމަކު ބަލިވެގެން ޒިޔާރަތްކުރުމަށްޓަކައި ހެނދުނު ހިނގައްޖެނަމަ ހަވީރު ވަންދެން އަދި ރޭގަނޑު ހިނގައްޖެނަމަ ހެނދުނު ވަންދެން، އޭނާގެ މައްޗަށް ދުޢާކޮށްދޭން ހަތްދިހަ ހާސް މަލާއިކަތުން ﷲ ފޮނުއްވައެވެ.”\nއެއް މުސްލިމަކު އަނެއް މުސްލިމަކަށް އަދާކޮށްދޭންޖެހޭ ޙައްޤުތަކާއި، އޭގެ މަޤްޞަދުތަކާމެދު ވިސްނާ ބެލުމުން އެނގި ޔަޤީންވެގެންދަނީ، މުސްލިމު އަޚާގެ ޙަޔާތުގައްޔާ އަދި މަރުވުމަށްފަހުގައިވެސް އޭނާއަށް އަދާކޮށްދޭން ޖެހޭ ޙައްޤުތައް ދެމިގެންދާކަމެވެ.\nރަސޫލުﷲ صلى الله عليه وسلم ޙަދީޘްކުރެއްވިއެވެ. «مَنِ اتَّبَعَ جَنَازَةَ مُسْلِمٍ، إِيمَانًا وَاحْتِسَابًا، وَكَانَ مَعَهُ حَتَّى يُصَلَّى عَلَيْهَا وَيَفْرُغَ مِنْ دَفْنِهَا، فَإِنَّهُ يَرْجِعُ مِنَ الأَجْرِ بِقِيرَاطَيْنِ، كُلُّ قِيرَاطٍ مِثْلُ أُحُدٍ» [رواه البخاري / كتاب: الإيمان / باب: خوف المؤمن من أن يحبط عمله وهو لا يشعر / رقم: 47] މާނައީ: “މުސްލިމެއްގެ ޖަނާޒާގައި ބައިވެރިވެ، އެކަމުން ލިބޭ ޘަވާބަށް އީމާންވެ އަދި އެކަމަށް އެދިގެން، އޭނާގެ މައްޗަށް ކަށުނަމާދުކޮށް ވަޅުލާ ނިމެންދެން އެކަމުގައިވާ މީހާ ދަންނައެވެ. ފަހެ، ހަމަކަށަވަރުން އޭނާ އެނބުރި އެއަންނަނީ ދެ ޤީރާޠުގެ އަޖުރާއިގެންނެވެ. ކޮންމެ ޤީރާޠެއް އުޙުދު ފަރުބަދައާ އެއްވަރެވެ.”\nﷲ ތަޢާލާއަށް ކިޔަމަންތެރިކަން އަދާކުރުމުގެ ގޮތުން އަދި ނަބިއްޔާ އަށް އިޤްތިދާވުމުގެ ގޮތުން މިފަދަ ޙައްޤުތައް އަދާކުރާ މުޖުމަތަޢުތަކާމެދު ދަންނައެވެ. އެފަދަ މުޖުތަމަޢެއްގެ ބިނާ ވަރުގަދަވާނެއެވެ. އަދި އެބައިމީހުންނަށް ކެހިދީ، އެބައިމީހުންގެ ބިނާ ފޫވައްޓާލަން އުޅޭ މީހަކަށް އެކަމެއް ނުވާނެއެވެ.\nﷲ ތަޢާލާ ވަޙީކުރެއްވިއެވެ. ﴿وَالَّذِينَ جَاءُوا مِنْ بَعْدِهِمْ يَقُولُونَ رَبَّنَا اغْفِرْ لَنَا وَلِإِخْوَانِنَا الَّذِينَ سَبَقُونَا بِالْإِيمَانِ وَلَا تَجْعَلْ فِي قُلُوبِنَا غِلًّا لِلَّذِينَ آمَنُوا رَبَّنَا إِنَّكَ رَءُوفٌ رَحِيمٌ﴾ [الحشر: 10] މާނައީ: “އަދި އެބޭކަލުންގެ ފަހުން އައި މީހުން (ހެޔޮގޮތުގައި ޞަޙާބީންނަށް ތަބާވިމީހުން) ދަންނަވައެވެ. އަޅަމެންގެ ވެރިރައްބެވެ! އަޅަމެންނަށާއި އަދި އީމާންކަމުގައި އަޅަމެންނަށްވުރެ އިސްވި އަޅަމެންގެ އަޚުންނަށް ފާފަފުއްސަވާނދޭވެ! އަދި އީމާންވި މީސްތަކުންނަށް އަޅަމެންގެ ހިތްތަކުގައި ޙަސަދަވެރިކަމެއް ނުލައްވާނދޭވެ! އަޅަމެންގެ ވެރިރައްބެވެ! ހަމަކަށަވަރުން އިބައިލާހީ ނުހަނު އޯގާވަންތަ، ރަޙީމްވަންތަ އިލާހެވެ.”\nއަދި ތިބާގެ މުސްލިމު އަޚާއަށްޓަކައި ގިނަގިނައިން ހެޔޮދުޢާ ކޮށްދޭށެވެ.\nރަސޫލުﷲ صلى الله عليه وسلم ޙަދީޘްކުރެއްވިއެވެ. «دَعْوَةُ الْمَرْءِ الْمُسْلِمِ لِأَخِيهِ بِظَهْرِ الْغَيْبِ مُسْتَجَابَةٌ، عِنْدَ رَأْسِهِ مَلَكٌ مُوَكَّلٌ كُلَّمَا دَعَا لِأَخِيهِ بِخَيْرٍ، قَالَ الْمَلَكُ الْمُوَكَّلُ بِهِ: آمِينَ وَلَكَ بِمِثْلٍ» [رواه مسلم / كتاب: الذكر والدعاء والتوبة والاستغفار / باب: فضل الدعاء للمسلمين بظهر الغيب / رقم: 88 – (2733)] މާނައީ: “މުސްލިމަކު އޭނާގެ އަޚާގެ މައްޗަށް، އޭނާ ނެތް ތަނުގައި ކުރާ ދުޢާ އިޖާބަވެގެންވެއެވެ. އެމީހެއްގެ ބޯ ކައިރީގައި އޭނާއާ ހަވާލުކުރައްވާފައިވާ މަލާއިކަތެއްވެއެވެ. އެމީހެއްގެ އަޚާއަށް ހެޔޮ ކަމަކަށް ދުޢާ ކުރާ ކޮންމެ ފަހަރަކު އޭނާއާ ހަވާލުކުރައްވާފައިވާ މަލާއިކަތާ ދަންނަވައެވެ. އާމީންއެވެ. އަދި ތިބާއަށްވެސް އެފަދައިން ދެއްވާށެވެ.”\nނޯޓް: މިއީ 22 ރަބީޢުލް އައްވަލް 1440 ވީ ހުކުރު ދުވަހު މަސްޖިދުއްނަބަވީގައި ދެއްވި ޚުޠުބާގެ ޚުލާޞާއެވެ.\nހަފްތާރެސް މިއަދު މާލޭގައި ބާއްވަނީ\nމާލޭގެ މަގުތަކުން ފެން ހިންދަން އެމްއެންޑީއެފުން ނުކުމެއްޖެ


Godin aai Robben Inter ah? | Mihaaru\n2010 ވަނަ އަހަރުގެ ވޯލްޑް ކަޕުގައި ރޮބެން (ވ) އަތުން ބޯޅަ ހޯދަން ގޮޑިން މަސައްކަތްކުރަނީ. --ފޮޓޯ: ގެޓީ އިމޭޖަސް\nގޮޑިން އާއި ރޮބެން އިންޓަ އަށް؟\n06 ޖެނުއަރީ 2019 - 11:464comments\nމިލާން (ޖެނުއަރީ 6) – އެތުލެޓިކޯ މެޑްރިޑުގެ އުރުގުއޭ ޑިފެންޑަރު ޑިއެގޯ ގޮޑިން އާއި ބަޔާން މިއުނިކުގެ ނެދަލެންޑްސް ވިންގާ އާޔެން ރޮބެން ހިލޭ ޓްރާންސްފާއެއްގައި އިންޓަ މިލާނާ ގުޅޭ ގޮތަށް ހަމަޖެހެމުން އަންނަ ކަމަށް ރިޕޯޓްތައް ބުނެފި އެވެ.\nއެތުލެޓިކޯއާ އެކު ގޮޑިން ހަދާފައިވާ ކޮންޓްރެކްޓް ޖޫން މަހު ހަމަވާނެ އެވެ. ރިޕޯޓްތައް ބުނާ ގޮތުގައި އޭނާ ވަނީ އިންޓަ އަށް ބަދަލުވާން އެއް ކްލަބާ އެކު އުސޫލެއްގެ ގޮތުން އެއްބަސްވެފަ އެވެ. އުމުރުން 32 އަހަރުގެ ގޮޑިން އަކީ ތަޖުރިބާކާރު އަދި ލީޑާޝިޕް ވެސް ރަނގަޅު ކުޅުންތެރިއެކެވެ.\nއުމުރުން 34 އަހަރުގެ ރޮބެން ބަޔާނާ އެކު ހަދާފައިވާ ކޮންޓްރެކްޓް ވެސް ޖޫން މަހު ހަމަވާނެ އެވެ. އޭނާ އެނބުރި ނެދަލެންޑްސްގެ ކްލަބަކަށް ދިއުމުގެ ފުރުސަތު ވެސް އެބައޮތެވެ. ރެއާލް މެޑްރިޑާއި ޗެލްސީގެ ކުރީގެ ކުޅުންތެރިޔާ 2009 އިން ފެށިގެން ބަޔާން މިއުނިކަށް ކުޅެ ގިނަ ކާމިޔާބީތަކެއް ވަނީ ހާސިލްކޮށްފަ އެވެ. އެކަމަކު އަނިޔާގެ ސަބަބުން ކުޅުމަށް ހުރަސް އެޅުނެވެ.\nއިންޓަ އިން އާދައިގެ ދުވަސްތަކަށް ފަހުން އަލުން ކުރީގެ މަގާމް ހޯދަން ކުރާ މަސައްކަތުގައި މި ސީޒަނުގައި ވަނީ ކުރިއެރުން ހޯދައިފަ އެވެ. ޗެމްޕިއަންސް ލީގުގެ ގްރޫޕް ސްޓޭޖުން ކެޓި ނަމަވެސް އިޓާލިއަން ލީގުގައި އެ ޓީމު އަންނަނީ އެއްވަރެއްގައި ދަމަހައްޓަމުންނެވެ. އަންނަ ސީޒަނުގައި ސީދާ ލީގަށް ވާދަކުރަން އެ ޓީމުގެ ވިސްނުން ހުރިއިރު ކޯޗަކަށް، ކުރީގެ ކާމިޔާބު ކޯޗު ހޯސޭ މޮރީނިއޯ ގެނައުމުގެ ފުރުސަތު އެބައޮތެވެ.


ފެބުރުވަރީ 2022 ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nފެބުރުވަރީ 2022 ގައި މިނިސްޓްރީއަށް ރިޕޯޓުކޮށް އެޓެންޑްކޮށްފައިވާ މައްސަލަތައް\nފެބުރުވަރީ 2022ގައި މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްއަށް ޖުމްލަ 235 މައްސަލަ ރިޕޯޓުކޮށް އެޓެންޑްކޮށްފައިވެއެވެ.\nކުޑަކުދިންނަށް ކުރާ އެކި ބާވަތުގެ އަނިޔާ:\nކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 106 މައްސަލަ ފެބުރުވަރީ މަހު ވަނީ ރިޕޯޓުކޮށްފައެވެ.\nމި ބާވަތުގެ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ އިހުމާލުގެ މައްސަލަތަކެވެ. އެ ގޮތުން މި ބާވަތުގެ 28 މައްސަލަ ރިޕޯޓުކޮށްފައިވެއެވެ.\nމި ބާވަތުގެ މައްސަލަތަކުގެ އިތުރުން ޖިންސީ ހާނިކައިގެ 23 މައްސަލަ، ގެވެށި އަނިޔާގެ އަމަލެއް ކުރާތަށް ކުއްޖަކަށް ދެއްކުން ނުވަތަ ފެނުމުގެ 23 މައްސަލަ، ޖިސްމާނީ ހާނިއްކައިގެ 16 މައްސަލަ، ނަފްސާނީ ހާނިއްކައިގެ6މައްސަލަ، އެހެން ކުދިންގެ ފަރާތުން ފުރައްސާރައިގެ ޝިކާރައަކަށްވުމުގެ5މައްސަލަ، ނަހަމަ ގޮތުގައި ބޭނުންކުރުމުގެ4މައްސަލަ، އަދި އެހެންކުދިންގެ ފަރާތުން އިންޓަރނެޓް މެދުވެރިކޮށް ގަނާ ލިބުމުގެ 1 މައްސަލަ ހުށަހެޅިފައިވެއެވެ.\nވަކި ޖިންސަކަށް ވީތީ ކުރާ އަނިޔާ އަދި ގެވެށި އަނިޔާގެ 58 މައްސަލަ ފެބުރުވަރީމަހު މިނިސްޓްރީއަށް ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ ޖިސްމާނީ އަނިޔާކުރުމުގެ 25 މައްސަލައެވެ.\nމިބާވަތުގެ މައްސަލަތަކުގެ އިތުރުން ނަފްސާނީ އަނިޔާކުރުން/ އަނގަބަހުންކުރެވޭ އަނިޔާކުރުމުގެ 24 މައްސަލަ، މާލީ/އިޤްތިސާދީ ފުދުންތެރިކަން ފޯރުކޮށްދިނުމުގައި ހުރަސްއެޅުމުގެ4މައްސަލަ، ބިރުދެއްކުމުގެ2މައްސަލަ، ޖިންސީ ހާނިއްކަ ކުރުމުގެ 1 މައްސަލަ، ފާރަލުމުގެ 1 މައްސަލަ އަދި އިހުމާލުގެ 1 މައްސަލަ ހިމެނެއެވެ.\nޢާއިލީ 26 މައްސަލަ ފެބުރުވަރީމަހު މިނިސްޓްރީއަށް ވަނީ ހުށަހަޅައިފައެވެ.\nމި ފަދަ މައްސަލަތަކުގެ ތެރޭގައި ކުދިން ބެލުމުގައި ޖެހޭ 14 މައްސަލަ، ޙަޟާނާތު ނުވަތަ ކުދިންނާ ބައްދަލުކުރުމުގައި ޖެހޭ9މައްސަލަ އަދި ދަރިންގެ ޚަރަދު ދިނުމުގައި ޖެހޭ3މައްސަލަ ހިމެނެއެވެ.\nނުކުޅެދުންތެރިކަން ހުންނަ ފަރާތްތަކާއި އުމުރުން ދުވަސްވީ މީހުނަށް އަޅައިލުމާއި އެހީތެރިކަން ބޭނުންވެގެން 16 މައްސަލަ ފެބުރުވަރީ މަހު މިނިސްޓްރީއަށް ވަނީ ހުށަހަޅައިފައެވެ.\nއެއީ ނުކުޅެދުންތެރިކަން ހުންނަ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ 13 މައްސަލައާއި އުމުރުން ދުވަސްވީ މީހުންނަށް އަޅައިލުމާއި އެހީތެރިކަން ބޭނުންވެގެން ހުށަހަޅައިފައިވާ3މައްސަލަ ހިމެނެއެވެ.\nޙައްޤުތަކުން ކުޑަކުދިން މަޙްރޫމުކުރުމުގެ 1 މައްސަލަ ފެބުރުވަރީމަހު ވަނީ ރިޕޯޓުކޮށްފައެވެ.\nއެއީ ސިއްހީ ފަރުވާއަށް ހުރަސް އެޅުން/ ނުފިނުމާ ބެހޭ 1 މައްސަލައެވެ.\nކުޑަކުދިންގެ އަޚުލާޤާ ގުޅުން ހުރި 14 މައްސަލަ ފެބުރުވަރީމަހު ވަނީ ހުށަހަޅައިފައެވެ.\nމިފަދަ މައްސަލަތަކުގެ ތެރޭގައި ސްކޫލަށް ދާން ބޭނުންނުވުމުގެ6މައްސަލަ، ރުޅި އިސްކުރުން / ރުޅި ގަދަވެގެން އުޅުމުގެ4މައްސަލަ އަދި ގެއިން ނުކުމެގެން ދިއުމުގެ4މައްސަލަ ހިމެނެއެވެ.\nއަމިއްލަ ނަފުސަށް ގެއްލުންދިނުމާ ގުޅޭ 10 މައްސަލަ ފެބުރުވަރީ މަހު މިނިސްޓްރީއަށް ރިޕޯޓުކޮށް އެޓެންޑްކޮށްފައިވެއެވެ.\nދައުލަތުގެ ބެލުމުގެ ދަށުގައި ތިބި، ފޮސްޓަރކުރެވުނު އަދި ރީއިންޓަރގްރޭޓް ކުރެވުނު ކުދިން\nފެބުރުވަރީމަހުގެ ނިޔަލަށް ދަޢުލަތުގެ ބެލުމުގެ ދަށުގައި ތިބި ކުދިންގެ ޖުމުލަ ޢަދަދަކީ 193 އެވެ.\nފެބުރުވަރީ މަހުގައި 1 ކުއްޖަކު ދައުލަތުގެ ބެލުމުގެ ދަށަށް ނެގިފައިވޭ އަދި 1 ކުއްޖެއް ރީއިންޓަރގްރޭޓް ކުރެވި، 18 އަހަރު ފުރުމާއިގުޅިގެން2ކުދިންއަށް ވަޒީފާ ހޯދަދެވިފައިވެއެވެ.\n25 ޝައުބާން 1443\n28 މާރިޗު 2022\nކުރިޔަށް އޮތް ފަސް އަހަރުގެ ޔޫއެންޑީޕީ ގަވަނަންސް ޕޯޓްފޯލިއޯ ހިންގުމަށް ޔޫއެންޑީޕީ މޯލްޑިވްސް އާއި ދިވެހި ސަރުކާރުން ސޮއިކޮށްފި. →\n← ދިވެހިރާއްޖޭގެ ހުރިހާ މުޖުތަމަޢުއެއްގައި ޤާއިމު ކުރާ އިޖުތިމާޢީ ބަދަހި މަދަދުވެރިން (އިބަމަ) ށ. އަތޮޅުގައި އިފްތިތާޙްކޮށްފި


ރަމަޟާންމަހު ވެމްކޯއިން ޚިދުމަތް ފޯރުކޮށްދޭނެ ގަޑިތައް ހާމަކޮށްފި | Jazeera\tރަމަޟާންމަހު ވެމްކޯއިން ޚިދުމަތް ފޯރުކޮށްދޭނެ ގަޑިތައް ހާމަކޮށްފި - Jazeera\nރަމަޟާންމަހު ވެމްކޯއިން ޚިދުމަތް ފޯރުކޮށްދޭނެ ގަޑިތައް ހާމަކޮށްފި\nއާމިނަތު އަޙުމާ May 2, 2019 109 views0\nކުރިއަށް އޮތް ރަމަޟާން މަހުގައި ވެމްކޯގެ ޚިދުމަތްތައް ދޭ ގަޑިތައް އެ ކުންފުނިން ހާމަކޮށްފިއެވެ.\nވެމްކޯއިން ނެރުން ބަޔާނެއްގައި ވާ ގޮތުން އާންމުން ދިރިއުޅޭ ގޭގޭތަކުން ހޮނިހިރު ދުވަހުން ފެށިގެން ބުރާސްފަތި ދުވަހާއި ހަމައަށް ކުނި ނެގުމަށް ހަމަޖެހިފައިވަނީ މެންދުރު ފަހު 14:00 އިން ފެށިގެން 17:00 ގެ ނިޔަލަށެވެ. އެއަށް ފަހު ރޭގަނޑު 19:00 އިން ފެށިގެން ކުނިނެގުމުގެ މަސައްކަތް ނިމެންދެން ކަމަށެވެ.\nހުކުރު ދުވަހުގައި ކުނިނެގުމުގެ ކަންކަން އޮތް ގޮތަށް ބަލާއިރު، ޢާންމުން ދިރިއުޅޭ ގެތަކުން ކުނި ނެގުމަށް ހަމަޖެހިފައިވަނީ ހެނދުނު 10:00 އިން ފެށިގެން މެންދުރު ކުރީ 11:30 އާ ހަމައަށެވެ. އަދި އެއަށްފަހު ކުނި ނެގުން ކުރިއަށް ގެންދެވޭނީ މެންދުރު 13:30 އިންފެށިގެން ހަވީރު 16:00 އާ ހަމައަށެވެ. ދެން ކުނިނެގުން ކުރިއަށް ގެންދާނީ ރޭގަނޑު 19:00 އިން ފެށިގެން އެރޭ 00:30 ހަމައަށެވެ.\nކޮމާޝަލްކޮށް ކުނިނެގުމަށް ހަމަޖެހިފައިވާ ގޮތުން ހޮނިހިރު ދުވަހުން ފެށިގެން ބުރާސްފަތި ދުވަހާއި ހަމައަށް ވެމްކޯއިން ކުނިނެގުން ހަމަޖެހިފައިވަނީ ހެނދުނު 10:00 އިން ފެށިގެން ހަވީރު 16:00 އާ ހަމައަށެވެ. އަދި އެއަށް ފަހު ކުނިނެގުން ކުރިއަށް ގެންދާނީ ރޭގަނޑު 22:00 އިން ފެށިގެން އެރޭގެ ފަތިހު 04:00 އާ ހަމައަށެވެ.\nހުކުރު ދުވަހު ކޮމާޝަލްކޮށް ކުނި ނެގުމަށް ހަމަޖެހިފައިވަނީ މެންދުރު 13:30 އިން ފެށިގެން ހަވީރު 17:00 އާ ހަމައަށެވެ. އެއަށް ފަހު ކުނިނެގުން ކުރިއަށް ގެންދެވޭނީ ރޭގަނޑު 22:00 އިން ފެށިގެން އެރޭގެ ފަތިހު 04:00 އާ ހަމައަށެވެ.\nމާލޭގެ ވޭސްޓް ޓްރާންސްފަރ ސްޓޭޝަންގެ ޚިދިމަތްތައް ދެވެން ހަމަޖެހިފާ ގޮތުން، ހޮނިހިރު ދުވަހުން ފެށިގެން ބުރާސްފަތި ދުވަހުގެ ނިޔަލަށް ކުނި ނެގޭނެެެ ގަޑިތަކަކީ ހެނދުނު 09:00 އިން ފެށިގެން ހަވީރު 17:00 އާ ހަމައަށެވެ. އަދި އެއަށްފަހު ޚިދުމަތް ދޭނެ ވަގުތަކީ ރޭގަނޑު 19:00 އިން ފެށިގެން އެ ރޭ ދަންވަރު 03:00 އާ ހަމައަށެވެ.\nހުކުރު ދުވަހުގައި މާލޭގެ ވޭސްޓް ޓްރާންސްފަރ ސްޓޭޝަންގެ ޚިދިމަތްތައް ދެވެން ހަމަޖެހިފައިވަނީ، މެންދުރުފަހު 13:30 އިން ފެށިގެން ހަވީރު 17:00 އާ ހަމައަށެވެ. އެއަށްފަހު ކުނިނެގުން ކުރިއަށް ގެންދާނީ 19:30 އިން ފެށިގެން އެރޭގެ ދަންވަރު 03:00 އާ ހަމައަށެވެ.\nރަމަޟާން މަހުގައި ތިލަފުށިގެ ސައިޓްގައި ވެމްކޯގެ މުވައްޒަފުން ޚިދުމަތްދޭން ހަމަޖެހިފައިވާ ގަޑިތަކަށް ބަލާއިރުު، ހޮނިހިރު ދުވަހުން ފެށިގެން ބުރާސްފަތި ދުވަހާއި ހަމައަށް ޚިދުމަތް ދޭނީ ހެނދުނު 09:00 އިން ފެށިގެން ހަވީރު 16:30 އާ ހަމައަށެވެ. އަދި އެއަށް ފަހު މި ދުވަސްތަކުގައި ޚިދުމަތްދޭން ހަމަޖެހިފައިވާ ގަޑިތަކަކީ 19:30 ފެށިގެން ދަންވަރު 00:30 އާ ހަމައަށެވެ.\nހުކުރު ދުވަސްތަކުގައި ވެމްކޯގެ ތިލަފުށި ސައިޓުން ޚިދުމަތްދޭން ހަމަޖެހިފައިވާ ގަޑިތަކަށް ބަލާއިރު ޚިދުމަތް ދޭނީ މެންދުރު ފަހު 14:30 އިން ފެށިގެން އެ ދުވަހު ހަވީރު 16:30 އާހަމައަށެވެ. އެއަށްފަހު ހުކުރު ދުވަހުގައި މަސައްކަތް ކުރިއަށް ގެންދާނީ ރޭގަނޑު 21:00 އިން ފެށިގެން އެރޭ ދަންވަރު 00:30 އާ ހަމައަށެވެ.\nހުޅުމާލޭގެ ވޭސްޓް ޓްރާންސްފަރ ގެ ޚިދިމަތްތައް ދެވެން ހަމަޖެހިފާ ގޮތުން، ހޮނިހިރު ދުވަހުން ފެށިގެން ބުރާސްފަތި ދުވަހުގެ ނިޔަލަށް ކުނި ނެގޭނެެެ ގަޑިތަކަކީ ހެނދުނު 09:00 އިން ފެށިގެން ހަވީރު 17:00 އާ ހަމައަށެވެ. އަދި އެއަށްފަހު ޚިދުމަތް ދޭނެ ވަގުތަކީ ރޭގަނޑު 19:30 އިން ފެށިގެން އެ ރޭ ދަންވަރު 02:00 އާ ހަމައަށެވެ.\nހުކުރު ދުވަހުގައި ހުޅުމާލެ ވޭސްޓް ޓްރާންފަރ ސްޓޭޝަންގެ ޚިދިމަތްތައް ދެވެން ހަމަޖެހިފައިވަނީ، މެންދުރުފަހު 14:00 އިން ފެށިގެން ހަވީރު 17:00 އާ ހަމައަށެވެ. އެއަށްފަހު ކުނިނެގުން ކުރިއަށް ގެންދާނީ 19:30 އިން ފެށިގެން އެރޭގެ ދަންވަރު 02:00 އާ ހަމައަށެވެ.\nވިލިމާލޭގެ ވޭސްޓް ޓްރާންސްފަރ ސްޓޭޝަންގެ ޚިދިމަތްތައް ދެވެން ހަމަޖެހިފާ ގޮތުން، ހޮނިހިރު ދުވަހުން ފެށިގެން ބުރާސްފަތި ދުވަހުގެ ނިޔަލަށް ކުނި ނެގޭނެެެ ގަޑިތަކަކީ ހެނދުނު 09:00 އިން ފެށިގެން ހަވީރު 17:00 އާ ހަމައަށެވެ. އަދި އެއަށްފަހު ޚިދުމަތް ދޭނެ ވަގުތަކީ ރޭގަނޑު 19:30 އިން ފެށިގެން އެ ރޭ ދަންވަރު 02:00 އާ ހަމައަށެވެ.\nހުކުރު ދުވަހުގައި ވިލިމާލޭގެ ވޭސްޓް ޓްރާންފަރ ސްޓޭޝަންގެ ޚިދިމަތްތައް ދެވެން ހަމަޖެހިފައިވަނީ، މެންދުރުފަހު 14:00 އިން ފެށިގެން ހަވީރު 17:00 އާ ހަމައަށެވެ. އެއަށްފަހު ކުނިނެގުން ކުރިއަށް ގެންދާނީ 19:30 އިން ފެށިގެން އެރޭގެ ދަންވަރު 02:00 އާ ހަމައަށެވެ.\nފުވައްމުލަކު ސިޓީ ވޭސްޓް ޓްރާންސްފަރ ސްޓޭޝަންގެ ޚިދިމަތްތައް ދެވެން ހަމަޖެހިފާ ގޮތުން، ހޮނިހިރު ދުވަހުން ފެށިގެން ބުރާސްފަތި ދުވަހުގެ ނިޔަލަށް ކުނި ނެގޭނެެެ ގަޑިތަކަކީ ހެނދުނު 09:00 އިން ފެށިގެން ހަވީރު 17:00 އާ ހަމައަށެވެ. އަދި އެއަށްފަހު ޚިދުމަތް ދޭނެ ވަގުތަކީ ރޭގަނޑު 20:30 އިން ފެށިގެން އެ ރޭގެ 22:30 އާ ހަމައަށެވެ.\nހުކުރު ދުވަހުގައި ފުވައްމުލަކު ސިޓީގެ ވޭސްޓް ޓްރާންފަރ ސްޓޭޝަންގެ ޚިދިމަތްތައް ދެވެން ހަމަޖެހިފައިވަނީ، މެންދުރުފަހު 14:30 އިން ފެށިގެން ހަވީރު 17:00 އާ ހަމައަށެވެ. އެއަށްފަހު ކުނިނެގުން ކުރިއަށް ގެންދާނީ 20:30 އިން ފެށިގެން އެރޭގެ 22:30 އާ ހަމައަށެވެ.\nއައްޑޫ ސިޓީ ވޭސްޓް ޓްރާންސްފަރ ސްޓޭޝަންގެ ޚިދިމަތްތައް ދެވެން ހަމަޖެހިފާ ގޮތުން، ހޮނިހިރު ދުވަހުން ފެށިގެން ބުރާސްފަތި ދުވަހުގެ ނިޔަލަށް ކުނި ނެގޭނެެެ ގަޑިތަކަކީ ހެނދުނު 09:00 އިން ފެށިގެން ހަވީރު 17:00 އާ ހަމައަށެވެ. އަދި އެއަށްފަހު ޚިދުމަތް ދޭނެ ވަގުތަކީ ރޭގަނޑު 20:30 އިން ފެށިގެން އެ ރޭގެ 23:00 އާ ހަމައަށެވެ.\nހުކުރު ދުވަހުގައި އައްޑޫ ސިޓީގެ ވޭސްޓް ޓްރާންފަރ ސްޓޭޝަންގެ ޚިދިމަތްތައް ދެވެން ހަމަޖެހިފައިވަނީ، މެންދުރުފަހު 14:30 އިން ފެށިގެން ހަވީރު 17:00 އާ ހަމައަށެވެ. އެއަށްފަހު ކުނިނެގުން ކުރިއަށް ގެންދާނީ 20:30 އިން ފެށިގެން އެރޭގެ 23:00 އާ ހަމައަށެވެ.


އީނާސް ޖިންސީ ގުނަވަން ބަދަލުކޮށް އީމާންއަށް: އެކަމަށް ފާޑުކިޔުމުން އެއް ބަޔަކު ރަތަށް! – Dhen.mv\nއީނާސް ޖިންސީ ގުނަވަން ބަދަލުކޮށް އީމާންއަށް: އެކަމަށް ފާޑުކިޔުމުން އެއް ބަޔަކު ރަތަށް!\nމަރްޔަމް ވަޙީދާ July 15, 2021 - 10:47 am\nމުޅި ޓްވިޓާ ރޭ ފުރިފައި ވަނީ ފިރިހެނަކަށްވާ ހިތުން މީގެކުރިން އުޅުނު ދިވެހި އަންހެނަކު، ރާއްޖެއިން ބޭރަށް ގޮސް ޖިންސީ ގުނަވަން ބަދަލު ކުރުމުގެ އޮޕަރޭޝަނެއް ކޮށް އެކަން އޭނާ އަމިއްލައަށް އިއުލާނު ކޮށްފައިވާ ޚަބަރުންނެވެ.\nއައިމިނަތު އީނާސް ނަމަކަށް ކިޔާ އެ އަންހެން މީހާ މީސް މީޑިއާ އެކައުންޓުތަކުގައި އޭނާގެ ނަން ކަމުގައި ބުނެފައި ވަނީ އީމާން އެޒެކިއެލްއެވެ.\nޖިންސީ ގުނަވަން ބަދަލު ކޮށްފައިވާކަން އޭނާ އަމިއްލައަށް އިއުލާން ކުރީ ޓިކްޓޮކް މެދުވެރިކޮށެވެ. އެ ގޮތުން އޭނާ އެ ވިޔާނުދާ އޮޕަރޭޝަން ކޮށްފައިވާ ފުރަތަމަ ދުވަހުގެ ވީޑިއޯ ކޮޅަކާއި އެއް މަސް ދުވަސް ވެފައިވާކަން އަންގައިދޭ ވީޑިއޯކޮޅެއް އެއްކޮށްލައިފައިވާ ވީޑިއޯއެއް ވަނީ ހިއްސާ ކޮށްފައެވެ.\nއީނާސްއަކީ 2019 ވަނަ އަހަރު ބޭއްވި ޙަފްލާއަކަށް ފިރިހެނެއްހެން ހެދުން އަޅައިގެން ދިޔުމުން ވަރަށް ގިނަ ބައެއްގެ ފާޑުކިޔުން އޭރުވެސް އަމާޒުވި މީހެކެވެ. ނަމަވެސް އެ އިރު އެ ފާޑުކިޔުންތަކަށް ރައްދު ދީ، އަންހެނުން ވެސް ފިރިހެނުން ފަދައިން "ކޯޓު ފަޓުލޫނު" ލުމަކީ މައްސަަލައެއް ނޫން ކަމަށް ބުނެ އެތައް ބަޔަކު ވަނީ "ސޫޓްސް މީ" ގެ ނަމުގައި ހަރަކާތެއް ވެސް ހިންގައިފައެވެ. އެ ހަރަކާތުގައި ރާއްޖޭގެ ނަން މަޝްހޫރު އެކި ސިޔާސީ ކަނބަލުންނާއި އެ ނޫން ވެސް ކަނބަލުން ކޯޓު ފަޓުލޫނު ލައިގެން ބައިވެރިވިއެވެ.\nއެއްވެސް ޖެހިލުމެއް، ލަދެއް ނެތި އީނާސް ނުވަތަ އޭނާ މިހާރު ބުނާ ގޮތުން ނަމަ އީމާން، ޖިންސީ ގުނަވަން ބަދަލު ކޮށްފައިވާކަން އިއުލާނު ކުރުމުން މިފަހަރު ވެސް އެތައް ބަޔަކު އެކަމާ އޭނާއަށް ފާޑުކިއެވެ. އޭނާ ކޮށްފައި އެވަނީ ވަރަށް ވެސް ހުތުރު، އަދި ނުބައި ކަމެއްކަން ވިސްނައިދެވޭތޯ ވެސް އެއް ބަޔަކު ބެލިއެވެ.\nނަމަވެސް ހިތާމައަކީ، އޭނާ އެކުރި ކަންތައްތަކަކީ "މައްސަލައެއް ނޫން" ކަމަށް ވެސް އެއް ބަޔަކު ބުނުމެވެ. އެމީހުން ބުނި ގޮތުގައި އެއީ އޭނާގެ އަމިއްލަ ކަމެކެވެ.\nއީމާން ކުރި ނުބައި ކަންތައް ބަލައި ނުގަނެ އެކަމަށް ފާޑު ކީ މީހުންނާ ދިމާލަށް، އޭނާ އެކުރި ކަންތަކަށް ސަޕޯޓު ކުރާ މީހުން ވަނީ މީސް މީޑިއާގައި ވަރަށް ހުތުރު ގޮތްގޮތަށް އެއްޗެހި ކިޔައިފައެވެ. އެގޮތުން އެއް ބަޔަކު ބުނި ގޮތުން ނަމަ މާތް ﷲ ތިމާ ހެއްދެވި ގޮތް ބަދަލުކުރުމުން އެކަމާ ބަޔަކު ފާޑު ކިޔަނީ އީނާސް ނުވަތަ އީމާންގެ "ލެޔަށް ފެން ބޮވައިގަނެގެން" އެވެ. އަދި އެކަމެއް ކުރީ "އަތު ނުޖެހޭ ހިސާބު މާ ދުރުގައި ހުރެގެން ކަމުން، ރުޅިއަންނަނީ" ކަމަށް ވެސް ބުނެފައިވެއެވެ.\nއީމާން ނުވަތަ އީނާސްގެ ދިފާއުގައި ދީން ޤަބޫލު ނުކުރާ ކަމަށް ބެލެވޭ މީހުން ވެސް ބަސްބުނެފައިވާކަން ފާހަގަވެއެވެ. އޭގެން އެކަކު ބުނެފައި ވަނީ "ޖިންސީ ގުނަވަން ބަދަލު ކޮށްގެން، މާތް ﷲ ގެ ނިންމެވުމެއް ބަދަލު ކުރީ ކަމަށް ބުނާއިރު، އެންމެ ފުރަތަމަ މުސްލިމަކު ކަމުގައި ވާން ބޭނުންތޯ ނުވަތަ ނޫންތޯ އެ ޗޮއިސް ނުދީ ގަދަކަމުން މުސްލިމަކަށް ހެދީ" ކަމަށެވެ.\nوَالمُتَرَجِّلاَتِ مِنَ النِّسَاءِ». [رواه البخاري / كتاب: اللباس / باب: إخراج المتشبهين بالنساء من البيوت / رقم: 5886]\nމާނައީ: އިބްނު ޢައްބާސް رضي الله عنهما ގެ އަރިހުން ރިވާވެގެން އައިސްފައިވެއެވެ. އެކަލޭގެފާނު ވިދާޅުވިއެވެ. "ފިރިހެނުންގެ ތެރެއިން އަންހެނުންނާ ވައްތަރުވެގަންނަ މީހުންނާއި އަންހެނުންގެ ތެރެއިން ފިރިހެނުންނާ ވައްތަރުވެގަންނަ މީހުންނަށް ނަބިއްޔާ صلى الله عليه وسلم ލަޢުނަތް ލެއްވިއެވެ."\nأَنَّ النَّبِيَّ  صَلَّى اللَّهُ عَلَيْهِ وَسَلَّمَ   لَعَنَ الْمُتَشَبِّهِينَ مِنْ الرِّجَالِ بِالنِّسَاءِ وَلَعَنَ الْمُتَشَبِّهَاتِ مِنْ النِّسَاءِ بِالرِّجَالِ \nޙަދީޘުގެމާނަ: "އަންހެނުންނާ ވައްތަރުވެގަންނަ ފިރިހެނުންނަށާއި، ފިރިހެނުންނާ ވައްތަރުވެގަންނަ އަންހެނުންނަށް، ލަޢްނަތް ހުރިކަމުގައި، ރަސޫލު -ޞައްލަﷲ ޢަލައިހި ވަސައްލަމަ- ޙަދީޘްކުރެއްވިއެވެ."\nކިޔުންތެރިންގެ ހިޔާލު 16\nމިހާރު މިއުޅޭ ކޮވިޑް 19 ކަހަލަ ކޯފާއެއް އައިމާ ތިމީހުން ކީކޭބުނާނީ ،،، މިފަދަ ނުބައި މީހުން މިހެން ކިޔައި ކުފުރު އެއްޗެހީގެ ސަބަބުން މާތް ﷲ ލައްވާފާނެ ކޯފާއަކުން އަޅަމެން ކުށެއް ނެތް މީހުން ސަލާމަތް ކުރައްވާށި، އަދި އެބައިމީހުންނަށް ވެސް ހެޔޮ ވިސްނުންދެއްވާށި، އާމީން.\nހުރި ހިތާމައެއްގެ ބޮޑުކަމާ! އޭނާ އެކަމާ ފަހުން ކުރާ ހިތާމައިން ފައިދާއެއް މަންފާއެއް ކޮށްދޭނީ ކާކު!!! ޝާއިޠޯނީ އެޚިޔާލުތަކުން އޭނާ ދުރުކޮށްދޭން އެކަކުވެސް މަސައްކަތް ނުކުރީ ކީއްވެބާ؟\nތިކަހަލަ ވިޔާނުދާ އަމަލުތައް ދިފާޢު ކުރާނީވެސް އެވައްތަރަށް އުޅެންބޭނުންވާ ބައެއްކަމީ ސައްކެއްނެތްކަމެއް، މިއުންމަތުގެ ނަބިއްޔާ ދެކެ ނުވި ލޯތްބެއް ވާކަށް ނުޖެހޭނެ ނުވެސްވާނެ މުސްލިމެއްކަމަށް ވާނަމަ..\nއީނާޝް އަކީ ކޮންރަށެއްގެ މީހެއްތަ\nކުޅުދުއްފުށީ މަންމައަކާއި މާލޭ ބައްޕައެއްގެ ދަރިއެއް.\nގުނަވަން ބުރި ކުރި ކަމަކައް ނެތް ބުނެފަ. ފިރިހެން ހޯމޯން އިޖެކްޓު ކުރިތާ އެއް މަހުގެ ތަފާތު ދައްކާ ވީޑިޔޯ އެއްކަން އިންގެނީ\nމީގަ ދެން އޭނަ ފަހަތުން ޏުދުވުން ބުއްދި ވެރީި\nމި ހަބަރު ލިއުމަށްވުރެން ހާލުގަ ޖެހިފަިވާ ފަރާތަކަށް އެހީތެރިވުމަށް ނުވަތަ އެހެން ހަބަރެއް ލިއުންނަމަ\nދީން ނުހަމަ ގޮތުގަ ބޭނުން ކުރުމަކީ ދީނަށް އުޅުމެއްވެސްނޫން. މީހެއްގެ އަމިއްލަ ނިންމުމަކަށް ފާޑު ކިޔާއިރު އޭނާގެ ހާލަތާ ދީނުގަ ހާލަތާގުޅިގެން ކަން ކުރަން އޮންނަ ގޮތަށް ވެސް ބަލަން ޖެޙެ. ޚުންސާ އޭ ދިވެހިން ކިޔާ ވަކި ޖިންސަކަށް ނުފެތޭ މީހުނަށް ޖިންސު ބަދަލުކޮށް ފުރިހަމަ އިންސާނަކަށް ވުމުގެ ފުރުސަތު އިސްލާމް ދީން ނުދެނީބާަ… މިބުނީ އީނާސް އެކަން ކުރީ ރަގަޅަށޭ ނޫން ކޮންމެހެން. އޭނަގެ ހާލަތު އެގޭނޫ އޭނަޔަށް.\nވިހެއި އިރު އޮތީ މައުސޫމް ފިރިހެނެއްގެ ސިފައިގަތޯ.. އެއީ ހަމަ ކާފިރެއް .. ބިރުވެތިވޭ\nމުސްލިމަކަށްވެވެން އޮތްވާ ކާފަރަކަށްވެގެން އުޅެނިކޮށް ﷲގެ ކޯފާއެއް އަތުވެދާނެ ކަމަށް ބިރުނުގަންނަނީ ގެއްލެނި ކުރެއްވި މީހުންގެ ތެރެއިން ހިމެނި ނަރަކައިގެ ސިއްކަޖައްސަވައިފައިވާތީއެވެ.ތިކަހަލަ މުޑުދާރު މީހުންގެ ލެޔަށް މުސްލިމުން ފެނެއް ނޮބުވާނެއެވެ. ސުވަރުގޭގެ އަރާމާއި ފިނިކަމަށް މުސްލިމުން މާލޯބިކުރާނެއެވެ.އަމިއްލަކަމެކޭ ކިޔައިގެން ކުރާކަންތަކުގެ ސަބަބުން ދުނިޔެ ނުލިބުނު ތާގައި އާޚިރަތެއްވެސް ތިކަހަލަމީހުންނަކަށް ނުލިބޭނެއެވެ.\nޖަހަންނަމާއިގެ ހޫނުކަން އިހުސާސް ވާނަމަ ހައްދުފަހަނަޅައި ދާން ބިރުގަތީހެވެ.ދިވެހި ރާއްޖެއަށް ތިކަހަލަމީހުން އުފަންވުމަކީވެސް މުޅި މުޖުތަމަޢު ލަދުގަންނަންވަރުގެ ކަމެކެވެ.އަމިއްލަޔަށް ގުނަވަން ބަދަލުކޮށްގެން އޭތި ހިފައިގެން މުޑުދާރު ޢަމަލުކުރަން ރާއްޖެ ނައިސް އުޅެންވީނުން ކޮބައިތަ އޭނަގެ މައިންބަފައިން\nއީބޭއިންތަ ފިރިހެން ގުނަވަން އޯޑަރުކުރީ؟ ނަމާދު ނުކުރާ ދެމީހުން ކައިވެނީ ކުރީމަ ލިބޭ ދަރިންވެސް ދާނީ މިކަހަލަ ނުބައި މަގުތަކުން ވިއްޔަ. މަމް އެންޑް ޑޭޑް ހުންނާނެ ހެވިފަ.\nދެން މިކަހަލަ މީހުންނޭ މިތަނަށް އައިސް ޕޮލިޓިކަލް މަޤާމުތަކަށް އަރާފަ ގޮވާނީ އެއްޖިންސުން ގުޅުން ހިންގަން ބިލް ފާސްކުރަން.\nއަހަރެން ހިތަށް އަރާ ފިރިހެނަކަށް ވާއިރު މމތ ވެސް ރޮންދާ އަޅާ އޮމާން ކުރިބާއޭ\nވީޑީއޯ ރިޕޯޓް: އަމިއްލަ ގައުމުގެ ވެރި ރަށުގައި ހާލުގައި ޖެހި މަގުމަތިވެފައިވާ އެތައް ބައެއްގެ ހާލު އެފަރާތްތަކުގެ ދުލުން!\nއައިނު އަޅަން ޖެހުމަކީ ލަދުގަންނަން ޖެހޭ ކަމެއް ނޫން\nމީސްމީޑިއާގެ އެކި މަންސަ ތަކުގައި ހަނގާކުރުން: ފަރުވާއެއް ނުލިބިފައިވާ އިޖްތިމާޢީ މައްސަލައެއް\nރާއްޖޭގައި އެންމެ ގިނަ ދިވެހިން ބޭނުންކުރާ 15 ސައިޓު ތަކުގެ ތެރޭގައި5ބަރަހަނާ ސައިޓު


މޮޅުއިތުރުކަން ބޮޑުވެގެންވާ ރަވާތިބު ސުންނަތުގެ 12 ރަކްޢަތް، – Dhuvas Online\nމޮޅުއިތުރުކަން ބޮޑުވެގެންވާ ރަވާތިބު ސުންނަތުގެ 12 ރަކްޢަތް،\nފަރުޟު ނަމާދުތަކުގެ އިތުރުން ހެޔޮކަން ބޮޑުވެގެންވާ ސުންނަތް ނަމާދުތަކެއް ވެއެވެ. އެގޮތުން ރަވާތިބު ސުންްނަތްތަކަކީ ވެސް އެތައް ގިނަ ސަވާބަކާއި ދަރުމައެއް އޭގައި ހިމެނޭ މޮޅުއިތުރު ވެގެންވާ ނަމާދު ތަކެކެވެ.\nފަރުޟު ނަމާދުގެ ކުރިންނާއި ނަމާދުގެ ފަހުން ކުރާ ރަވާތިބު ސުންނަތް ތަކާއި ގުޅޭ ގޮތުން ރަސޫލާ ޞައްލަﷲ ޢަލައިހި ވަސައްލަމް ޙަދީޘް ކުރައްވާފައި ވެއެވެ.\nމި ލިޔުމަށް މައުލޫމާތު ނަގާފައިވަނީ ދި ސަލަފިއްޔާއިންނެވެ.\nކޯވިޑް-19 އަށް މިއަދު ޕޮސިޓިވްވީ 42 މީހުން\nރޫޓް 66 ތުނޑީ ފުޓްސަލް ޗެލެންޖް: ކަންމަތި އަދި ޑީޑީއެފް، ގްރޫޕް ސްޓޭޖުގެ މެޗަކުން ބަލިނުވެ ކުއާޓާއިން ޖާގަ ހޯދި ހަމައެކަނި ދެޓީމް!\nރިތިކް ރޯޝަންގެ މަންމަ ކޮވިޑަށް ޕޮޒިޓިވް ވެއްޖެ


Ali Waheed Hayyaru Kohgen Rajje Gennan Amureh Nerefi - Vaguthu\nކުރީގެ ޓުއަރިޒަމް މިނިސްޓަރު އަލީ ވަހީދު ހައްޔަރު ކޮށްގެން ރާއްޖެ ގެންނަން ކްރިމިނަލް ކޯޓުން ފުލުހުންގެ މައްޗަށް އަމުރެއް ނެރެފިއެވެ.\nއަލީ ވަހީދު ފުރަން ކްރިމިނަލް ކޯޓުން ހުއްދަ ދިނީ ހަތަރު މަހުގެ މުއްދަތަކަށެވެ. އެކަމަކު އެ މުއްދަތު ހަމަވި ފަހުން ވެސް އަލީ ވަހީދު ރާއްޖެ ވަޑައެއް ނުގަންނަވައެވެ. މިހާރު ކޯޓުން ހުއްދަ ދީގެން އަލީ ވަހީދު ޝަރީއަތުގައި ބައިވެރިވެވަޑައިގަންނަވަނީ އޮންލައިންކޮށެވެ.\nއެކަމަކު އޮންލައިންކޮށް ބައިވެރިނުވެވޭނެ ކަމަށް ވިދާޅުވެ ދައުލަތުން އެ މައްސަލަ ސުޕްރީމް ކޯޓާ ހަމައަށް ގެންދިޔައެވެ. ސުޕްރީމް ކޯޓުން އަލީ ހާޒިރުވާން އެންގެވި ނަމަވެސް މިއަދާ ހަމައަށް ވެސް އަލީ ވަހީދު ރާއްޖެ ވަޑައިގެންފައެއް ނުވެއެވެ. ކޯޓަށް ހާޒިރުނުވުމުން ދެ މަހުގެ ހުކުމެއް ވެސް އިއްވިއެވެ. އަލީގެ ޕާސްޕޯޓް ހިފަހައްޓަން އެދުނު ނަމަވެސް އިޖުރާއީ މައްސަލަތަކާ ހުރެ އެ އަމުރު ވެސް ނެރެނުދެވެއެވެ.\nފުލުންގެ މީޑިއާ އޮފިޝަލް މިއަދު ވިދާޅުވީ، އަލީ ވަހީދު ބަންދުގައި ބަހައްޓައިގެން ކޯޓަށް ހާޒިރު ކުރުމަށް ކްރިމިނަލް ކޯޓުން އިއްޔެ ފުލުހުންގެ މައްޗަށް އަމުރެއް ނެރެފައިވާ ކަމަށެވެ.\nފުލުހުން ވިދާޅުވީ، މި އަމުރާ ގުޅިގެން ކުރަން ޖެހޭ ކަންކަން ފުލުހުން ކުރަމުން އަންނަ ކަމަށެވެ.\nޓުރިޒަމް މިނިސްޓްރީން މުވައްޒަފުންތަކަކަށް ޖިންސީ ގޯނާ ކުރި ކަމުގެ ތުހުމަތު އަލީ ވަހީދަށް ކޮށްފައިވީނަމަވެސް މިވަގުތު އޭނާ ދިރިއުޅެމުން އަންނަނީ އިނގިރޭސިވިލާތުގައެވެ.\nނޮވެމްބަރު 30, 2021 21:09\nދެން ހުރިހާ ލޮޓިއެއް ބާލާނީ އަލީ ވަހީދަށް.\nނޮވެމްބަރު 30, 2021 21:51\nބަލަ ކޮބާތަ އޮރިޔާންކުރާ ސަރުކާރު އެންމެ ފަހުން ކަލޭދޯ އޮރިޔާންވަނީތި ނިކަން ހެކި ދައްކަބަލަ އަލީ ވަހީދު އެކަމުގަވެސް ބޭނޭނީ ތިޔައީ ކޮންފަދަ ރީތި ބޫންބޫން ލެއްވި ކުއްޖެ ދުނިޔޭގެ އެދުމުން ފޯވެގެން ގޮސް ރީދޫކުލަ މުޅިގައިގައި ތިޔަ އުގުޅީ . ދެން އެންމެ ބޮޑު އޮރިޔާމެއް ދައްކަން އުޅެނީ މަހުލޫފް އޭނާވެސް ކުރުދޮށީގައި ބާނާފައި ރީދޫލާ ކައްކާނެ ހުރި ބަލަން ސާބަސް.\nޢަލީ ވަޙީދު އާއި، މަހްލޫފް އެއުޅެނީ އޮރިޔާމޭ ކިޔައިގެން ސަރުކާރަށް ބިރުދައްކައިގެން ދަޢުވާ ނުއުފުލައި އޮއްބާލައތޯ\nޑިސެމްބަރު 1, 2021 00:16\nއއަލީވަހީދަކީ ތިކަހަލަ މުޑުދާރުކަންތަށް ކުރާނެ މީހެ އްނޫން ތިޔަ އީ ބޮޑު ރޭވުމެ އް


vnews - Berinmadhoo vikkaalan iulaan kohfi\nބެރިންމަދޫ ވިއްކާލަން އިއުލާން ކޮށްފި\nރިސޯޓެއްގެ ގޮތުގައި ތަރައްގީކުރުމަށް ދޫކޮށްފައިވާ ހއ. ބެރިންމަދޫ ވިއްކާލުމަށް ނިންމާފައިވާތީ އެރަށާ ގުޅޭ އެއްވެސް ދަރަންޏެއް ނުވަތަ މައްސަލައެއް އޮތްތޯ ބެލުމަށް ޓޫރިޒަމް މިނިސްޓްރީން އިއުލާން ކޮށްފި އެވެ.\nބެރިންމަދޫ ރިސޯޓެއްގެ ގޮތުގައި ތަރައްގީކުރުމަށް ހަވާލު ކޮށްފައިވަނީ އިޓަލީގެ ރައްޔިތެއް ކަމަށްވާ ފުރޯޗިން ޖިސެޕީއާ އެވެ. 2012 ވަނަ އަހަރު އޭނާ އާއި އެރަށް ހަވާލުކުރީ ބެރިންމަދޫ ރިސޯޓެއްގެ ގޮތުގައި ތަރައްގީ ކުރުމަށް ބީލަން ހުޅުވާލުމުން ކުރިމަތިލި ހަތަރު ފަރާތުގެ ތެރެއިން އެންމެ މަތީ އެކުއިޒިޝަން ފީއެއް ދައްކަން ހުށަހެޅީ އޭނާ ކަމަށްވާތީ އެވެ.\nޓޫރިޒަމް މިނިސްޓްރީން ކޮށްފައިވާ އިއުލާނެއްގައި ބުނެފައިވަނީ ބެރިންމަދޫ ލީސް އެގްރީމަންޓްގެ ދަށުން އެރަށް ކުއްޔަށް ހިފާފައިވާ ފަރާތަށް ލިބިދީފައިވާ އެންމެހާ ހައްގުތައް އެހެން ފަރާތަކަށް ބަދަލު ކުރުމުގެ ހުއްދައަށް އެދި އެފަރާތުން ހުށަހަޅާފައިވާ ކަމަށެވެ. އެހެންކަމުން އިއުލާން ކުރާތާ 14 ދުވަސް ތެރޭގައި އެ ރަށާއި ގުޅިގެން އެއްވެސް ދަރަންޏެއް ނުވަތަ މައްސަލައެއް އޮތް ފަރާތެއް ވާނަމަ މިނިސްޓްރީއަށް ލިޔުމަކުން އެކަން އަންގައިދިނުމަށްވެސް ޓޫރިޒަމް މިނިސްޓްރީގެ އިއުލާނުގައި އެދިފައިވެ އެވެ.\nބެރިންމަދޫ އެހެން ފަރާތަކަށް ވިއްކާލަން އިއުލާން ކޮށްފައިވީނަމަވެސް އެރަށުގައި ރިސޯޓެއް ތަރައްގީކުރަން ކޮށްފައި ހުރި މަސައްކަތުގެ މާބޮޑު ތަފްސީލެއް ލިބިފައެއް ނުވެ އެވެ.\nބެރިންމަދޫ އަކީ މީގެ ކުރިން މީހުން ދިރިއުޅުނު ރަށެކެވެ. އަދި އެރަށަކީ ދުންފަތުގެ އިސްތިއުމާލު ނުކުރާ ރަށްރަށަށް ދެވޭ އެވޯޑް ހާސިކޮށްފައިވާ ރަށެކެވެ. އެރަށު މީހުން މިހާރު ދިރިއުޅެނީ ހއ. ހޯރަފުށީގަ އެވެ.


ޗިލީ ހުއްޓުވުމަށްފަހު ޕެރޫ ފައިނަލަށް | Jazeera\tޗިލީ ހުއްޓުވުމަށްފަހު ޕެރޫ ފައިނަލަށް - Jazeera\nޗިލީ ހުއްޓުވުމަށްފަހު ޕެރޫ ފައިނަލަށް\nމުޙައްމަދު ޤާސިމް July 4, 2019 74 views0\nމިހާރު ބްރެޒިލްގައި ކުރިއަށްދާ ކޮޕާ އެމެރިކާ ފުޓްބޯޅަ މުބާރާތުގައި ރޭ ކުޅުނު ސެމީ ފައިނަލްގެ ދެވަނަ މެޗުގައި އެންމެފަހުގެ ދެ އަހަރުގެ ޗެމްޕިއަން ޗިލީ އަތުން 3-0 އިން މޮޅުވެ ޕެރޫ ފައިނަލަށް ދަތުރުކޮށްފިއެވެ.\nމިއީ 1975 ވަނަ އަހަރުގެ ފަހުން މި މުބާރާތުގެ ފައިނަލަށް ޕެރޫ ދަތުރުކުރި ފުރަތަމަ ފަހަރެވެ. އެ ޓީމު އެންމެފަހުން ކޮޕާ އެމެރިކާ ފުޓްބޯޅަ މުބާރާތް ކާމިޔާބުކުރީ 1975 ވަނަ އަހަރުގެ ފައިނަލްގައި ކޮލަމްބިއާ ބަލިކޮށްފައެވެ. އޭގެކުރީން، 1939 ވަނަ އަހަރުގައިވެސް އެ ޓީމު ވަނީ މި މުބާރާތް ކާމިޔާބުކޮށްފައެވެ. މީގެއިތުރުން، އެ ޓީމުން ރޭގެ މެޗު ކާމިޔާބުކޮށް ޗިލީގެ ކިބައިން މިވަނީ 2015 ވަނަ އަހަރުގެ މުބާރާތުގެ ސެމީ ފައިނަލްގައި ބަލިވުމުން އޭގެ ބަދަލުހިފައިފައެވެ.\nޕޯޓޮ އަލެގްރޭގެ އެރީނާ ޑޮ ގްރިމިއޯގައި ރޭ ކުޅުނު މެޗުގައި، ގިނަ ވަގުތު ބޯޅަ ގެންގުޅެ ގިނަ ހަމަލާތައް އުފެއްދީ ޗިލީ އިންނެވެ. އެކަމަކު، ރޭގެ މެޗުގައި ޕެރޫގެ ފަރާތުން ވަނީ މި މުބާރާތުގައި ކުރީން ކުޅުނު މެޗުތަކަށްވުރެ ރަނގަޅު ކުޅުމެއް ފެނިގެންގޮސްފައެވެ. އެގޮތުން، އެ ޓީމުން ވަނީ ރޭގެ މެޗުގައި ލިބުނު މަދު ފުރުޞަތުތަކުގެ ބޭނުންހިފައިފައެވެ.\nޕެރޫގެ ފުރަތަމަ ލަނޑު، މެޗުގެ 21 ވަނަ މިނެޓުގައި ޖަހައިދިނީ އެޑިސަން ފްލޮރެސް އެވެ. މިއީ އެ ޓީމުގެ އަންދްރޭ ކަރީލޯ ދިން ބޯޅައަކުން ފްލޮރެސް ކާމިޔާބުކުރި ގޯލެކެވެ. އޭގެކުރީން، ޗިލީގެ ޗާލްސް އަރަންގުއިޒް އާއި ޕެރޫގެ ކްރިސްޓިއަން ކުއެވާ އަށް ލަނޑުޖެހުމަށް ލިބުނު ފުރުޞަތުތަކުގެ ބޭނުންހިފޭގޮތެއްނުވިއެވެ.\nމެޗުގެ ފުރަތަމަ ހާފު ނިމެން ހަތް މިނެޓަށްވެފައިވަނިކޮށް، ޔޮޝިމާ ޔޮޓުން ވަނީ ޕެނަލްޓީއޭރިޔާބޭރުން ފޮނުވާލި ހަމަލާއަކުން ޕެރޫގެ ލީޑްފުޅާކޮށްދީފައެވެ. މިލަނޑުޖެހުމަށް އެހީތެރިވެދިނީވެސް ކަރީލޯ އެވެ. އޭގެފަހުން، ޗިލީ އަށް ފަރަގު ކުޑަކޮށްދިނުމަށް ހޯސޭ ފުއެންޒަލީޑާ އަށް ލިބުނު ފުރުޞަތުގައި ފޮނުވާލި ބޯޅަ ޕެރޫގެ ގޯލްކީޕަރު ޕެޑްރޯ ގަލެސޭ މަތަކުރިއެވެ. މި ހާފު ނިމުނީ 2-0 އިން ޕެރޫ ކުރީގައިއޮވެގެންނެވެ.\nދެވަނަ ހާފުގެ ކުޅުން ފެށިތާ ހަވަނަ މިނެޓުގައި ޗިލީގެ ފޯވާޑް އެޑުއާޑޯ ވާގަސް ބޮލުން ފޮނުވާލި ހަމަލާއެއް ގޯލްގެ އަރިމަތީދަނޑިއަށް އަމާޒުވެފައިވާއިރު، އޭގެފަހުން އެ ޓީމުގެ އެރިކް ޕުލްގާ އާއި އަރަންގުއިޒް އަދި ވާގަސް އަށް ލިބުނު ފުރުޞަތުތަކުގައި ފޮނުވާލި ބޯޅަތައް ދިޔައީ ދަނޑިކައިރިން ބޭރަށެވެ.\nމެޗުގެ ފަހު ފަނަރަ މިނެޓުގައި ލަނޑުޖެހުމަށް ގިނަ ފުރުޞަތުތަކެއް ޗިލީ އަށް ލިބިގެންދިޔައިރު، އެ ޓީމުގެ ވާގަސް އާއި ޕުލްގާ އަދި އާތުރޯ ވިޑާލްގެ އިތުރުން އަލެކްސިސް ސަންޗޭޒް ފޮނުވާލި ހަމަލާތަކުގެ ހުރަހަކަށްވީ މުޅި މެޗުގައި މޮޅުކުޅުމެއްދެއްކި ޕެރޫގެ ކީޕަރު ގަލެސޭ އެވެ. ޕެރޫގެ ތިންވަނަ ލަނޑު، މެޗުގެ އިތުރުވަގުތުގައި ރެނާޓޯ ތާޕިއާ ދިން ރީތި ޕާހަކުން އެ ޓީމުގެ ކެޕްޓަން ޕައޮލޯ ގަރޭރޯ ޖަހައިދިންއިރު، އޭގެފަހުން އިތުރުވަގުތުގެ ފަހު މިނެޓުގައި ޗިލީ އަށް ލިބުނު ޕެނަލްޓީ އެ ޓީމުގެ ވާގަސް ފޮނުވާލުމުން ޕެރޫގެ ކީޕަރު ގަލެސޭ މަތަކުރިއެވެ.\nކޮޕާ އެމެރިކާގެ ފައިނަލްގައި ބްރެޒިލްއާ ދެކޮޅަށް ޕެރޫ ކުޅޭ މެޗު އޮންނާނީ އަންނަ ހޯމަދުވަހު ރާއްޖޭގަޑިން 00:00 ގައެވެ. އޭގެކުރީން، މި މުބާރާތުގެ ތިންވަނަ ހޮވާ މެޗުގައި އާޖެންޓީނާއާ ދެކޮޅަށް ޗިލީ ނިކުންނާނީ އަންނަ އާދީއްތަ ދުވަހުގެ ރާއްޖޭގަޑިން 00:00 ގައެވެ.


Maaramaaree aai kuda kudhin merun vanee faalun nehti, bohsunlaafai: Inthihaabee Raees\nމާރަމާރީއާ ކުޑަ ކުދިން މެރުން ވަނީ ފާލުން ނެއްޓިފައި: އިބޫ\nރާއްޖޭގެ އެކި ސަރަހައްދަތަކުގައި މާރަމާރީ ހިންގުމާއި ކުޑަ ކުދިން މަރާލުން ވަަނީ ފާލުން ނެއްޓި ބޮއްސުންލާފައި ކަމަށް އިންތިހާބީ ރައީސް އިބްރާހިމް މުހައްމަދު ސޯލިހު (އިބޫ) ވިދާޅުވެއްޖެ އެވެ.\nއިބޫ މިއަދު ކުރެއްވި ޓްވީޓެއްގައި ވިދާޅުވީ ރާއްޖޭގެ އެކި ސަރަހައްދުތަކުގައި ނުރައްކާތެރި މާރަމާރީ އިތުރުވެފައިވާ ކަމަށާއި ކުޑަ ކުދިން މާލޭ މަގުތަކަށް މަރާލުން ފަދަ ކަންކަން ފާލުން ނެއްޓި ބޮއްސުންލާފައިވާ މިންވަރު ދައްކުވާދޭ ކަމަށެވެ. އިރާދަކުރެއްވީއާ އެކުގައި މަސައްކަތްކޮށްގެން ރާއްޖެ އަމާންތަނަކަށް ހައްދަވާނެ ކަމަށް ވެސް އިބޫ ވިދާޅުވި އެވެ.\nއިބޫ މިހެން ވިދާޅުވީ މިފަހުން މާލެ އާއި އައްޑޫ ސިޓީގައި ސިލްސިލާ މާރަމާރީތަކެއް ހިނގާ، އެތަށް ޒުވާނަކު ޒަހަމްކޮށްލާފައި ވަނިކޮށެވެ. އޭގެ އިތުރުންް ރޭ ވަނީ 14 އަހަރުގެ ކުޑަ ކުއްޖެއް ގަޔަށް ވަޅި ހަރާ މަރާލައިފަ އެވެ. އަދި ދެ ޒުވާނަކު ވަނީ ސީރިޔަސް ހާލުގައި އެޑްމިޓުކޮށްފަ އެވެ.\nއެ މައްސަލާގައި ފުލުހުން އަންނަނީ އެތަށް ބަޔަކު ހައްޔަރުކޮށް މާރަމާރީތައް ހުއްޓުވުމަށް މަސައްކަތް ކުރަމުންނެވެ.\nމޯލްޑިވްސް ޕޮލިސް ސާވިސް ރައީސް އިބްރާހިމް މުހައްމަދު ސޯލިހު މަރު\n"ފުލުހުންނަށް ކުރާ އިތުބާރު ބޮޑުވެއްޖެ"


vnews - Italian cup Napoli ah\nއިޓާލިއަން ކަޕް ނަޕޯލީ ކާމިޔާބުކޮށްފި\n4 މެއި 2014\nފިއޮރެންޓީނާ 3-1އިން ބަލިކޮށް އިޓާލިއަން ކަޕް ފުޓްބޯޅަ މުބާރާތް ނަޕޯލީ ކާމިޔާބުކޮށްފި އެވެ.\nލިވަޕޫލާއި ޗެލްސީގެ ކުރީގެ ކޯޗު ރަފާ ބެނީޓޭޒް ކޯޗުކޮށްދިން ނަޕޯލީ މެޗުން މޮޅުކޮށްދިނުމުގައި އެންމެ މުހިންމު ދައުރެއް އަދާކުރީ މެޗުގެ ވަރަށް ކުރީކޮޅު ދެ ލަނޑު ޖެހި ލޮރެންސޯ އިންސިގްނޭ އެވެ. މެޗުގެ ހަތް ވަނަ މިނިޓާއި 11 ވަނަ މިނިޓްގައި އޭނާ ޖެހި މި ދެ ގޯލަށް ފަހު ފިއޮރެންޓީނާގެ ހުއާން ވާގަސް ލަނޑު ޖެހި ނަމަވެސް މެޗުގެ ފަހު ވަގުތުގައި އިތުރު ލަނޑެއް ޖެހީ ވެސް ނަޕޯލީ އެވެ.\nރޯމުގެ އޮލިމްޕިކް ސްޓޭޑިއަމުގައި ކުޅުނު މެޗު ފެށީ މެޗު ފަށަން އޮތް ވަގުތަށްވުރެ 30 މިނިޓް ފަހުންނެވެ. އެއީ ސަޕޯޓަރުންގެ މެދުގައި ހަމަނުޖެހުން ހިނގުމުންނެވެ. މި ހަމަނުޖެހުމުގައި ނަޕޯލީގެ ތިން ސަޕޯޓަރަކަށް އަނިޔާވި އެވެ.\nމެޗަށް ފަހު ކޯޗު ބެނީޓޭޒް ބުނީ ފައިނަލް މެޗު ކާމިޔާބުކުރަން ކުޅުންތެރިން ވަރަށް ބޮޑަށް ބޭނުންވި ކަމަށާއި ސަބަބަކީ އެ ޓީމުގެ މި ސީޒަނުގެ ކާމިޔާބީ އާއި ނާކާމިޔާބީ އިޓާލިއަންކަޕުގެ ތައްޓާ ގުޅިފައިވާތީ ކަމަށެވެ.


Market agu thah: Fiyaa, biss adhi aluveege agu bodeh nuvey\nބާޒާރުމަތި ފިހާރައެއްގައި މި ރޯދަމަހު އަލުވި، ފިޔާ އަދި ބައެއް ތަކެތި ވިއްކަން ބަހައްޓާފައި--\n26 މެއި 20190ކޮމެންޓް\nމާރުކޭޓު އަގުތައް: ފިޔާ، ބިސް އަދި އަލުވީގެ އަގު ބޮޑެއް ނުވޭ\nރޯދަމަހުގެ ފަހު 10 އެއް ފެށިގެންދާއިރު، އެންމެ ޑިމާންޑް ބޮޑު ފިޔާ އަލުވި އަދި ބިހުގެ އަގު އަދިވެސް ހުރީ އެއްވަރެއްގައި ހިފެހެއްޓިފަ އެވެ،\nފިޔާ، އަލުވި އަދި ބިހަކީ އާއްމުކޮށް އަގުބޮޑުވާ ބާވަތްތަކެކެވެ. އެކަމަކު މި ރޯދަމަހު އެތަކެތީގެ އަގު އެހެން ރޯދަމަސްތަކާއި އަޅާބަލާއިރު، ހެޔޮކަން ފާހަގަވެ އެވެ.\nބާޒާރުގައި މިއަދުގެ އަގުތަކަށް ބަލާއިރު، ފިޔާ ކިލޯއެއް 7ރ އަށް ލިބެއެވެ. އަލުވި، 15ރ އަށް ލިބޭއިރު ބިސްކޭހެއް 280ރ އަށް ލިބެއެވެ. ރޯދަމަސް ނޫން މަސްތަކުގައި ވެސް ފިޔާ ކިލޯއެއް 7ރ އަށް ލިބުމަކީ އާއްމު ކަމެއް ނޫނެވެ.\nކުރިން ބައެއް ރޯދަމަސްތަކުގައި ފިޔާ ކިލޯއެއް 20ރ އާއި 40ރ އާ ދެމެދުގެ އަގުތަކުގައި ވިއްކާފައިވާއިރު، މިރޯދަ މަހު މިހާތަނަށް ފިޔާކިލޯއެއް 20ރ އަށް މައްޗަށް އަރާފައެއް ނުވެއެވެ. ހަމަ އެގޮތަށް އަލުވި އަދި ބިސް ވެސް ބާޒާރުގައި މި ރޯދަމަހު ހެޔޮ އަގުގައި ލިބެ އެވެ.\nމިއަދު މާރުކޭޓްގެ އަގުތަކަށް ބަލާއިރު، ކަރާ ކިލޯއެއް ހުރީ 20ރ އާއި 18ރ އާ ދެމެދުގެ އަގުތަކެއްގަ އެވެ. މިރޯދަ މަހު އާއްމުކޮށް ކަރާ ކިލޯއެއް 25ރ އަށް ވިއްކި ނަމަވެސް ބައެއް ދުވަސް ދުވަހު 30ރ އާއި 35ރ އަށް ވެސް އަގު މައްޗަށް ގޮސްފައި ވެއެވެ.\nމިއަދު ބާޒާރުގައި ފަޅޯ ކިލޯއެއް އުޅެނީ 30ރ އަށެވެ. ފަޅޯ ވެސް އާއްމުކޮށް ވިއްކާފައިވަނީ 20ރ އާއި 35ރ އާ ދެމެދުގެ އަގުތަކުގަ އެވެ. ނަމަވެސް މިއަދު މާރުކޭޓުގައި ފަޅޯ މަދުވެފައި ވާތީ ފަޅޮލުގެ އަގު ވަނީ ކުޑަކޮށް މައްޗަށް ޖެހިފަ އެވެ.\nމި ރޯދަ މަހު އަގުތަކުގައި އެންމެ ބޮޑު ތަފާތެއް އަންނަމުންދާ ލެޓިއުސް ކިލޯއެއް މިއަދު ހުރީ 70ރ އަށެވެ. ނަމަވެސް މިގެ ދެދުވަސް ކުރިން 40ރ އަށް ލިބެން ހުއްޓެވެ. އާއްމުކޮށް ލެޓިއުސް ކިލޯއެއް މިރޯދަމަހު ވިއްކަމުން ދިޔައީ 70ރ އާއި 80ރ އާދެމެދުގެ އަގުތަކުގަ އެވެ. އަދި ރޯދަމަސް ފެށުނުއިރު، ލެޓިއުސް ކިލޯއެއް 150ރ އާއި 120ރ އާ ދޭތެރޭގެ އަގުތަކުގައި ވިއްކާފައި ވެއެވެ. އެހެންކަމުން ލިޓިއުސް މިރޯދަ މަހު ވިއްކާފައިވަނީ 40ރ އާއި 150ރ އާދެމެދުގެ އަގުތަކުގަ އެވެ.\nމިރޯދަމަހުގެ ފުރަތަމަ ދުވަހު ކަނޑޫދޫ މިރުސް، 100 ގްރާމް ވިއްކީ 100ރ އަށެވެ. ނަމަވެސް ޖެހިގެން އައި ދުވަހު ރާއްޖެއިން ބޭރުން މިރުސް އެތެރެ ކުރުމުން އަގު ވަނީ ހެޔޮވެފަ އެވެ. މިއަދު ކަނޑޫދޫ މިރުސް، 100 ގްރާމް 45ރ އަށް ވެސް ލިބެއެވެ. އަދި ބޭރު ގައުމުތަކުން އެތެރެކޮށްފައިވާ މިރުހާއި ދިވެހި އެހެން ރަށްތަކުން ގެނެސްގެން ވިއްކާ މިރުސް 100 ގްރާމް 15ރ އަށް ވެސް ލިބެން އެބަ ހުއްޓެވެ.\nތަރުކާރީ އާއި މޭވާ، ފަލަމަޑީގެ ބާތްތަކާއި ފަތުގެ ބާވަތްތަކުގެ އަގުތަކުގައި މި ރޯދަ މަހުގެ އެހެން ދުވަސްތަކާއި ތަފާތެއް ނެތެވެ.\nބާޒާރުގައި ތަކެތީގެ އަގުތައް\nމިރުސް، 100 ގްރާމް: 15ރ-55ރ އަށް\nކަރާ ކިލޯއެއް: 20ރ އަދި 18ރ އަށް\nޓޮމާޓޯ ކިލޯއެއް: 40ރ-45ރ އަށް\nބަރަބޯ ކިލޯއެއް: 20ރ-50ރ އަށް\nކިއުކަންބާ ކިލޯއެއް: 18ރ-30ރ އަށް\nލެޓިއުސް ކިލޯއެއް: 45ރ އާއި 70ރ އަށް\n3 ފަތުގެ ކޮޕީފަތް ބޮނޑިއެއް: 10ރ އަށް\nކުއްޅަފިލާފަތް ބޮނޑިއެއް: 10ރ އަށް\nލުނބޯ ކިލޯއެއް: 35ރ-40ރ އަށް\nފަޅޯ ކިލޯއެއް: 30ރ އަށް\nޕެޝަންފުރުޓް ކިލޯއެއް: 85ރ އަށް\nފޭރު ކިލޯއެއް: 70ރ އަށް\nއަނބު ކިލޯއެއް: 70ރ-90ރ އަށް\nއަލަނާސި ގަނޑެއް: 30ރ-45ރ އަށް\nދޮންކެޔޮ ވަކެއް: 4ރ-6ރ އަށް\nކެރެޓް ކިލޯއެއް: 20ރ އަށް\nކެބޭޖް ކިލޯއެއް: 40ރ- 50ރ އަށް\nބީންސް ކިލޯއެއް: 45ރ- 55ރ އަށް\nއަލުވި ކިލޯއެއް: 15ރ އަށް\nފިޔާ ކިލޯއެއް: 7ރ އަށް\nބަނބުކެޔޮ: 25ރ-50ރ އަށް\nބަށި ކިލޯއެއް: 45ރ އަށް\nބިސް ކޭހެއް: 280ރ އަށް\nކާއްޓެއް: 5ރ- 15ރ އަށް\nކުނރުބަލެއް: 25ރ-35ރ އަށް\nބާޒާރު ރޯދަމަސް ލޯކަލް މާރުކޭޓު


އަލް އިމާމު އަޙްމަދު: أحمد بن حنبل – إمام أهل السنة – 10 – DhiSalafiyyah\nއެކަލޭގެފާނަށް ކުރިމަތިވި އިމްތިޙާނު -1\nއިމާމް އަޙްމަދު ގެ ހަޔާތްޕުޅުގައި ހަތަރު ޚަލީފާއިން ދިމާވެފައި ވެއެވެ. އޭގެތެރެއިން ބައެއްމީހުން އެކަލޭގެފާނަށް ހަރުކައި އިިންޒާދީއުޅުނެވެ. އަދި އަނެއްބައިމީހުން އެކަލޭގެފާނު ބަންދުކޮށް ޖަލައްލައި ތަޅައި އަނިޔާކޮށް ހެދިއެވެ. އަދި އަނެއްބައިމީހުން އެކަލޭގެފާނަށް ކަންކަން ދަތިކޮށް، އެކަލޭގެފާނު އެކަހެރިކޮށްލިއެވެ. އަދި އަނެއްބަޔަކު އެކަލޭގެފާނު ވެރިކަމާ ޖާހާއި މުދަލަށް ހެއްލުންތެރިކުރަން އުޅުނެވެ.\nއިމާމު އަޙްމަދު އަށް އޭރުގެ ވެރިންގެ ފަރާތުން އެތަކެއް ދުއްތުރާތަކެއް ކުރިމަތިވެފައި ވެއެވެ. އެގޮތުން، އެކަލޭގެފާނަށް ދިމާވެފައިވާ ކަންކަންތައްތަކުގެ ކުރު ޚުލާސާއެއް މިތަނުގައި ހިމަނައިލާނަމެވެ.\nމައުމޫނު، (އަސްލު ނަމުންނަމަ) އަބު ޖަޢުފަރު ޢަބްދުﷲ ބުން ހާރޫނުއްރަޝީދު ވެރިއެއްގެ ގޮތުގައި އިސްކުރިއެވެ. އޭނާ ވެރިއެއްގެ ގޮތުގައި އިސްކުރެވުނީ މުޙައްރަމް މަހުގައެވެ. އަދި ހިޖުރައިން ސަތޭކަ ނުވަދިހަ އަށްވަނަ އަހަރުގެ ރަޖަބު މަހުގައި ކަމުގައިވެސް ބުނެވެއެވެ. މައުމޫނުގެ އަރިހަށް މުޢުތަޒިލާއިންގެ ބަޔަކުއައެވެ. އަދި އެމީހުން އޭނާ ޙައްޤުގެމަގުން ބާޠިލުގެ މަގަށް އަނބުރާލާ މަގުފުރެއްދިއެވެ. އަދި އެމީހުން “ޚަލްޤުލް ޤުރުއާނުގެ” ނުބައި ބަސް އޭނާއަށް ރިވެތިކޮށްދިނެވެ. ދެން އޭނާ އެމީހުންގެ ބަހަށް ހެއްލި މަގުފުރެދުނެވެ.\nعبد العزيز الطلحي ވިދާޅުވިއެވެ. ތިމަންކަލޭގެފާނުގެ އަރިހުގައި الربيع ވިދާޅުވިއެވެ. ޝާފިޢިގެފާނު ތިމަންކަލޭގެފާނަށް ވިދާޅުވިއެވެ.\n“އޭ ރަބީޢުއެވެ. ތިމަންކަލޭގެފާނުގެ މި ލިޔުން ހިއްޕަވައިގެން އަބޫ ޢަބްދުﷲ އިމާމު އަޙްމަދުގެ އަރިހަށް ވަޑައިގަންނަވާށެވެ. އަދި އެކަލޭގެފާނު ދެއްވާ ޖަވާބަކާއެކު ތިމަންކަލޭގެފާނުގެ އަރިހަށް އަންނާށެވެ. ދެން ތިމަންކަލޭގެފާނު އެ ލިޔުމާއެއްކޮށް ބަޣުދާދަށް ދިޔައީމެވެ. ތިމަންކަލޭގެފާނަށް އިމާމު އަޙްމަދު ބުން ޙަންބަލް ފަތިސްނަމާދުން ދިމާވިއެވެ. ދެން އެކަލޭގެފާނާއެކު ތިމަންކަލޭގެފާނު ފަތިސް ނަމާދުކުރެއްވީމެވެ. އެކަލޭގެފާނު މިޙުރާބުގެއިން ނުކުންނެވިތަނުން، އިމާމު ޝާފީގެފާނުގެ ލިޔުން ހަވާލުކުރީމެވެ. އަދި ތިމަންކަލޭގެފާނު ދެންނެވީމެވެ. މިއީ ކަލޭގެފާނުގެ އަޚާ އައްޝާފިޢީ މިޞްރުން ފޮނުވި ލިޔުމެކެވެ. ދެން އިމާމު އަޙްމަދު ދަންނަވާފިއެވެ. ކަލޭގެފާނު ތީގައިވާ އެއްޗެއް ބެއްލެވީމުހެއްޔެވެ؟ ތިމަންކަލޭގެފާނު ދެންނެވީމެވެ. ނޫނެކެވެ. ދެން އެކަލޭގެފާނު އެސިޓީ ކެނޑުއްވިއެވެ. އަދި އެކަލޭގެފާނު އޭގައިވާ އެއްޗެއް ކިޔުއްވިއެވެ. އެހިނދު އެކަލޭގެފާނުގެ މޫނުމަތީގެ ކުލަވަރު ބަދަލުވެގެންދިޔައެވެ. އަދި އެކަލޭގެފާނުގެ ލޮލުން ކަރުނަ އޮރެންފެށިއެވެ. ދެން ތިމަންކަލޭގެފާނު ދެންނެވީމެވެ. އޭ އަބޫ ޢަބްދުﷲ އެވެ. އެލިޔުމުގައި ވަނީ ކޮންވާހަކައެއްތޯއެވެ؟ ވިދާޅުވިއެވެ. “އެކަލޭގެފާނު ވިދާޅުވެފައިވަނީ، އެކަލޭގެފާނަށް ރަސޫލުﷲ ޞައްލަﷲ ޢަލައިހި ވަސައްލަމަ ހުވަފެނުން ފެނިވަޑައިގެންނެވި ވާހަކައެވެ. އަދި ރަސޫލުﷲ ޞައްލަﷲ ޢަލައިހިވަސައްލަމަ އެކަލޭގެފާނަށް ވިދާޅުވިއެވެ. ކަލޭގެފާނު އަޙްމަދު ބުން ޙަންބަލްއަށް ސިޓީއެއް ލިޔާށެވެ. އަދި ތިމަންކަލޭފާނުގެ ސަލާމް އެކަލޭގެފާނަށް ދަންނަވާށެވެ. އަދި ވިދާޅުވާށެވެ. ޤުރުއާނަކީ މަޚުލޫޤެއްކަމަށް ބުނާ ދަޢުވާގައި ހަމަކަށަވަރުންވެސް ކަލޭގެފާނު އިމްތިޙާނުކުރެވޭނެއެވެ. ކަލޭގެފާނު އެބައިމީހުންނަށް އިޖާބަ ނުދެއްވާށެވެ. އޭރުން ﷲތަޢާލާ ކަލޭގެފާނުގެ ޢިލްމު ޤިޔާމަތަށްދާނދެއް އުފުއްލަވާނެއެވެ……””\nމައުމޫނު، އޭނާގެ އުމުރުގެ ފަހު ދުވަސްކޮޅު ރޫމާއި ދެކޮޅަށް ހަނގުރާމައަށް ނުކުތެވެ. އަދި މީސްތަކުންނަށް ޤުރުއާނަކީ މަޚުލޫޤެއްކަމުގައި ގޮވައި އެކަމަށް ދައުވަތުދިނުމަށް އަންގައި، ފުލުހުންގެ ވެރިޔާ އިސްޙާޤު ބުން އިބުރާހީމު ބުން މުސްޢަބް އަށް ލިޔުމެއްލިޔެ ފޮނުވިއެވެ. ދެން އޭނާ ޖަމާޢަތެއްގެ ޢިލްމުވެރިންނާއި، ޤާޟީންނާއި، ޙަދީޘް ޢިލްމުގެ އިމާމުން ގޮވައި ގެނައެވެ. އަދި ޤުރުއާނަކީ މަޚުލޫޤެއްކަމަށްބުނެ އެކަމަށް ދަޢުވަތުދިނެވެ. ދެން އެބައިމީހުން އެކަމަށް އިންކާރުކުރައްވައި މަނާވެގަތެވެ. ދެންއޭނާ އެބައިމީހުންނަށް އެބަހަށް އިޖާބަދިނުމަށް މަޖުބޫރު ކުރުމުން ގިނަމީހުން ނުރުހުމުގައި މަޖުބޫރުވެގެންވާހާލު އެކަމަށް އިޖާބަދިނެވެ. ނަމަވެސް އިމާމު އަޙްމަދު އެކަމަށް އިންކާރުކުރެއްވުމުަގއި ދެމިހުންނެވިއެވެ.\nދެންފަހެ އިމާމު އަޙްމަދު އެކަމަށް އިންކާރުކުރެއްވުމުގައި ދެމިހުންނެވުމުން، އެމީހުން އެކަލޭގެފާނު ޖަމަލަކަށް އަރުވައިގެން ޚަލީފާގެ އަރިހަށް ގެންދިޔައެވެ.\nأبو جعفر الأنباؤي ވިދާޅުވިއެވެ.\n“އަލްއިމާމު އަޙްމަދު ބުން ޙަންބަލް މައުމޫނުގެ އަރިހަށް ގެނެވުނުއިރު އެކަމުގެ ޚަބަރު އަހަރެންނަށްލިބުނެވެ. ދެން އަހަރެން ފުރާތު ކޯރު ހުރަސްކޮށް އަޙްމަދުގެ އަރިހަށް ދިޔައީމެވެ. އޭރު އެކަލޭގެފާނު އިނީ ދަތުރުވެރިން މަޑުކޮށްލާފަދަ ތަނެއްގައި އިށީންދެއެވެ. ދެން އަހަރެން އެކަލޭގެފާނަށް ސަލާމް ދެންނެވީމެވެ. އެހިނދު އެކަލޭގެފާނު ވިދާޅުވިއެވެ. އޭ އަބޫޖަޢުފަރެވެ. ކަލޭ ވަރުބަލިވީހެއްޔެވެ؟” ދެން ތިމަންނަ ދެންނެވީމެވެ. ނޫނެކެވެ. ކަލޭގެފާނަކީ މީސްތަކުން ތަބަޢަވާ ބޮޑަކީމެވެ. މީސްތަކުންދަނީ ތިޔަބޭކަލުންނަށް ތަބަޢަވަމުންނެވެ. ﷲގަނދީބުނަމެވެ. ޤުރުއާނަކީ މަޚުލޭގެކޭ ބުނާބުނުމަށް ކަލޭގެފާނު އިޖާބަދީފިކަމުގައި ވާނަމަ، ހަމަކަށަވަރުން އެތައް ޚަލްޤުތަކެއް އެކަމަށް އިޖާބަދޭނެއެވެ. އަދި ކަލޭގެފާނު އެކަމުން އިޖާބަ ނުދެއްވާފިނަމަ ﷲގެ މަޚުލޫޤުންގެ ތެރެއިން އެތައް މަޚުލޫޤެއް އެކަމުން މަނާވެގަންނާނެއެވެ. އަދި ހަމައެއާއިއެކު ދަންނާށެވެ! ހަމަކަށަވަރުން އޭނާ (މައުމޫނު) (ޤުރުއާނަކީ މަޚުލޫޤެއްކަމަށް ބުނުމުން) ކަލޭގެފާނު ޤަތުލުނުކޮށް ދޫކޮށްލިއަސް ކަލޭގެފާނު މަރުވާނެއެވެ. އަދި މަރުވުން ނޫންގޮތެއް ނެތެވެ. އެހެންކަމުން ކަލޭގެފާނު ﷲއަށް ބިރުވެތިވެލައްވާށެވެ. ކަލޭގެފާނު އެއްވެސް ކަމެއްގައި އެބައިމީހުންނަށް ތަބަޢާނުވާށެވެ. ދެންފަހެ އިމާމު އަޙްމަދު އަށް ރޮވުނެވެ. އަދި ވިދާޅުވިއެވެ. ما شاء الله! ما شاء الله!”\nއިމާމު އަޙްމަދު ރަޙިމަހުﷲ މައުމޫނުގެ ކައިރިއަށް ގެންދެވުމުގެ މަގުމަތީގައި، ދެން އެކަލޭގެފާނަށް ޚަބަރު ލިބިވަޑައިގަތީ އެމީހުންގެ އެބަހަށް އިޖާބަ ނުދެއްވައިފިނަމަ މައުމޫނު އެކަލޭގެފާނު ޤަތުކޮށްލާނެކަމުގެ އިންޒާރު ދިން ޚަބަރެވެ. ދެން އެކަލޭގެފާނަށް އެޚަބަރުލިބުމުން، އެކަލޭގެފާނާއި މައުމޫނު އެއްތަނެއްގައި ޖަމަޢަވާނެގޮތް މެދުވެރި ނުކޮށްދެއްވުން އެދި ﷲގެ ޙަޟުރަތުގައި ދުޢާދެންނެވިއެވެ.\nއެކަލޭގެފާނުގެ ދަރި، ޞާލިޙު ބުން އަޙްމަދު ބުން ޙަންބަލް ވިދާޅުވިއެވެ. ބައްޕަ ވިދާޅުވިއެވެ.\n“(މައުމޫނުގެ ކައިރިއަށް ގެންދެވުނު މަގުމަތީގައި) أذنة ކިޔާ ރަށާއި ހަމައަށް ފޯރުމުން އެރަށުގެ ދޮރު ތިމަންބޭކަލުންނަށް ހުޅުވުނެވެ. -އެއީ މެންދަމުގެ ވަގުތެވެ.- އެވަގުތު މީހަކު އައެވެ. އަދި ބުނިއެވެ. އެމީހާ މަރުވެއްޖެއެވެ.” ބައްޕަ ވިދާޅުވިއެވެ. “އޭނާ ނުފެނުމަށްއެދި ﷲގެ ޙަޟުރަތުގައި ދުޢާދެންނެވުންމަތީ ތިމަންކަލޭގެފާނު ވީމެވެ.”\nمحمد بن إبراهيم البوشنجي ވިދާޅުވިއެވެ. އިމާމު އަޙްމަދު ވިދާޅުވަނިކޮށް ތިމަންކަލޭގެފާނު އަޑުއެއްސެވީމެވެ.\n“ތިމަންކަލޭގެފާނު ރައްބުގެ ޙަޟުރަތުގައި ތިން ދުޢާއެއް ކުރީމެވެ. އޭގެތެރެއިން އިޖާބަވެވުނު ދެދުޢާ ދަންނަވާފާނަމެވެ. މައުމޫނާއި ތިމަންކަލޭގެފާނު އެއްތަނެއްގައި ޖަމަޢަަ ނުކޮށްދެއްވުމަށް ތިމަންކަލޭގެފާނު ދުޢާކުރީމެވެ. އަދި ތިމަންކަލޭގެފާނަށް މުތަވައްކިލު ނުފެނުމަށް އެދި ދުޢާކުރެއްވީމެވެ. މައުމޫނަށް އެކަލޭގފާނު ނުފެންނަނީސް البذندونގައި މަރުވެއްޖެއެވެ. ރޫމުގައި މުޢުތަޞިމަށް ޚިލާފަތުގެ ބައިޢަތުހިފި އޭނާ ބަޣުދާދަށް އެނބުރި އަންނަންދެން އަޙުމަދު ހުންނެވީ الرقةގައި ހައްޔަރުކުރެވިފައެވެ. ދެންފަހެ އަޙުމަދު ހިޖުރައިން ދުއިސައްތަ އަށާރަވަނަ އަހަރު ބަޣުދާދަށް އަނބުރާ ގެނެވުނެވެ. އަދި މުޢުތަޞިމު އެކަލެގެފާނަށް އަނިޔާވެރިވިއެވެ. މުތަވައްކިލާމެދު ކުރެވުނު ދުޢާއިމެދު ބުނަމެވެ. އިމާމު އަޙްމަދުގެ ދަރިފުޅަށް ޙަދީޘް ކިޔާދެއްވުމަށްޓަކައި ޚަލީފާގެ ދަރުބާރަށް ގެނެވުނެވެ. އޭރު މުތަވައްކިލުއިނީ ދެގެ ދޭތެރޭގައި އޮންނަ ގޯޅިގަނޑެއްކަހަލަ ތާކުއެވެ. މުތަވައްކިލުއަށް އިމާމު އަޙްމަދު ފެނެއެވެ. އެހެންނަމަވެސް އިމާމު އަޙްމަދަށް މުތަވައްކިލު ނުފެނެއެވެ.”\n مناقب الإمام أحمد بن حنبل ص.609\n تهذيب الكمال 1/461, مختصر تاريخ الدمشق 3/251, سير أعلام النبلاء 11/239\n أبو نعيم في الحلية (9/196)\n އެއީ ރޫމުގެ ކޯރަކަށް ކިޔާނަމެކެވެ. އޭނާ މަރުވީ އެތަނު ކައިރީގައެވެ.\n އެއީ ފުރާތުކޯރުގެ އިރުމަތީގައި އޮންނަ މަޝްހޫރު ރަށެކެވެ.


އޭދަފުށީގައި މިނެރަލް ވޯޓާގެ ޑިމާންޑް މައްޗަށް\nއޭދަފުށީގައި މިނެރަލް ވޯޓާގެ ޑިމާންޑް މައްޗަށް\n9 ޖުލައި 2014\nމާލޭގެފިހާރައެއްގެ ބޭރުގައި ޖަހާފައި ހުރި ފެން ކޭސްތަކެއް: ވާރޭ ނުވެހި ގިނަ ދުވަސްތަކެއްވެ ފެނުގެ ދަތިކަން ވަނީ ކުރިމަތިވެފައި– / ހަވީރު ފޮޓޯ —\nވާރޭ ނުވެހި ގިނަ ދުވަސްތަކެއްވެ ފެނުގެ ދަތިކަން ވަރަށް ބޮޑަށް ކުރިމަތިވުމާ ގުޅިގެން، މިނެރަލް ވޯޓާގެ ޑިމާންޑް ބޮޑުވެ އޭދަފުށީގެ ފިހާރަތަކުން ފެން ލިބުން ދަތިވެއްޖެ އެވެ.\nއޭދަފުށީގެ ބައެއް ފިހާރަތަކުން ބުނީ އާންމުކޮށް މީގެ ކުރިން މިނެރަލް ވޯޓާ ވިކޭ މިންވަރާ އަޅާ ބަލާއިރު ފާއިތުވި ދެތިން މަހެއްހާ ދުވަހުގެ ތެރޭގައި މިނެރަލް ވޯޓާ ވިކޭލެއް ނިސްބަތުން ވަރަށް ބޮޑަށް އިތުރުވެފައިވާ ކަމަށެވެ.\nއޭދަފުއްޓަށް މިނަރަލް ވޯޓާ ސަޕްލައިކޮށް ވިއްކަމުން ގެންދާ ޔޫ ސްޕޯޓްސް ފިހާރަ އިން ބުނީ އެ ފިހާރަ އިން މިފަހަކަށް އައިސް ކޮންމެ ދުވަހަކު ވެސް ގިނަ އަދަދަކަށް މިނެރަލް ވޯޓާ ފެން ވިކޭ ކަމަށެވެ. އާންމުކޮށް މިނެރަލް ވޯޓާ ގަނެ އުޅެނީ ބައެއް ވިޔަފާރިވެރިން ނަަމަވެސް މި ފަހަކަށް އައިސް ގިނަ އަދަދެއްގެ އާއްމުންވެސް ފެން ގަންނަމުންދާ އެތަނުން ބުންޏެވެ.\n“ނަމަވެސް މިދުވަސްކޮޅު އާންމުން ފެން ގަންނަލެއް ވަރަށް ބޮޑަށް އިތުރުވެފައި މި ވަނީ. ފެން ގެންނަ އިރަށް ދޯނި ކައިރިން ގިނަ ފަހަރަށް ހުސްވޭ،” ޔޫސްޕޯޓްސް އިން ވާހަކަ ދެއްކި މޫސާ ޖަމީލު ބުންޏެވެ.\nމިރަށުގެ ބައެއް ފިހާރަތަކުން ވެސް ބުނީ މިނެރަލް ވޯޓާގެ ވިޔަފާރި މި ދުވަސްކޮޅު ވަރަށް ބޮޑަށް ރަނގަޅުވެފައިވާ ކަމަށެވެ. އެގޮތުން1.5 ލީޓަރު އަދި500 އެމްއެލްގެ ފެން ފުޅި އަބަދު ވެސް އޮންނަނީ މަދުވެފައި ކަމަށް ފިހާރަތަކުން ބުންޏެވެ.\nވާރޭ ފެނުގެ ދަތިކަން ކުރިމަތިވެގެން ބައެއް މީހުން މިނެރަލް ވޯޓާ ގަނެގެން ބުއި ނަމަވެސް އާންމުކޮށް ފެން ގަނެގެން ބުއިމުން އެތައް ގުނައަކަށް ހަރަދު ބޮޑުވާތީ ބައެއް މީހުން ދަނީ ކަންބޮޑުވުން ފާޅުކުރަމުންނެވެ.\nއޭދަފުއްޓަށް ބޯ ފެނުގެ ދަތިކަން ކުރިމަތިވުމާ ގުޅިގެން މިރަށުގައި ހުރި ފެން ޕްލާންޓް މަރާމާތުކޮށް މިހާރު އަންނަނީ އާއްމުންނަށް ފެން ފޯރުކޮށްދިނުމުގެ މަސައްކަތް ވެސް ކުރަމުންނެވެ.


ހަމްޕު - ރާއްޖޭގެ އެންމެ މޮޅު ފުޓްބޯޅަ ކުޅުންތެރިޔާއަށް ވުމުގެ އުއްމީދުގައި\nހަމްޕު – ރާއްޖޭގެ އެންމެ މޮޅު ފުޓްބޯޅަ ކުޅުންތެރިޔާއަށް ވުމުގެ އުއްމީދުގައި\n25 މާރޗް 2016\nއޭއެފްސީ ކަޕް މެޗެއްގައި ހަމްޕު މާލޭގައި ކުޅެނީ\nއޭނާގެ ނަމަކީ، ފުޓުބޯޅަ ދަނޑުގައި މީގެ ދެ އަހަރެއްހާ ދުވަސްކުރިން ވެސް މީހަކު ދަންނާނެ ނަމެއް ނޫނެވެ. އޭރު އޭނާގެ ހުނަރުވެރިކަން ދެކެފައި ވަނީ ހަމައެކަނި އޭނާ ނިސްބަތްވާ މި ރަށާއި އަތޮޅުގެ މީހުން ފިޔަވައި މަދު ބަޔެކެވެ. ނަމަވެސް މިއަދު އޭނާއަކީ ރާއްޖޭގެ އެންމެ ބޮޑު ފުޓްބޯޅަ ކުލަބްގައި ތިބި މަޝްހޫރު ކުޅުންތެރިންނާ އެއްހަމައެއްގައި ފައިތިލަ ސާބިތު ކުރަމުން އަންނަ ހުނަރުވެރި ކުޅުންތެރިއެކެވެ.\nއުމުރުން 21 އަހަރުގެ ހަމްޒާ މުހައްމަދު (ހަމްޕު) އަކީ އޭދަފުށިން ގަލޮޅު ދަނޑަށް ނުކުތް ޖަމްބޭ އާއި ކުޑައްޓޭ އަދި ސެންޓޭ އާއި ޝާފިއު ފަދަ މަޝްހޫރު ކުޅުންތެރިންގެ ލިސްޓަށް އިތުރުވެގެންދިޔަ ކުޅުންތެރިއެކެވެ.\nހަމްޕުގެ ހުނަރުވެރިކަން ގިނަ ބައެއްގެ ލޮލުގައި އެންމެ ފުރަތަމަ އަޅައިގަތީ 2012 ވަނަ އަހަރު މާލޭގައި ބޭއްވި އިންޓަ ސްކޫލް ފުޓްބޯޅަ މުބާރާތުންނެވެ. އޭގެ ފަހުން ޖެހިގެން އައި އަހަރުގެ އެފް.އޭ.އެމް ޔޫތު ޗެމްޕިއަންޝިޕްގައި ބައިވެރިވި އޭދަފުށި ޓީމުގައި ވެސް މުހިންމު ދައުރެއް އޭނާ އަދާކުރި އެވެ. މީގެ އިތުރުން ބ.އަތޮޅަށް ހުޅުވާލައިގެން ބޭއްވި ފުޓްބޯޅަ މުބާރާތުގެ ތަށި އޭދަފުޓަށް ހޯދައިދިނުމުގައި އެ ކުޅުންތެރިޔާގެ ބޮޑު ރޯލެއް އޮތެވެ.\nބ އަތޮޅު ފުޓްބޯޅަ މުބާރާތުގައި ހަމްޕު އޭދަފުށި ޓީމަށް ކުޅެނީ\nހަމްޕު އަކީ ވަރަށް ކުޑައިރުއްސުރެ ފެށިގެން ޝައުގުވެރިކަން ބަހައްޓައިގެން ފުޓްބޯޅަ ކުޅެމުން އައި ކުއްޖެކެވެ. އޭނާ ބުނި ގޮތުގައި ފުޓްބޯޅައިގައި އޭނާގެ އެންމެ ދުރު ހަނދާނަކީ ރަށުގެ އިރުމަތީކޮޅުގައި އޮންނަ ރުއްގަނޑު ތެރޭގައި ކުޑަގޯލް ޖަހައިގެން ރައްޓެހިންނާ އެކު ކުޅެން އުޅުނު ހަނދާނެވެ. އޭރު އޭނާގެ ހުސްވަގުތުތަކުގެ އެކުވެރިއަކަށްވީ އޭނާ ކުޅެން ގެންގުޅޭ ބޯޅަ އެވެ. މާ ގިނައިން ބޯޅަ ކުޅެން އުޅޭތީ މައިންބަފައިން އޭރު ވަރަށް ޝަކުވާކުރާ ކަމަށް ވެސް ހަމްޕު ބުންޏެވެ. އެކަމަކު އޭރު މާ ބޮޑު މިސްރާބެއް، މާ ބޮޑު “ގޯލެއް” ނެތި ފުޓުބޯޅަ ކުޅެމުން ދިޔަ ނަމަވެސް، މިހާރު އޭނާގެ އަޒުމް ހުރީ ވަކި ދިމާއަކަށެވެ. އޭނާގެ ވިސްނުން ބަދަލުވީ މީގެ ދިހަވަރަކަށް އަހަރު ކުރިން އޭނާގެ ބޭބެ މުހައްމަދު ޝިފާން (ކުޑައްޓޭ) ރާއްޖޭގެ ބޮޑު ކުލަބަކާ ގުޅުނު ހިސާބުން ފެށިގެންނެވެ. އޭރުއްސުރެ ފެށިގެން ރާއްޖޭގެ ފެންވަރުގައި މޮޅު ކުޅުންތެރިއަކަށްވުމުގެ ހުވަފެން އޭނާ އައީ ދެކެމުންނެވެ. މިހާރު ހަމްޕު އަކީ ރާއްޖޭގައި ހުރި ފެންވަރު ރަގަޅު މޮޅު ކުޅުންތެރިއެކެވެ. ޤައުމީ ޓީމު ކުޅޭ ގިނަ މެޗް ތަކުގައި ފުރަތަމަ 11 އިން ޖާގަ ހޯދަމުން އަންނަ ޒުވާން ހަލުވި ކުޅުންތެރިއެކެވެ.\nމިދިޔަ އަހަރު އިންޑީޔާގައި އޮތް ސާފް ސުޒުކީ ކަޕް ގައި ހަމްޕު ކުޅެނީ\nހަމްޕުގެ މޮޅު ކުޅުމަށް ތައުރީފްކޮށް މީގެ ކުރިން ގައުމީ ޓީމުގެ ކުރީގެ ކޯޗު ވެލިޒާ ޕޮޮޕޯފް އާއި ނިއު ރޭޑިއަންޓަށް ކޯޗުކޮށްދިން މިކާ ލޮންސްޓްރޯމް ވެސް ވަނީ ވާހަކަ ދައްކައިފަ އެވެ. އެ ދެ ކޯޗުން ވެސް ބުނީ މިއީ ރާއްޖޭގެ ފުޓްބޯޅައިގެ މުސްތަގުބަލުކަމަށެވެ. ހަންޕުގެ މޮޅު ވާހަކަ އިންޑިޔާގެ ނޫސްވެރިންވެސް ވަނީ މިދިޔަ އަހަރު އޮތް ސާފް ސުޒުކީ ކަޕްގެ ޕްރެސް ކޮންފަރެސް އެއްގައިވެސް ދައްކާފައެވެ.\n“އެއީ ތަފާތު ކުޅުންތެރިއެއް. އެއީ ހަމަ އަޝްފާގް ފަދަ ހުނަރުވެރި މޮޅު ކުޅުންތެރިއެއް. ތިން ހަތަރު ކުޅުންތެރިން ބީޓް ކޮށްފައި އެދަނީ ވަރުބަލި ކަމެއް ނެތި. އޭނާ އަކީ މުސްތަގުބަލު އުޖާލާ ކުޅުންތެރިއެއް،” އިންޑިއާގެ ސީނިއާ ނޫސްވެރިޔަކު ބުންޏެެވެ.\nފުޓްބޯޅަ ކުޅުންތެރިއެއްގެ ކެރިއަރުގައި އަންނާނެ އެންމެ އުފާވެރި އެއް ދުވަހެއް ކަމުގައި ގަބޫލުކުރެވެނީ އެ ކުޅުންތެރިއަކަށް ތައްޓެއް ނުވަތަ އެވޯޑެއް ލިބޭ ދުވަހެވެ. މިފަދަ ކިތަންމެ ދުވަހެއް ހަމްޕުގެ ވޭތުވެގެންގޮސްފައިވާ ކުރު މާޒީގައި ވެސް ވަނީ ތަޖްރިބާކޮށްފަ އެވެ. ރަށުގައި ބާއްވާ ވަރަށް ގިނަ މުބާރާތްތަކުން އޭނާ ވަނީ ރަންވަނަތަކެއް ހާސިލްކޮށްފަ އެވެ. އެކަމަކު ހަމްޕުގެ ފުޓްބޯޅައިގެ ހަޔާތުގައި އޭނާ އެންމެ އުފާވި ދުވަހެއްގެ ގޮތުގައި ފާހަގަކުރީ ހަވީރުން ދޭ އެންމެ އުންމީދީ ފުޓްބޯޅަ ކުޅުންތެރިޔާގެ މަޤާމް ލިބުން ދުވަހެވެ. ކަންދިމާކުރިގޮތުން ހަމްޕުއަށް މި އެވޯޑް ލިބުނީ އޭއެފްސީ ކަޕް މެޗެއް ކުޅެން ހޮންކޮންގް ހުއްޓައެވެ. ފުރަތަމަ ޑިވިޝަންގެ ކްލަބަކަށް ކުޅެން ފެށިތާ2އަހަރު ތެރޭ މި ލިބުނު ކާމިޔާބީ ހަމްޕު ސިފަކުރަނީ އެއީ ފުޓްބޯޅާއިގެ ދާއިރާއިން ކުރިއަށްދާން ލިބުނު ވަރަށް ބޮޑު ހިށްވަރަކަށެވެ. ހަމްޕު ބުނީ އޭނާގެ އުންމީދަކީ ރާއްޖޭގެ އެންމެ މޮޅު ފުޓްބޯޅަ ކުޅުންތެރިޔާގެ މަގާމް ހޯދުމެވެ.\nމިދިޔަ އަހަރު ބޮޑު އީދުގައި ހަމްޕުގެ ރަށު ޓީމް (ސައިނޯސާ) އަށް ކުޅެނީ\nހަމްޕުއަށް މި އެވޯޑް ލިބުމާއެކު ހަމްޕުގެ މަންމަ އާއި ބައްޕަ އަދި މުޅި އާއިލާވެސް ތިބީ ވަރަށް އުފަލުން ނެވެ.\n“ވަރަށް އުފާވެއްޖެ ހަމްޒާއަށް މި އެވޯޑް ލިބުނީމަ. ކުޅެން އޮންނަ ކޮންމެ ދުވަހަކު ގުޅާފަ ބުނަން ވަރަށް ރަގަޅަށް ކުޅެއްޗޭ ހާއްސަކޮށް ލަނޑެއް ޖެހޭތޯ މަސައްކަތް ކޮށްދޭށޭ. އަދި މުޅި އާއިލާވެސް އޮތީ ހަމްޒާ އެކީ ކަމަށާއި ހާއްސަކޮށް ދޮންބެ އެކަމަށް ވަރަށް ޝައުގުވެރިވޭ. ޑިޔުޓީ އަށް ނުގޮސް ވެސް ބަޔެއް ފަހަރު ހަމްޒާ ކުޅޭތަން ބަލަން ދަނޑަށްވެސްދާނެ. އަދި އެންމެ ކުޑަ އިރުއްސުރެ ހަމްޕު އުޅޭނީ ބޯޅަ ހިފައިގެން ކުޅެން. ކިޔެވުމާ އަޅާ ބަލާއިރު ހަމްޒާ އެހާ ބޮޑަކަށް ކިޔެވުމަކަށް ސަމާލުކަމެއް ނުދޭ، ސްކޫލުން އަންނަ ގޮތަށް ދަނީ މިތާ އޮންނަ ފުޓްބޯޅަ ދަނޑަށް ބޯޅަ ކުޅެން،” އީޓީއަށް ދިން އިންޓަވިއު އެއްގައި ހަމްޕު މަންމަ ބުންޏެވެ.\n“އަޅުގަނޑު ބުނަން ތިހާ އަވި ގަދަ އިރު ކުޅެން ނުދާށޭވެސް، ބަޔެއް ފަަހަރު ގެޔަށްވެސް ގެނައިސް ކޮޓަރި ތެރޭ ބަހައްޓަން އެހެން އަބަދު ކުޅެންދާތިވެ، އެކަމަކު މިހާރު ވަރަށް އުފާވެ ހަމްޒާ އެހާ މޮޅަށް ކުޅޭތަން ފެންނާތީވެ، ދެން އަޅުގަނޑު ހާއްސަ ޝުކުރެއް ދަންނަވާލަން ބޭނުން ނިޔުރޭޑިއަންޓް އަށާއި ގައުމީ ޓީމް އަދި ސައިނޯސާއަށް. އަދި ހާއްސަކޮށް ހަމްޒާއަށް ސަޕޯޓްކުރާ ހުރިހާ އެންމެނަށް އަދި ހަމްޕުއަށް މި އެވޯޑް ދިން ހަވީރަށް ވަކިން ޙާއްސަ ޝުކުރެއް ދަންނަވަން” ހަމްޕު މަންމަ ބުންޏެވެ.\nހަމްޕު ބައްޕަ ބުނީ ހަމްޕް މޮޅު ކުޅުންތެރި އަކަށް ވެވޭތޯ މަސައްކަތް ކުރުމަށް އަބްބދުވެސް އޭނާ އަށް ހިތްވަރުދެމުން އަންނަ ކަމަށެވެ.\n“އަބަދުވެސް ހަމްޒާއަށް ގުޅާފަ ބުނަން ކުޅޭ އިރު އެކަމާ ގަޔާވެގެން ކުޅޭށެ. އާއިލާގެ ހުރިހާ މެންބަރުންވެސް ތިބީ ހަމްޕު އެކީގައޭ. ހަމްޕު އަބަދުވެސް ބުނާނެ އޭނާ ކުރިޔަށް ދަނީ ފުޓްބޯޅާއިގެ ދާއިރާއިންނޭ،” ހަމްޕު ބައްޕަ ބުންޏެވެ.\nއިންޓަރ ސްކޫލް މުބާރާތުގައި ހަންޕު ކުޅެނީ\nގިނަބަޔަކު ގަބޫލުކުރާގޮތުގައި ހަމްޕު އެންމެ ބޮޑު ސްޓްރެންތަކީ އޭނާ އަށް ލިބިފައިވާ ޑްރިބްލިންގގެ ހުނަރާއި ހަލުވި ސްޕީޑެވެ. ހަމްޒާ ދެކޭގޮތުގައި އޭނާގެ މި ހުނަރު ތަރައްގީ ކުރުމަށްޓަކައި އޭނާ އަށް މިހާރު ލިބިފައި އެވަނީ ރަނުގެ ފުރުސަތެކެވެ. ބިދޭސީ މޮޅު ކޯޗެއްގެ އިރުޝާދުގެ ދަށުން ރާއްޖޭގެ އެންމެ މޮޅު ފުޓްބޯޅަ ކުޅުންތެރިންނާއެކު ނިއުރޭޑިއަންޓް ކަހަލަ ޓީމެއްގައި ކުޅުމުގެ ފުރުސަތު ލިބިގެން ދިޔުމަކީ އޭނާގެ ފުޓްބޯޅަ ކެރިއަރުގައި ލިބިގެންދިޔަ ބޮޑު ކުރިއެރުމެކެވެ. ހަމްޒާ ބުނާގޮތުގައި އެއީ އޭނާގެ ބޭބެ ކުޑައްޓޭ އާއި ޝާފިއުގެ އެހީތެރިކަމާ އެކު ތަނަވަސްވެގެންދިޔަ ފުރުސަތެކެވެ.\nލޮބީން ވިމެންސް ފުޓްސަލް ފިއެސްޓާ މިރޭ ފަށަނީ\n20 އޮކްޓޫބަރ 2020


Visnaa! Konmme duvahaku kandumathee gai haadhisaa eh\nއެޕްރީލް 2015- މަސްވެރިކަމު ނުކުމެގެން އުޅެނިކޮށް ދޯނި ބަންޑުން ޖަހާލައިގެން ކަނޑުވި މީހަކު- ފޮޓޯ: ކޯސްޓްގާޑް\nރާއްޖޭގެ ބޮޑު ބަޔަކީ ކަނޑުގެ ސަރަހައްދެވެ. ހިކިފަސް ސަރަހައްދުގެ ބޮޑު މިނަކީ ރާއްޖޭގެ ގާތްގަނޑަކަށް ތިން ޕަސެންޓެވެ. އެހެންވެ ކަނޑުގެ ބޭނުން ކޮންމެ ދުވަހަކު ވެސް ދިވެހިންކުރަން މަޖުބޫރު އެވެ. މި ބޭނުންކުރާއިރު، ކޮންމެ ދުވަހަކުވެސް މިދަނީ ނުރައްކާތެރި ހާދިސާއެއް ހިންގަމުންނެވެ. ކޯސްޓް ގާޑުގެ ތަފާސް ހިސާބުތައް ދައްކާ ގޮތުގައި އެވްރެޖު ގޮތެއްގައި ވޭތުވެދިޔަ ތިން އަހަރު ކޮންމެ ދުވަހަކީ ކަނޑުމަތީގެ ހާދިސާއެއް ހިންގާފައިވާ ދުވަހެވެ. ސުވާލަކީ މި ހާދިސާތައް މަދު ކުރެވޭނީ ކިހިނަކުން ހެއްޔެވެ؟\n"އެންމެ ގިނައިން މި ހިނގަނީ ފަރަށް އެރުމުގެ ހާދިސާތައް،" އެލިއާ އިންވެސްޓްމަންޓުގެ ބޯޓު ކެޕްޓަނުންނަށް މިދިޔަ މަހު ބޭއްވި ތަމްރީންތަކެއްގައި މައުލޫމާތު ދެއްވަން ވަޑައިގަތް ކޯސްޓް ގާޑްގެ އޮފިޝަލް ވިދާޅުވި އެވެ. ސުވާލަކީ މީގެ ސަބަބަކީ ކޮބައި ހެއްޔެވެ؟ މިއީ ކަންބޮޑުވާ ވަރުގެ ނުރައްކަލަކަށް ނުވޭބާ އެވެ؟\nކޯސްޓް ގާޑްގެ ތަފާސް ހިސާބުތައް ދައްކާ ގޮތުގައި މިދިޔަ އަހަރު ކަނޑުވެފައި ތިއްބައި ކަނޑުމަތިން 62 މީހަކު ވަނީ ސަލާމަތް ކޮށްފަ އެވެ. އަދި ފަރަށް އެރުމާއި އެނިހެން ހާދިސާތަކުގައި 240 ދިވެހިންނާއި 100 އަށްވުރެ ގިނަ ބިދޭސީން ސަލާމަތް ކޮށްފައިވެ އެވެ.\n11 މެއި 2018- އަޑިއަށް ދިޔަ ދޯންޏަކުން މީހުން ސަލާމަތް ކޮށްގެން ސިފައިގެން ގެންނަނީ- ފޮޓޯ: ކޯސްޓްގާޑް\nކޮންމެ ފަސް ދުވަހަކުން އޮޑިއެއް ފަރަށް!\nރާއްޖޭގައި އެވްރެޖު ގޮތެއްގައި ކޮންމެ ފަސް ދުވަހަކުން އޮޑިއެއް ފަރަށް އަރަ އެވެ. މި އަހަރުގެ މިހާތަނަށް 43 އަށްވުރެ ގިނަ އުޅަނދު ފަރަށް އަރާފައިވެ އެވެ. ސުވާލަކީ ވަރުގަދަ ނިޔަމިކަމުގެ އާލާތްތަކާއި ޓެކްނޮލޮޖީގެ މިފަދަ ޒަމާނެއްގައި ފަރަށް އެރުން އާއްމު ވެގެން އުޅެނީ ކީއްވެގެން ހެއްޔެވެ؟\nކޯސްޓް ގާޑުގެ އޮފިޝަލް ވިދާޅުވީ ފަރަށް އެރުމުގެ ހާދިސާތަކުގައި މީހުން މަރުވެފައި ވެސް އެބަހުރި ކަމަށެވެ\n23 މެއި 2018- އަޑިއަށް ދިޔަ ދޯންޏަކުން މީހުން ސަލާމަތް ކޮށްގެން ސިފައިގެން ގެންނަނީ- ފޮޓޯ: ކޯސްޓްގާޑް\nމުދަލާއެކު ފަރަށް އަރާފައިވާ ދޯންޏެއް: ކޮންމެ އަހަރަކު ގިނަ އަދަދެއްގެ އުޅަނދު ފަހަރު ފަރަށް އަރާ- ފޮޓޯ: ކޯސްޓްގާޑް\n"ބައެއް ފަހަރު ކެޕްޓަން ވަރުބަލި ވެގެން ނިދިޖެހިގެން ވެސް ފަރަށް އަރާފައި އެބަހުރި. ރޭގަނޑުގެ ވަގުތުތަކުގައި ފަރަށް އެރުން މިއީ ނުރައްކާތެރި ކަމެއް. ބައެއް އޮޑި ފަހަރުގައި ނައިޓް ފިޝިންއަށް ދާން ވަގުތީ ކެޕްޓަނުން ނަގާ. މިފަދަ ކެޕްޓަނުންގެ އަތުން ވަރަށް ގިނައިން ފަރަށް އަރާ،"\n"ނަމެއްގައި" ބަރު މަރުކާ\nއޮޑިފަހަރަށް މުދާ ބަރުކުރެވޭ މިންގަނޑު ދައްކުވައިދޭން ޓްރާންސްޕޯޓް އޮތޯރިޓީން ހާއްސަ ނިޝާނެއް ޖަހާފައި ހުރެ އެވެ. އެއީ "ބަރު މަރުކާ" އެވެ. ނަމަވެސް ބައެއް ފަހަރު މޫސުން ގޯސްވިނަމަވެސް މި ބަރުމަރުކާއާ އެއްވަރަށް މުދާ ބަރުކުރުން ފަދަ ކަންކަން ކުރުމުން ވެސް ނުރައްކާތެރި ހާދިސާތައް ހިންގާފައި އެބަހުއްޓެވެ. އަދި ދޯނި ވަކި ގޮތަކަށް ބެލުމަށްފަހު އޮޑީގައި ޖަހާފައި އިންނަ ބަރުމަރުކާ ދޯނި ބާލާއިރު "ގެއްލުވާލާ" ފަހަރު ވެސް އާދެ އެވެ. އެހެންވެ ދެން އޭގެ ފަހުން ބަރު ހުންނަނީ އެމީހަކު ހިތާވާ މިންގަނޑަކަށެވެ.\n"ޔެލޯ އެލާޓް ނޫނީ ރެޑް އެލާޓް ނެރެފައި ހުއްޓަސް މުދާ އަރުވައިގެން އެބަ ނައްޓާލާ. މިދިޔަ އަހަރު އައި ސައިކްލޯން އޯޗީ އައިސްފައި އޮތްއިރު ވެސް ކަނޑަށް ނުކުމެފައި އެބަހުރި،"\n7 މެއި 2018- ގެއްލުނު މީހަކު ހޯދުމުގައި ވައިގެ މަގުން ސާޗް އެންޑް ރެސްކިއު މިޝަންއެއް ހިންގަނީ ފޮޓޯ: ކޯސްޓްގާޑް\nއޮޑިފަހަރުގެ ގެއްލޭ ބައްތި!\nއޮޑި ފަހަރުގެ ކުރިއާއި ފަހަރުގައި ލައިޓްތަކެއް ހަރުކޮށްފައި ހުރެ އެވެ. ރަތް ކުލަ އާއި ފެހި ކުލައިގެ މި ލައިޓްތަކުގެ ބޭނުމަކީ ދުރުން އަންނަ އުޅަނދު ފަހަރަށް އެ އުޅަނދު ފައްކައި ދިނުމެވެ. ސަމާލު ކަމަށް ގެނައުމެވެ. ނަމަވެސް އުޅަނދު ބާލާއިރު އަލި ގަދަކޮށް ހުންނަ ލައިޓްތަކުގެ އަލި ފަނޑުވަމުންގޮސް ނިވޭއިރު ވެސް އޮޑީގެ ކެޕްޓަނާއި އޮޑިވެރިއާއަކަށް ނޭނގެ އެވެ. މިފަދަ ކަންކަމަކީ ވެސް މިހާރު އެކްސިޑެންޓްތައް ގިނަވާން ދިމާވާ އެއް ސަބަބު ކަމަށްވެ އެވެ.\nއެމްއެންޑީއެފް ކަނޑުމަތީގެ ހާދިސާ މޫސުން + ކޯސްޓް ގާޑް


Pakistan Gai Anhenaku Rajamkollaifi - Vaguthu\nޕާކިސްތާނުގައި އަންހެނަކު ރަޖަމްކޮށްލައިފި\nޕާކިސްތާނުގައި އުމުރުން 24 އަހަރުގެ އަންހެނަކު ކުދި ގަލުން ތަޅާ ރަޖަމްކޮށްލައިފިއެވެ.\nއެ މީހާގެ ހަށިގަނޑު ފެނިފައި ވަނީ ޖޫން 27 ވަނަ ދުވަހު އަނިޔާތަކާއެކު އިންޑުސް ހައިވޭ ކައިރިންނެވެ. އޭނާ ފެނުނުއިރު ބޮލަށާއި، ގައިގެ ތަންތަނަށް ވަރަށް ބޮޑެތި އަނިޔާތަކެއް ވެފައިވާކަމަށް ވެއެވެ.\nއަދި އެއުމުގެ ފުލުހުންނަށް ވަނީ އެ މީހާއަކި ކާކުކަން ހޯދިފައެވެ. ފުލުހުން ބުނީ، އެ މީހާއަކީ ވައްޑާ ޗަހަރްއަށް ނިސްބަތްވާ މީހެއް ކަމަށާއި، އޭނާ މަރާލާފައި ވަނީ ބަދަލު ހިފުމުގެ ގޮތުން ކަމަށް ބެލެވޭ ކަމަށެެވެ.\nއަދި އެ އަންހެން މީހާއަށް ގަލުންނާއި، ދަނޑިބުރިންވެސް އަނިޔާ ދީފައިވާ ކަމަށް ރިޕޯޓްތައް ބުނެއެވެ.\nއެ އަންހެން މީހާގެ ބައްޕަ އާ ހަވާލާދީ ފުލުހުން ބުނީ، އެ އަންހެން މީހާ މަރުވީ އޮޅިގެންކަމަށް ބެލެވޭ ކަމަށެވެ. ނަމަވެސް ފަހުން އޭނާ ވަނީ އޭނާ ފުލުހުންނަށް ދިން ބަޔާން ބަދަލުކޮށްފައެވެ.\nއޭނާ ބުނީ، އޭނާގެ ދަރިފުޅު މަރާލީ، ދަރިފުޅުގެ ފިރިމީހާ އާއި އޭނާގެ ބޭބެ ކަމަށެވެ.\nއެ އަންހެން މީހާގެ ބައްޕަ ދަނީ ދަރިފުޅުގެ މަރަށް އިންސާފު ހޯދައިދިނުމަށް އެދެމުންނެވެ.އަދި އެކަމާއި، އޭނާ ދަރިފުޅުގެ މަހާނަ ކައިރިއަށް ގޮސް ރޮއި ހަދާ ކަމަށް ވެއެވެ.\nފުލުހުން ވަނީ އެ މައްސަލައާ ގުޅިގެން ދެ މީހަކު ހައްޔަރުކޮށްފައެވެ.\nއެ އަންހެން މީހާގެ ފިރިމީހާ ދިން ބަޔާނުގައި ބުނެފައިވަނީ، އޭނާ ކުދި ގަލުން ތަޅާ މަރާލުމުގެ ޒިންމާ އޭނާގެ އާއިލާއިން ކަމަށާއި، އެ މީހުންގެ އަހަންނާއި، އެ އަންހެން މީހާ ކައިވެނި ކުރަން ދެކޮޅު ކަމަށެވެ.\nމިކަމާއި ގުޅިގެން އިތުރަށް ތަހުގީގު ހިންގުމަށް ހާއްސަ ޓީމެއް ވަނީ އުފައްދާފައެވެ.\n260 މީހަކު މަރުވި އަލިފާނުގެ ހާދިސާއާއި ގުޅިގެން ޕާކިސްތާނުގެ ދެ އެކްޓިވިސްޓަކު މަރަން ޙުކުމްކޮށްފި\nތިން ގައުމަކަށް ސަފީރުން އައްޔަންކޮށްފި\nރޭޕް ކުރާ މީހުންގެ ޖިންސީ ގުނަވަން ބުރިކޮށްލަން ޖެހޭ - ޕާކިސްތާން ބޮޑުވަޒީރު\nޖުލައި 6, 2020 18:41\nއެއޮތީ އިސްލާމީ އެންމެ ހަރުކަށި އަދަބު ދީފަ. ދެން ކޮބާ އޮތް މޮޅެއް؟\nޖުލައި 6, 2020 19:11\nޢެއަ ދަބު އެ ދިނީ ހައްގުން ނެއް ނޫނެއްނު ޝަރީ އަތަކާ ނުލާ ހަމަ ތިބެފަ މީހަކުމަރާލީ އިސްލާމް ދީ ނުގަ އޮންނަ ގޮތެއްނޫން އެއީކީ ، ޝަރީއަތްކޮށް ޝަރީޢަތަށް ޘާބިތުވެއްޖެ ނަމަ އަ ދަބު ދޭނީ\nޖުލައި 6, 2020 20:59\nތިބުނާ ޝަރީއަތަކަށް މި ޤައުމުގަ ދުވަހަކު ކުށެއް ސާބިތުވާ ކަމަކަށް ނުވާނެ. މި ކުޑަކުޑަ ޤައުމުގަ އިސްލާމީ ޝަރީއަތް ތަންފީޒް ކުރަން ނުކެރެ. އިންސާފް ލިބެންވާ ފަރާތްތަކަށް އިންސާފް ނުލިބެ. އެކަމަކު އިސްލާމީ ޝަރީއަތެކޯ! ލަދުންވެސް ބޯ ހަލާކުވާވަރުވެ.\nޖުލައި 6, 2020 19:54\nކަމުގެދެކޮޅުނުބަލާ ދީނާއެކަންގުޅުވީތީ ހިތާމަކުރަން ﷲ ރަޖަމްކުރަންއަންގަވާފައިވަނީ ވަކިޝަރުތުތަކާއެކުގައެވެ. ހަމަމީހަކުހިތަށްއަރާއިރަށް އޮށްގަލުން ތަޅާމީހަކުމެރީމަ އެކަމަށް ރަޖަމް ކުރުމެކޭނުކިޔޭނެއެވެ. ޢެއީ ހަޖަމްނުވީ\nޖުލައި 6, 2020 20:32\nކަހުރަބުތައް ރޯހޭރޭނެ ދުވަސް އަ ދިއަންނާނެ އެ ދުހުން ސަލާމަތް ނުވާނެ\nޖުލައި 7, 2020 09:31\nބޯހަލާކުތައް ވަކި ރޮއި ނުހޭރޭނެތަ އެދުވަހު؟\nރަޖަމް ކުރަން އިސްލާމް ދީނުގައި އޮވޭތަ؟ ގުރުއާނުގެ ކޮން އާޔަތެއްގަ؟\nރަޖަމު ކުރުމަކީ އިސްލާމީ ޝަރީޢަތުގައި އޮންނަ ޙުކުމެއް. މީހަކު މަރާލުމަށް އޮށްގަލުން ތެލިޔަސް އެ ނުވާނެ ރަޖަމް ކުރުމަކަށް. ކާވެނީގެ އުފާ ޙާޞިލި ކޮށްފައިވާ މީހަކު ޒިނޭ ކޮށްފިކަން ޝަރީޢަތަށް ޘާބިތުވެ ކުރާ ޙުކުމާއި ގުޅިގެން ތަންފިޛުކުރެވޭ ޙުކުމެޢް ރަޖަމަކީ. ރަޖަމްގެ ޙުކުމަށް ކިތައްމެ ހިތްހަމަ ނުޖެހުނަށް އެޙުކުމަށް ފާޑުކިޔުމުގެ ގޮތުން ބުނެވޭ ކޮންމެ ބަހަކީ ދިނަށް ކުރެވޭ ފުރައްސާރައެއް\nޖުލައި 7, 2020 10:00\nރަޖަމު ކުރުމަކީ އިސްލާމީ ޝަރީޢަތުގައި އޮންނަ ޙުކުމެއް. މީހަކު މަރާލުމަށް އޮށްގަލުން ތެލިޔަސް އެ ނުވާނެ ރަޖަމް ކުރުމަކަށް. ކާވެނީގެ އުފާ ޙާޞިލި ކޮށްފައިވާ މީހަކު ޒިނޭ ކޮށްފިކަން ޝަރީޢަތަށް ޘާބިތުވެ ކުރާ ޙުކުމާއި ގުޅިގެން ތަންފިޛުކުރެވޭ ޙުކުމެޢް ރަޖަމަކީ. ރަޖަމްގެ ޙުކުމަށް ކިތައްމެ ހިތްހަމަ ނުޖެހުނަށް އެޙުކުމަށް ފާޑުކިޔުމުގެ ގޮތުން ބުނެވޭ ކޮންމެ ބަހަކީ ދީނަށް ކުރެވޭ ފުރައްސާރައެއް


ރާއްޖެ އިން އިތުރު 1,506 މީހަކަށް ވެކްސިން ދީފި! | Sandhaanu\nރާއްޖެ އިން އިތުރު 1,506 މީހަކަށް ވެކްސިން ދީފި!\nކޮވިޑް19 އިން ރައްކާތެރި ވުމަށްޓަކައި ޖަހާ ވެކްސިން މިއަދު 1,506 މީހަކަށް ދީފިއެވެ. ރާއްޖޭގައި މިހާރު ދެމުންދާ ވެކްސިން އަކީ އިންޑިޔާގެ ހިލޭ އެހީގެ ދަށުން ރާއްޖެ އަށް ލިބިފައިވާ ކޮވިޝީލްޑް ވެކްސިނެވެ.\nމިއަދު ވެކްސިން ދިން އެންމެނަށް ވެސް ވެކްސިން ދީފައިވަނީ އަތޮޅު ތަކުގައި ގާއިމް ކޮށްފައިވާ ވެކްސިން ދޭ މަރުކަޒު ތަކުންނެވެ.\nމާލެ ސަރަހަށްދުން މިހާތަނަށް 105,836 މީހަކަށް ވަނީ ވެކްސިން ދީފައެވެ. އަދި އަތޮޅު ތެރެއިން މިހާތަނަށް 82,600 މީހުންނަށް ވަނީ ވެކްސިނަދީފައެވެ. މިއާއެކު، މުޅި ރާއްޖެ އިން ވެކްސިން ދިން މީހުންގެ އަދަދު188,436 ވަނީ އަރާފައެވެ.


3 rasheh ge gondu dhoh himaayaiy kuran 72 million rufiya ge mashroou eh MTCC ah | Mihaaru\nޚަބަރު / އެމްޓީސީސީ\nތިން ރަށެއްގެ ގޮނޑުދޮށް ހިމާޔަތްކުރަން 72 މިލިއަން ރުފިޔާގެ މަޝްރޫއެއް އެމްޓީސީސީއަށް\nތިން ރަށެއްގެ ގޮނޑުދޮށް ހިމާޔަތްކުރުމަށް އެމްޓީސީސީއާ ހަވާލުކުރުން-- ފޮޓޯ: ޕްލޭނިން މިނިސްޓްރީ\n25 ނޮވެމްބަރ 2021 - 15:27\nބ. ދަރަވަންދޫ އާއި އެ އަތޮޅު ކެންދޫ އަދި ސ. ހިތަދޫގެ ގޮނޑުދޮށް ހިމާޔަތްކުރުމަށް 72 މިލިއަން ރުފިޔާގެ މަޝްރޫއުއެއް އެމްޓީސީސީއާ މިއަދު ހަވާލުކޮށްފި އެވެ.\nޕްލޭނިން މިނިސްޓްރީ އާއި އެމްޓީސީސީއާ ދެމެދުވި އެއްބަސްވުމުގެ ދަށުން ކެންދޫގެ ގިރާ ސަރަހައްދު ހިމާޔަތްކުރުމަށް 803 މީޓަރުގެ ބްރޭކްވޯޓާ އާއި، 90 މީޓަރުގެ ދެ ގްރޮއިން ހަދާނެ އެވެ. އަދި 80 މީޓަރުގެ ބޮޑު ހިލައިގެ ރިވެޓްމެންޓެއް ޖެހުމާ އެކު 20 މީޓަރު ފުޅާ، 40 މީޓަރު ދިގު ސަރަހައްދެއް ފުންކޮށް މޫދަށް އެރޭ ސަރަހައްދެއް ތަރައްގީކުރާނެ އެވެ. ޖުމްލަ 39.9 މިލިއަން ރުފިޔާގެ މި މަޝްރޫއު ނިންމުމަށް ދީފައި ވަނީ އެއް އަހަރެވެ.\nދަރަވަންދޫގެ ގޮނޑުދޮށް ހިމާޔަތްކުރުމުގެ މަޝްރޫއުއަކީ 22 މިލިއަން ރުފިޔާގެ މަޝްރޫއު އެކެވެ. ގާތްގަނޑަކަށް ހަ މަސް ދުވަހުގެ ތެރޭގައި ނިންމާ ގޮތަށް ހަވާލުކުރި އެ މަޝްރޫއުގެ ދަށުން، އެ ރަށުގެ ގިރާ ސަރަހައްދުގައި 490 މީޓަރުގެ7ބްރޭކްވޯޓާ ހަދައި، 96 މީޓަރުގެ ރިވެޓްމަންޓް ޖަހާނެ އެވެ. އަދި އެރަށުގެ އުތުރު ފަރާތު ގޮނޑު ދޮށް ވެލިން މުއްސަނދި ކުރާނެ ކަމަށް ވެސް މިނިސްޓްރީން ބުންޏެވެ.\nހިތަދޫ ގޮނޑުދޮށް ހިމާޔަތްކުރުމުގެ މަޝްރޫއުއަކީ 165 ދުވަހުގެ ތެރޭގައި ނިންމާ ގޮތަށް 11.6 މިލިއަން ރުފިޔާގެ މަޝްރޫއު އެކެވެ. މި މަޝްރޫއުގައި ހިތަދޫގެ ހުޅަނގުފަރާތުން 570 މީޓަރުގެ ސަރަހައްދެއްގައި ޖިއޯޓިއުބް ރިވެޓްމެންޓް ޖެހުމާއި 15 މީޓަރު ފުޅާ، 50 މީޓަރު ދިގު ސަރަހައްދެއް ފުންކޮށް މޫދަށް އެރޭ ސަރަހައްދެއް ވެސް ހަދާނެ އެވެ. އެ ރަށުގައި ވެސް 100 މީޓަރުގެ ބޮޑު ހިލައިގެ ބްރޭކްވޯޓާއެއް ހަދާނެ އެވެ.\nމިއީ މި ތިން ރަށަށް ދިމާވެފައިވާ ރަށް ގިރުމުގެ މައްސަލައަށް ހައްލެއް ހޯދުމަށް ކުރިއަށް ގެންދާ މަޝްރޫއުއެކެވެ.\nސ. ހިތަދޫ އެމްޓީސީސީ ބ. ކެންދޫ ބ. ދަރަވަންދޫ\nދަރަވަންދޫ ގިރާ ސަރަހައްދު ހިމާޔަތްކޮށް، ބީޗް ވެލިން މުއްސަދިކޮއްދޭ ވާހަކަ އޮތީމަ ވަރަށް އުފާވެއްޖެ. އެއީ އަހަރެން މިހާރު ޗުއްޓީ ހޭދަކޮއްލަން ދާ ރަށް.\nބ އަތޮޅުގެ ފަޅުރަށްތައް ވިއްކާފަ މަހުޖަނުންއަތުން މިލިއަނުން ޑޮލަރު އަތުލައިގެން ފައިސާގަނޑު މާލެގެންގޮއްސަ ބ އަތޮޅަށް މިއޮތީ ގޮނޑުދޮށް ހަލާކުކުރުމުގެ މަޝްރޫއުތެރެއިން 20 މީޓަރު ފުޅާ، 40 މީޓަރު ދިގު މޫދަށް އެރޭ ސަރަހައްދެއް ހެދުން. ކުރީގަ މާވަހަރު ހިފައިގެން ދިޔައިމަ މުންޑެއް ދީއުޅުނީ.\nލާރި ގިނަވީ، ޕުރިންޓް ކޮއްލާފަ ދީދެން.


vnews - Verikamun isthiufaa dhevvumah Ameenah dhekolhu hahdhavaifi\nވެރިކަމުން އިސްތިއުފާ ދެއްވުމަށް އަމީނާ ދެކޮޅު ހައްދަވައިފި\nމޮރިޝަސްގެ ރައީސާ އަމީނާ ގްރީބް-ފާކިމް - ފޮޓޯ: އޭއެފްޕީ\nމޮރިޝަސްގެ ރައީސާ އަމީނާ ގްރީބް-ފާކިމްގެ މައްޗަށް ކުރޭވޭ ހިޔާނާތުގެ ތުހުމަތާއި ގުޅިގެން މިމަހުގެ 12 ވަނަ ދުވަހު އިސްތިއުފާ ދެއްވާނެ ކަމަށް ވިދާޅުވުމަށްފަހު މިހާރު ވެރިކަމުން ފައިބާ ވަޑައިގެންނެވުމަށް އެކަމަނާ ދެކޮޅު ހައްދަވައިފި އެވެ.\nޗެރިޓީ ބޭންކު ކާޑެއް ބޭނުންފުޅު ކުރައްވައިގެން އަމިއްލަފުޅު ބޭނުމަށް އަމީނާ އެތައްހާސް ޑޮލަރުގެ ވިޔަފާރި ކުރެއްވިކަން ފަޅާ އެރުމުން އެކަމަނާ ވަނީ އެތުހުމަތުތަކަށް އިންކާރު ކުރައްވާފައެވެ. އަދި ގާނޫނާ ހިލާފު އެއްވެސް އަމަލެއް ހިންގަވާފައިނުވާނެ ކަމަށް އަމީނާ ވިދާޅުވިއެވެ.\nއެފްރިކާގެ ގައުމެއްގައި ރައީސްކަން ކުރައްވާ ހަމައެކަނި އަންހެން ރައީސާ، އަމީނާގެ މައްޗަށް ކުރެވޭ ހިޔާނާތުގެ މި ތުހުމަތާ ގުޅިގެން އޭނާ އިސްތިއުފާ ދެއްވާނެ ކަމަށް އިއުލާނު ކުރެއްވީ މޮރިޝަސްގެ ބޮޑު ވަޒީރު ޕްރަވިންދު ޖުގްނައުތު އެވެ.\nއެހެންނަމަވެސް މިހާރު އެކަމަނާ ވިދާޅުވަނީ ގޯސް އެއްވެސް އަމަލެއް ހިންގަވާފައިނުވާނެ ކަމަށާއި، އިސްތިއުފާ ނުދެއްވާނެ ކަމަށެވެ. އަމީނާގެ އޮފީހުން ބުނެފައިވަނީ ރައީސާއަށް ޗެރިޓީއަކުން ލިބިވަޑައިގެންނެވި ކްރެޑިޓް ކާޑުން ވިޔަފާރި ކުރެވުނީ އެކްސިޑެންޓަކުން ކަމަށާއި، ހަރަދުކުރެވުނު 27،000 ޑޮލަރު މިހާރުވާނީ އަނބުރާ ދައްކާފައި ކަމަށެވެ.\n2015 ވަނަ އަހަރު މޮރިޝަސްގެ ރައީސްކަމާ ހަވާލުވެވަޑައިގެންނެވި ފުރަތަމަ އަންހެން ރައީސާ އަމީނާއަކީ މަޝްހޫރު ސައިންޓިސްޓެއް އަދި ކެމިސްޓްރީ ޕްރޮފެސަރެކެވެ. އަމީނާ އަމިއްލަފުޅު ވިޔަފާރި ކުރެއްވި ކްރެޑިޓް ކާޑަކީ ޕްލެނެޓް އާތް އިންސްޓިޓިއުޓުން ދެއްވި ކާޑެކެވެ. އެ ކާޑުން އަމީނާ ބައްލަވައިގަތީ ގަހަނާއާއި ހެދުން ކަމަށް ލަންޑަންގެ ބައެއް މީޑިއާތަކުގައި ރިޕޯޓު ކޮށްފައިވެއެވެ.


Club thakugai Hygiene official un thibumah FAM in hamajahsaifi\nކުލަބުތަކުގައި ހައިޖީން އޮފިޝަލުން ތިބުމަށް ހަމަޖައްސައިފި\nކޮވިޑް-19 އިން ރައްކާތެރިވުމަށް އަޅާ ފިޔަވަޅެއްގެ ގޮތުން ކުލަބުތަކުގައި ހައިޖީން އޮފިޝަލުން ތިބުމަށް އެފްއޭއެމުން ހަމަޖައްސައިިފި އެވެ.\nގައުމީ ފެންވަރުގެ ޕްރެކްޓިސް ކުރިއަށް ގެންދިއުމަށް އެފްއޭއެމުން ވަނީ ގައިޑްލައިނެއް އެކުލަވާލާފަ އެވެ. ކުލަބުތަކުގެ ޕްރެކްޓިސް ފެށުމަށް އެޗްޕީއޭއޭ އިން ހުއްދަ ދިނީ އެފްއޭއެމްއިން އެކުލަވާލި ގައިޑްލައިނާ އެއްގޮތަށް ކުރިއަށް ގެންދިއުމަށެވެ.\nއެފްއޭއެމުން އިއްޔަ ބުނެފައި ވަނީ، ކޮވިޑް-19 ގެ ހާލަތުގައި ޓީމުތަކުގެ ޕްރެކްޓިހާއި ސީޒަން ކުރިއަށް ގެންދާއިރު ކޮންމެ ކުލަބެއްގައި ހައިޖީން އޮފިޝަލުން ބޭތިއްބުމަށް ކުލަބުތަކަށް އަންގާފައިވާ ކަމަށެވެ. އަދި ކުލަބުތަކުން ކަނޑައަޅާ ހައިޖީން އޮފިޝަލުން ތަމްރީން ކުރުމުގެ ޕްރޮގްރާމެއްވެސް އެފްއޭއެމުން ވަނީ ކުރިއަށް ގެންގޮސްފަ އެވެ.\nއެފްއޭއެމްގެ ގައިޑްލައިން އެކުލަވާލުމުގައި އެންމެ އިސްކޮށް އުޅުއްވީ އެފްއޭއެމްގެ އެކްސްކޯ މެންބަރު އަދި ގައުމީ ފުޓްބޯޅަ ޓީމުތަކުގެ ހެޑް އޮފް ފިޒީޝަންގެ މަގާމު ވެސް އަދާކުރައް ވަމުން އަންނަ އަހްމަދު ޝަކީބް (ޑޮކް) އެވެ. ގައިޑްލައިން އެކުލަވާލުމުގައި ރާއްޖޭގެ ސީއްހީ ދާއިރާގެ ތަޖުރިބާކާރުންނާއި، ޑަބަލިއު އެޗްއޯ ގައިޑްލައިނާ އަދީ ފީފާގައި އޭނާ ވެސް ހިމެނޭ މެޑިކަލް ނެޓްވޯކް އަދި ފީފާގެ މެޑިކަލް ހެޑްގެ މަޝްވަރާ އާއި އާއި އޭއެފްސީ ކަމާ ގުޅޭ ދާއިރާތަކުގެ މަޝްވަރާ ހޯދާފައިވާނެ ކަމަށް ޝާކީބު ވިދާޅުވެފައި ވެއެވެ.\nޝަކީބު ވިދާޅުވި ގޮތުގައި، ހައިޖީން އޮފިޝަލުންގެ ޒިންމާއަކީ ޕްރެކްޓިހަށް ކުޅުންތެރިންނާއި ކޯޗުން ނެރުމުގެ ކުރިން ހައިޖީންގެ ފިޔަވަޅުތައް އެޅުމާއި ކޮވިޑް-19 ގެ އެއްވެސް އަލާމާތެއް ފެނޭތޯ ބެލުމުގެ އިތުރަށް ކުޅުންތެރިޔެއްގެ ގޭގައި ނުވަތަ އެހެންވެސް ތަނެއްގައި އެފަދަ މީހާކާ ކޮންޓެކެޓްވި ތޯ ބެލުން ކަމަށެވެ.\nއާ ސީޒަނަށް ތައްޔާރު ވުމަށް ފުޓްބޯޅައިގެ ޕްރެކްޓިސް ކުރިއަށް ގެންދިއުމަށް އެޗްޕީއޭއިން ހުއްދަ ދިނުމުން އެންމެ ފުރަތަމަ ޕްރެކްޓިސް ފެށީ މާޒިޔާއިންނެވެ. އެޗްޕީއޭ ގައިޑްލައިނާ އެއްގޮތަށް މާޒިޔާއިން އިއްޔަ ވަނީ ޕްރެކްޓިސް ފަށާފަ އެވެ.\nމާޒިޔާ ވެލެންސިއާ އެފްއޭއެމް + ޓީސީ އީގަލްސް ދަ ގްރާންޑޭ ސްޕޯޓްސް ކްލަބް ކޮވިޑް-19 ކޮވިޑް-19 އިގެ ބަލާއާފާތް


ވިޔަފާރިތަކަށް އެހީވުމަށް 2.5 ބިލިއަން ރުފިޔާގެ ޕެކޭޖެއް ތައާރަފު ކުރަނީ – Dhen.mv\nވިޔަފާރިތަކަށް އެހީވުމަށް 2.5 ބިލިއަން ރުފިޔާގެ ޕެކޭޖެއް ތައާރަފު ކުރަނީ\nMarch 19, 2020 - 7:04 pm\nކޮވިޑް-19އާ ގުޅިގެން ރާއްޖޭގެ އިޤްތިޞާދަށް ކުރަމުންދާ ނޭދެވޭ އަސަރު ކުޑަކުރުމުގެ ގޮތުން ސަރުކާރުން ތަޢާރަފުކުރާ އެހީތެރިކަމުގެ ޕެކޭޖުގެ ތެރެއިން ވިޔަފާރިތަކަށް 2.5 ބިލިއަން ރުފިޔާގެ ލޯނު އެހީ ލިބޭނެ އިންތިޒާމު ހަޖައްސައިފިކަން ސަރުކާރުން އިޢުލާނުކޮށްފިއެވެ.\nމިއަދު ބޭއްވި ނޫސްވެރިންގެ ބައްދަލުވުމުގައި ފިނޭންސް މިނިސްޓަރު އިބްރާހިމް އަމީރު ވިދާޅުވީ ސަރުކާރުން ތައާރަފު ކުރުމަށް ނިންމާފައިވާ އެ އެހީގެ ޕެކޭޖަކީ މިވަގުތު ކޮވިޑް-19 ގެ ސަބަބުން ލޮޅުން އަރާފައިވާ ވިޔަފާރިތައް އަރައި ގަތުމަށް އެހީއަކަށް ވެގެންދާނެ ކަމަށެވެ.\nއަމީރު ވިދާޅުވީ ކޮވިޑް-19 ގެ ސަބަބުން ހުރިހާ ދާއިރާތަކަށް އިގްތިސޯދީ ލޮޅުންތައް އަރަމުން އަންނަ ކަމަށާއި ވިޔަފާރިތަކުގެ ކޭޝްފްލޯ އަށްވެސް އަސަރު ކުރަމުންދާ ކަމަށެވެ.\nމިނިސްޓަރު ވިދާޅުވީ ވިޔަފާރިތަކަށް ވޯކިން ކެޕިޓަލް ނުވަތަ ވިޔަފާރީގެ ދުވަހުން ދުވަހަށް ކުރަންޖެހޭ މަސައްކަތްކުރުމަށް ބޭނުންވާ ރައުސުލް މާލު ފޯރުކޮށްދިނުމުގެ ގޮތުން، ބައެއް ބޭންކުތައް މެދުވެރިކޮށް ފެސިލިޓީތަކެއް ތަޢާރަފުކުރަން ނިންމާފައިވާ ކަމަށެވެ. އެގޮތުން ޖުމްލަ 2.5 ބިލިއަން ރުފިޔާގެ ލޯނު މި ފެސިލިޓީތަކުގެ ތެރެއިން ދޫކުރެވޭނެ ކަމުގައިވެސް އަމީރު ވިދާޅުވިއެވެ.\nމި ފެސިލިޓީގެ ދަށުން ދޫކުރެވޭ ލޯނުތަކަކީ އިންޓަރެސްޓު ރޭޓު ކުޑަ ލޯނުތަކެއް ކަމަށާއި އެއީ ހަ އިންސައްތަ ކަމުގައި އަމީރު ވިދާޅުވިއެވެ. އަދި ލޯނުތައް ދޫކުރަނީ ތިން އަހަރުން އަނބުރާ ދައްކަންޖެހޭ ގޮތަށް، ހަ މަސް ދުވަހުގެ ގްރޭސް ޕީރިއަޑަކާ އެކީގައި ކަމަށާއި މި ލުއި ލޯނުތައް ހޯދުމަށް ކޮލަޓަރަލްއެއް ބޭނުންނުވާނެ ކަންވެސް އަމީރު ފާހަގަކުރެއްވިއެވެ.\nފިޝަރީޒް މިނިސްޓްރީގެ ނައިބުގެ މަގާމަށް ބޭފުޅަކު އައްޔަން ކޮށްފި


Sharuthu Hamavaa Hurihaa Dharivarunnah Mathee Thauleemu Ge Loan Dhinumah Ninmmaifi - Vaguthu\nޝަރުތު ހަމަވާ ހުރިހާ ދަރިވަރުންނަށް މަތީ ތައުލީމުގެ ލޯނު ދިނުމަށް ނިންމައިފި\nސްކޫލެއްގެ ދަރިވަރުންނާއި ބެލެނިވެރިން ރަސްމިއްޔާތެއްގައި ބައިވެރިވަނީ – ވަގުތު އިމޭޖްސް: އަމީން ފަހްމީ\nމަތީ ތައުލީމު ހާސިލްކުރުމުގެ ލޯނަށް އެދި ހުށަހެޅި ދަރިވަރުންގެ ތެރެއިން ޝަރުތު ހަމަވާ ހުރިހާ ދަރިވަރުންނަށް ލޯނު ދޭން ނިންމާފައިވާކަމަށް ޑިޕާޓްމަންޓް އޮފް ހަޔަ އެޑިއުކޭޝަން (ޑީއެޗްއީ) އިން މިއަދު ބުނެފިއެވެ.\nއެ ޑިޕާޓްމަންޓް ހިންގުމާ ހަވާލުވެ ހުންނެވި އެޑިއުކޭޝަންގެ ސްޓޭޓް މިނިސްޓަރު ޑރ. އަބްދުﷲ ނަޒީރު ވިދާޅުވީ، ސަރުކާރުން މިހާރު ބޭނުންވަނީ ރާއްޖޭގެ މަތީ ތައުލީމަށް ދާ ހުރިހާ ކުދިންނަށް ފުރުސަތު ފަހިކޮށްދިނުންކަމަށެވެ. އެގޮތުން ޑީއެޗްއީ އިން ހެދި ހަޔާ އެޑިޔުކޭޝަން މާސްޓަރސް ޕްލޭންގައިވެސް ވާގޮތުން 2022 ވަނަ އަހަރު އަންނަން ވާއިރަށް ރާއްޖޭގެ މަތީ ތައުލީމަށްދާ ކުދިންގެ 60 އިންސައްތަ މަތިކުރުން ކަނޑައަޅާފާއިވާނެ ކަމަށް ނަޒީރު ވިދާޅުވިއެވެ.\n"އެގޮތުން މިފަހަރުވެސް ލޯނަށް އެޕްލައި ކުރި ކުދިންގެ ތެރެއިން ޝަރުތުހަމަވާ ހުރިހާ ދިވެހި ކުދިންނަށް އެ ފުރުސަތު ދޭން ނިންމީ" ނަޒީރު ވިދާޅުވިއެވެ.\nމަތީ ތައުލީމް ހާސިލް ކުރުމަށް ދޭ ލޯނަށް އެދި ހުށަހެޅުމަށް މިދިޔަ މާރިޗް މަހު ހުޅުވާލީ 500 ފުރުސަތެވެ. އެހެންކަމުން މި ގެނައި ބަދަލާއެކު، ޝަރުތު ހަމަވާ ހުރިހާ ދަރިވަރުންނަށް ޖާގަ ދޭނެކަަމަށް ނަޒީރު ވިދާޅުވިއެވެ.\nމީގެކުރިން ކަނޑައަޅާފައިވާ ޖާގައަށް ވުރެ އިތުރަށް ދަރިވަރުން ކުރިމަތިލައިފި ނަމަ، ލޯނު ލިބޭ ދަރިވަރުން ހޮވާނީ ގުރުއަތުލައިގެންނެވެ.\nއެ ލޯނަށް އެދި މިފަހަރު 600 އެއްހާ ދަރިވަރުން ކުރިމަތިލިއިރު، އޭގެ ތެރެއިން ޝަރުތު ހަމަވަނީ 595 ދަރިވަރުންނެވެ.\nޖޫން 26, 2018 17:24\nކުރިން ފަހަރުވސް ޝަރުތު ހަމަވެގެން ލިބިފަ އޮއްވާ އޭތި ނުދިނީ..އެފަހަރު ބުނީ ރަށަށް ނިސްބަތްވާ މިނިސްޓަރު ހިއްހަމަޖެހޭ ވަރަށް ޕާޓީއަށް މީހުން ސޮއެ ނުކުރީމަޔޯ..


130 fuluhaku quarantine gai\nކޮވިޑް-19 އާ ގުޅިގެން ފުލުހުން ހިންގާ އޮޕަރޭޝަންތަކުގައި ދެ ފުލުހަކު މާލެތެރޭގައި ހަރަކާތްތެރި ވަނީ -- ފޮޓޯ: އަހުމަދު އަޝްހާދު | އަވަސް އޮންލައިން\nކޮވިޑް-19 އާ ގުޅިގެން 130 ފުލުހަކު ކަރަންޓީންގައި އެބަތިބި ކަމަަށް އެންއީއޯސީއިން ބުނެފި އެވެ.\nއެ ސެންޓަރުގެ ތަރުޖަމާން މަބުރޫކް އަޒީޒް ވިދާޅުވީ ކޮވިޑްގެ އެކި ކޭސްތަކާއި ގުޅިގެން 130 ފުލުހަކު ކަރަންޓީން ކޮށްފައިވާ ކަމަަށެވެ.\nއޭނާ ވިދާޅުވީ ކޮންމެ ޕޮޒިޓިވް ކޭހަކާ ގުޅިގެން ކޮންޓެކްޓް ޓްރޭސިން ހެދުމަށްފަހު ގިނަ ބަޔަކު ކަރަންޓީން ކުރާ ކަމަށާއި އެގޮތަށް ކަރަންޓީން ކުރާ މީހުން ނިސްބަތްވާ ތަންތަން މުޅިން ސާފުވެ އެ މައުލޫމާތު އެންއީއޯސީއަށް ލިބޭނީ އެެއް ދުވަސް ފަހުން ކަމަށާ އެހެންވެ އެ އަދަދު އަދި އިތުރުވުމަކީ ވެސް އެކަށީގެންވާ ކަމެއް ކަމަަށެވެ.\nނަމަވެސް ރޭގެ ނިޔަލަށް ކަރަންޓީންގައި ތިބި ކަމަށް މައުލޫމާތު ލިބިފައިވަނީ 130 ފުލުހުން ކަމަަށް މަބުރޫކް ވިދާޅުވި އެވެ.\nމިހާތަނަށް ފުލުހަކު ކޮވިޑަށް ޕޮޒިޓިވްވެފައެއް ނުވެއެވެ. ނަމަވެސް ސިފައިންގެ ފަސް މީހަކު ވަނީ ބައްޔަަސް ޕޮޒިޓިވް ވެފައެވެ. އަދި އެމީހުނާ ގުޅުންހުރި ގިނަ އަދަދެއްގެ އެހެން ސިފައިން ވެސް ކަރަންޓީނު ކޮށްފައި ވެއެވެ.\nމިދިއަ އާދިއްތަ ދުވަހުގެ ރޭ އެންއީއޯސީން ބޭއްވި ނޫސްވެރިންގެ ބައްދަލުވުމުގައި އެ ކޭސްތަކުގެ ތަފްސީލް ދެއްވަމުން ޑރ. އިބްރާހިމް އަފްޒަލް ވިދާޅުވީ ޕޮޒިޓިވް ވެފައިވާ ސިފައިންގެ ތެރޭގައި ބަންޑާރަ ކޮށިން ޕޮޒިޓިވްވި ސިފައިންގެ މީހަކާއި ކަޅުތުއްކަލާ ކޮށިން ޕޮޒިޓިވްވި ދެ މީހަކު ހިމެނޭ ކަމަށެވެ. އަދި ބަންޑާރަ ކޮށިން ޕޮޒިޓިވްވި ސިފައިންގެ މީހާއާ ގުޅިގެން 48 މީހަކު ފާހަގަ ވެފައިވާއިރު ކޭކޭއިން ޕޮޒިޓިވްވީ ސިފައިންގެ ދެ މީހުނާ ގުޅޭ 46 މީހަކު ކޮންޓެކްޓްރޭސިންގެ ތެރެއަށް ގެންގޮސްފައިވާ ކަމަށެވެ.\nދެން ޕޮޒިޓިވްވެފައި ވަނީ ކޮވިޑް ވިލެޖްގައި މަސައްކަތް ކުރަމުން ދިޔަ ސިފައިންގެ ދެ މީހެކެވެ. އެ ދެ މީހުން ޕޮޒިޓިވްވުމާއި ގުޅިގެން 23 މީހަކު ކޮންޓެކްޓްރޭސިންގެ ތެރެއަށް ގެންދިޔަ އެވެ.\nއަފްޒަލް ވިދާޅުވީ ސިފައިންގެ ތެރެއިން ޕޮޒިޓިވްވީ ކޭސްތަކާއި ގުޅިގެން އަދިވެސް ކޮންޓެކްޓް ޓެރޭސިންގެ މަސައްކަތް ކުރަމުން އަންނަ ކަމަށެވެ.\nޓޫރިޒަމް މިނިސްޓަރު އަލީ ވަހީދު ވިދާޅުވީ ކޮވިޑް-19 އާ ގުޅިގެން ކުރަމުންދާ އެކި މަސައްކަތްތަކުގައި ހަރަކާތްތެރިވާ 600 އެއްހާ ފުލުހުންނާއި ސިފައިން ގެއަށް ނުގޮސް މަސައްކަތުގައި އެބަތިބި ކަމަށެވެ. އަދި ފްރަންޓްލައިންގައި މަސައްކަތްކުރާ ސަލާމަތީ ބާރުތަކާއި ސިއްހީ ހިދުމަތްތެރިންނާއި އަދި އެހެނިހެން އިދާރާތަކުގެ މީހުންގެ ސަލާމަތާއި ރައްކާތެރިކަން ކަށަވަރުކުރުމަށް ސަރުކާރުން ހާއްސަ އިސް ކަމެއް ދޭ ކަމަށެވެ.\nމޯލްޑިވްސް ޕޮލިސް ސާވިސް އެޗްޕީއޭ ކޮރޯނާ ވައިރަސް + ކޮވިޑް-19 އާއްމު ސިއްހަތުގެ ކުއްލި ނުރައްކަލުގެ ހާލަތު މުހައްމަދު މަބްރޫކް އަޒީޒް އެންއީއޯސީ ޑރ. އިބްރާހިމް އަފްޒަލް\n"ލޮކްޑައުން ހަރުކަށި ކުރަން މަޝްވަރާއެއް ނުކުރޭ"


Covid: America in maruvi meehun Bodu hanguraamaigaiegaumun maruvi adhadhahvure gina\nއެމެރިިކާގެ ކޮވިޑް މަރު ދެވަނަ ބޮޑުހަނގުރާމާގައި އެ ގައުމުން މަރުވި މީހުނަށްވުރެ ގިނަ\nކޮވިޑްޖެހިގެން އެންމެ ގިނައިން މީހުން މަރުވި ގައުމަށް އެމެރިކާ ވެދާނެ ކަމަށް އެބަ ބުނެވޭ\nއެމެރިކާގައި ކޮވިޑްޖެހިގެން މަރުވި މީހުންގެ އަދަދު 420،000 އަށް އަރަނީ އެވެ. މިއީ ދެވަނަ ބޮޑުހަނގުރާމައިގައި އެމެރިކާއިން މަރުވި މީހުންނަށް ވުރެ ގިނަ އަދަދެއް ކަމަށް ޖޯންސް ހޮޕްކިންސް ޔުނިވަސިޓީ ތަފާސްހިސާބު ތަކުން ދައްކަ އެވެ.\nދެވަނަ ބޮޑު ހަނގުރާމައިގައި މަރުވި އެމެރިކާ މީހުންގެ އަދަދު ރިވާ ކުރުމުގައި ހިލާފުތަކެއް ހުރި ނަމަވެސް، "ނެޝަނަލް ވޯލްޑް ވޯ ޓޫ މިއުޒިއަމް" އިން ކޮށްފައި ހުރި ދިރާސާތަކުން ދައްްކަނީ ދެވަނަ ބޮޑު ހަނގުރާމައިގައި 418،500 މީހުން މަރުވި ކަމަށެވެ. މިއަދަދު ރެކޯޑް ކުރުމުގައި ބަލާފައިވާ މުއްދަތަކީ 1939 އިން 1945 އަށެވެ.\nއެމެރިކާގައި ކޮވިޑްޖެހިގެން މީހަކު މަރުވިކަން ފުރަތަމަ ރިޕޯޓްކުރީ ފެބްރުއަރީ 2020 ގަ އެވެ. އެއަށް ފަހު އަހަރެއް ފުރިހަމަވާން ދާއިރު މަރުވި މީހުންގެ އަދަދު 400،000 އަށް ވުރެ މި ވަނީ އިތުރުވެފަ އެވެ. ކޮވިޑްޖެހުނު މީހުންގެ އަދަދު 25.1 މިލިއަން ވަނީ ފަހަނައަޅާފަ އެވެ. ކޮވިޑްޖެހިގެން އެމެރިކާގައި މަރުވި މީހުންގެ އަދަދު 419،215 އަށް ވަނީ އަރާފަ އެވެ. އެހެންކަމުން ބެލެވެނީ ކޮވިޑް ބަލިމަޑުކަމުގައި އެންމެ ބޮޑުވަރުވި ގައުމަކަށް އެމެރިކާ ވާނެ ކަމަށެވެ.\nއެމެރިކާގައި ރައްޔިތުންނަށް ކޮވިޑް ވެކްސިން ދޭން ފަށައި، ޕްރޮގްރާމް މިހާރު ވެސް ކުރިއަށް އެބަ ދެ އެވެ. "ސެންޓް ފޮ ޑިސީޒް ކޮންޓްރޯލް އެންޑް ޕްރިވެންޝަން" ގެ ތަފާސްހިސާބުތަކުން ދައްކާ ގޮތުގައި މިހާތަނަށް 21،848،655 މީހުންނަށް ވަނީ ވެކްސިން ދީފަ އެވެ. އެއީ ފައިޒާ-ބަޔޮންޓެކް އަދި މޮޑަނާއިން އުފެއްދި ކޮވިޑް ވެކްސިނެވެ.\nކޮވިޑް ބަލިމަޑުކަން އެމެރިކާގައި ތައްކަތު ކުރުމަށްޓަކައި އެމެރިކާގެ ރައީސް، ޖޯ ބައިޑަން ފިޔަވަޅުތަކެއް އަޅުއްވަން ވަނީ ފައްޓަވާފަ އެވެ. އެގޮތުން ވަކި ގައުމުތަކަކުން އެމެރިކާއަށް އެތެރެވާ އެމެރިކާ ރައްޔިތުން ނޫން މީހުންނަށް ހުއްދަ ނުދިނުން ހިމެ އެވެ. އަދި ދަތުރުފަތުރު ކުރުމަށް ވެސް ހަރުކަށިކަމެއް ގެންނަވާނެ ކަމަށް ސީއެންއެން، ވައިޓް ހައުސް އޮފިޝަލަކާ ހަވާލާދީ ވަނީ ބުނެފަ އެވެ.\nއެމެރިކާ ކޮވިޑް-19 ކޮވިޑް ވެކްސިން


ސާފް ޗެމްޕިއަންޝިޕް 2021: ދިވެހިރާއްޖެ – ނޭޕާލް | ޕްރިވިއު\nސައުތް އޭސިއަން ފުޓްބޯޅަ ފެޑެރޭޝަނުން ކޮންމެ ދެ އަހަރަކުން އެއްފަހަރު އިންތިޒާމް ކޮށްގެން ބާއްވަމުން އަންނަ ސާފް ޗެމްޕިއަންޝިޕް ފުޓްބޯޅަ މުބާރާތުގެ 13 ވަނަ އެޑިޝަން ކުޅުން މިއަދު ރާއްޖޭގައި ފަށާއިރު، މި މުބާރާތުގެ ދެވަނަ މެޗުގައި ބައްދަލުކުރާނީ ދިވެހިރާއްޖެ އަދި ނޭޕާލްއެވެ. މި ދެޓީމު ބައްދަލުކުރާ މި މެޗަކީވެސް ފޯރިގަދަ އަދި ބަލާހިތްވާ ކުޅުމެއް ފެނިގެން ދާނެ މެޗަކަށް ވާނެކަން ޔަގީނެވެ. ދިވެހިރާއްޖެ އަދި ނޭޕާލް މިރޭ ބައްދަލުކުރާ މި މެޗަކީ މި މުބާރާތުގައި ކުޅޭނެ އެންމެ ފޯރިގަދަ އެއް މެޗައް ވެގެންދާނެކަމީ ޝައްކެއް އޮތްކަމެއް ނޫނެވެ. މި މެޗަށް ދެޓީމުންވެސް ވަރަށް ބޮޑަށް ތައްޔާރުވެފައިވާއިރު، މި މެޗެ ވެގެންދާނީ މުބާރާތުގެ އެއްވަނަ ނޫނީ ދެވަނަ ހޯދުމަށް ކޮންމެ ޓީމަކަށް ވެސް މޮޅުވުން މުހިންމު މެޗަކަށެވެ. މިރޭ ދިވެހިރާއްޖެ އަދި ނޭޕާލް ބައްދަލުކުރާ މެޗަށް ބަލާލާއިރު، މިރޭގެ މި މެޗަކީ މި ދެޓީމުގެ ތާރީޚުގައި ކުރިމަތިލާ 16 ވަނަ ކުރިމަތި ލުމަށެވެ. ނޭޕާލް ނޭޕާލަކީ ސާފް ސަރަހައްދުގައި ފުޓްބޯޅައިގެ މާ ވަރުގަދަ ބާރެއްގެ ގޮތުގައި ބެލެވޭ ގައުމެއް ނޫނެވެ. ނަމަވެސް ނޭޕާލަކީ 1993 ވަނަ އަހަރު ޕާކިސްތާނުގައި ބޭއްވުނު ފުރަތަމަ ސާފް ޗެމްޕިއަންޝިޕް ފުޓްބޯޅަ މުބާރާތުން ފެށިގެން ގަވައިދުން މި މުބާރާތުގައި ބައިވެރިވަމުން އަންނަ ގައުމެކެވެ. ސާފް ޗެމްޕިއަންޝިޕް ފުޓްބޯޅަ މުބާރާތުގައި ނޭޕާލް މިހާނަތަށް ނެރެފައިވާ ނަތީޖާތަކަށް ބަލާއިރު މި މުބާރާތުގައި އެ ގައުމު ނެރެފައިވާ ނަތީޖާތައް ގޯހެކޭ ދެންނެވޭކަށް ނެތެވެ. އެގޮތުން މިހާތަނަށް ސާފް ޗެމްޕިއަންޝިޕުގެ ހަތަރު މުބާރާތެއްގެ ސެމީފައިނަލަށް ނޭޕާލް ވަނީ ދަތުރުކޮށްފަ އެވެ. ނެޕާލް ސެމީއަށް ދަތަުރުކޮށްފައިވަނީ 1995 ވަނަ އަހަރު އަމިއްލަ ގައުމުގައި ބޭއްވުނު މުބާރާތުގައާއި 1999 ވަނަ އަހަރާއި 2011 ވަނަ އަހަރު އިންޑިއާގައި ބޭއްވުނު މުބާރާތުގެ އިތުރުން 2013 ވަނަ އަހަރު އަމިއްލަ ގައުމުގައި ބޭއްވުނު މުބާރާތާއި އަދި އެންމެ ފަހުން 2018 ވަނަ އަހަރު ބަނގްލަދޭސްގައި ބޭއްވުނު މުބާރާތުގައެވެ. އެންމެ ފަހުން ބޭއްވުނު މުބާރާތުގެ ސެމީއިން ނޭޕާލް ބަލިވެ މުބާރާތުން ކެޓީ ރާއްޖެއާއި ދެކޮޅަށް ކުޅެ 0-3 ގެ ނަތީޖާ އިން ބަލިވެގެންނެވެ. މި މުބާރާތުގެ ސެމީއިން ނޭޕާލް ޖާގަ ހޯދީ ގުރޫޕް ސްޓޭޖުގައި ކުޅުނު ތިން މެޗުން ވެސް މޮޅުވެ އެޓީމު ހިމެނޭ ގުރޫޕުގެ އެއްވަނަ ޓީމުގެ ގޮތުގައެވެ. ނޭޕާލަށް މިހާތަނަށް އަދި މި މުބާރާތް ކާމިޔާބު ކުރެވިފައެއް ނުވެއެވެ. މިފަހަރުގެ މުބާރާތައް ތައްޔާރުވުމަށް ނޭޕާލުން ވަނީ އަވަށްޓެރި އިންޑިއާއާއި ދެކޮޅަށް ދެ މެޗެއް ކުޅެފައެވެ. އެއް މެޗުން 1-1 އިން އެއްވަރުވެފައިވާއިރު، ދެވަނަ މެޗުން 1-2 އިން ނޭޕާލް ވަނީ އިންޑިއާ އަތުން ބަލިވެފައެވެ. މިވަގުތު ސައުތް އޭސިއަން ޒޯން ރޭންކިންގެ 03 ވަނާގައި އޮތް ނޭޕާލް މިހާތަނަށް ސާފް ޗެމްޕިއަންޝިޕްގައި ބައިވެރިވި 12 މުބާރާތުގައި މުޅި ޖުމްލަ 38 މެޗު ކުޅެފައިވާއިރު އޭގެެތެރެއިން 11 މެޗުން ވަނީ މޮޅުވެފައެވެ. އަދި 21 މެޗުން ބަލިވެފައިވާއިރު، ހަ މެޗުން ވަނީ އެއްވަރުވެފައެވެ. މުހިންމު ކުޅުންތެރިން\nނިސްވަތުން ނޭޕާލަކީ ރަނގަޅު ހުނަރުވެރި ހަލުވި ކުޅުންތެރިންތަކެއް ތިބި ޓީމެކެވެ. އެގޮތުން މިފަހަރުގެ މުބާރާތާއި ކުރިމަތިލާއިރު އެޓީމުން އެންމެ ފާހަގަ ކޮށްލެވޭ ކުޅުންތެރިއަކީ ނޭޕާލުގެ ގައުމީ ޖާޒީގައި އެންމެ ގިނަ މެޗު ކުޅެދީފައިވާ ތަޖުރިބާކާރު ގޯލް ކީޕަރ އުމުރުން 31 އަހަރުގެ ކިރަން ކުމާރު ޗެމްޔޮން ލިމްބުއާއެވެ. އޭނާ އަކީ ރާއްޖޭގެ ޓީސީ ސްޕޯޓްސް ކުލަބަށް ވެސް ކުޅެފައިވާ ކުޅުންތެރިއެކެވެ. އޭނާ ޓީސީ އަށް ކުޅެފައިވަނީ 2017 ވަނަ އަހަރާއި 2019 ވަނަ އަހަރުގައެވެ. ކިރަން ކުމާރު ޗެމްޔޮން ލިމްބުއާވަނީ މިހާތަނަށް ނޭޕާގެ ގައުމީޓީމަށް 74 މެޗު ކުޅެދީފައެވެ. ދިވެހިރާއްޖެ ރާއްޖެއަކީ އިންޑިއާއަށް ފަހު ދެވަނައަށް ސާފް ޗެމްޕިއަންޝިޕް ފުޓްބޯޅައިގެ އެންމެ ވަރުގަދަ ބާރު ކަމުގައި ބެލެވިފައިވާ ގައުމެވެ. 1997 ވަނަ އަހަރު ނޭޕާަލުގައި ބޭއްވުނު ސާފް ޗެމްޕިއަންޝިޕް މުބާރާތުން ފެށިގެން ގަވައިދުން މި މުބާރާތުގައި ވާދަކުރަމުން އަންނަ ރާއްޖެއަކީ މި މުބާރާތް ދެވަނައަށް އެންމެ ގިނައިން ކާމިޔާބު ކޮށްފައިވާ ގައުމު ވެެސް މެއެވެ. މިހާތަނަށް ސާފް ޗެމްޕިއަންޝިޕްގެ 10 މުބާރާތެއްގައި ވާދަކޮށްފައިވާއިރު ރާއްޖެ ވަނީ މި މުބާރާތުގެ ތަށި ދެ ފަހަރު ހޯދާފައެވެ. ސައުތް އޭސިއަން ރޭންކިންގެ 02 ވަނައިގާ މިވަގުތު އޮތް ރާއްޖެ ސާފް ޗެމްޕިއަންޝިޕްގައި ހޯދާފައިވާ ކާމިޔާބީތަކަށް ބަލާއިރު، ރާއްޖެ ވަނީ އެގައުމުން ވާދަކުރި ދިހަ މުބާރާތުގެ ސެމީ ފައިނަލް ކުޅެފަ އެވެ. އޭގެ ތެރެއިން ފަސް މުބާރާތެއްގެ ފައިނަލް ކުޅެފައިވާއިރު، ދެ ފަހަރު މުބާރާތް ކާމިޔާބު ކޮށްފައި ވެއެވެ. ރާއްޖެ ފައިނަލުގައި ކުޅެފައިވަނީ 1997 ވަނަ އަހަރު ނޭޕާލުގައި ބޭއްވި މުބާރާތުގައާއި 2003 ވަނަ އަހަރު ބަނގްލަދޭޝްގައި ބޭއްވި މުބާރާތާއި، 2008 ވަނަ އަހަރު ރާއްޖެއާއި ސްރީލަންކާގައި ބޭއްވުނު މުބާރާތުގެ އިތުރުން 2009 ވަނަ އަހަރާއި 2018 ވަނަައަހަރު ބަނގްލަދޭޝްގައާއި ބޭއްވުނު މުބާރާތުގައެވެ. މީގެ ތެރެއިން މުބާރާތުގެ ތަށި ރާއްޖެއިން ނަގާފައިވަނީ 2008 ވަނަ އަހަރާއި އެންމެ ފަހުން 2018 ވަނަ އަރު ބޭއްވި މުބާރާތުގައެވެ. މި ގެ ފަހަރުވެސް ރާއްޖެ ތަށި ނެގީ ފައިނަލުގައި އިންޑިއާ ބަލިކުރުމަށް ފަހުގައެވެ. މި މުބާރާތުގެ އެންމެ ފަހުގެ ޗެމްޕިއަނުންނަކީ ވެސް ރާއްޖެއެވެ. ރާއްޖެ މިހާތަނަށް ސާފް ޗެމްޕިއަންޝިޕްގެ 10 މުބާރާތެއްގައި ވާދަކޮށްފައިވާއިރު، އެޓީމުން ވަނީ މި ދިހަ މުބާރާތުގައި ޖުމްލަ 43 މެޗު ކުޅެ 22 މެޗުން މޮޅުވެފައެވެ. އެގާރަ މެޗުން އެއްވަރުވިއިރު، ދިހަ މެޗުން ވަނީ ބަލިވެފައެވެ. މުހިންމު ކުޅުންތެރިން\nނިސްބަތުން ރާއްޖެއަކީ ވެސް މި ސަރަހައްދުގެ އެހެން ގައުމަތަކާއި އަޅާބަލާއިރު ހުނަރުވެރި ކުޅުންތެރިންތަކެއް ތިބި ގައުމެކެވެ. އެގޮތުން އެންމެ ފާހަގަ ކޮށްލެވޭ އެއް ކުޅުންތެރިއަކީ ތަޖުރިބާކާރު ފޯވާޑް އަލީ އަޝްފާޤް (ދަނގަޑޭ) އެވެ. އޭނާއަކީ މުޅި އޭޝިއާ ސަރަހައްދުން ވެސް ހޮވާލެވޭ ހުނަރުން ފުރިފައިވާ މޮޅު ކުޅުންތެރިއެކެވެ. ސާފް ސަރަހައްދުގައިވެސް މިވަގުތު ހުރި އެންމެ މޮޅު އެއް ކުޅުންތެރިއާއެވެ. ފުޓްބޯޅައިގައި ގިނަ ކާމިޔާބީތަކެއް ހޯދާފައިވެއެވެ. މިހާތަނަށް ރާއްޖޭގެ ގައުމީޓީމަށް ކުޅެދިން 82 މެޗުގައި 53 ގޯލު ކާމިޔާބު ކޮށްފައިވެއެވެ. ސާފް ޗެމްޕިއަންޝިޕް މުބާރާތުގެ ތާރީޚުގައި މިހާތަނަށް އެންމެ ގިނަ ލަނޑު ޖަހާފައިވާ ކުޅުންތެރިއަކީ ވެސް އަޝްފާޤެވެ. އަޝްފާޤު ވަނީ ޖުމްލަ 20 ލަނޑު ޖަހާފައެވެ. ނޭޕާލް އަދި ދިވެހިރާއްޖޭގެ ތާރީޚީ ބައްދަލުކުރުންތައް\nނޭޕާލް އަދި ދިވެހިރާއްޖެ އަކީ ސައުތު އޭސިއަން ޒޯން ފުޓްބޯޅައިގައި ވަރަށް ވާދަވެރި ދެ ގައުމެވެ. އެގޮތުން ވާދަވެރި މުބާރާތްތަކުގައި މީގެ ކުރިން މި ދެޓީމު ވަނީ 16 ފަހަރެއްގެ މަތިން ބައްދަލުކޮށްފައެވެ. އޭގެ ތެރެއިން އަށް ފަހަރު ނޭޕާލުގެ މައްޗަށް ރާއްޖެ ކުރި ހޯދާފައިވާއިރު، ނޭޕާލުން ރާއްޖޭގެ މައްޗަށް ކުރި ހޯދިފައިވަނީ ހަތަރު ފަހަރުއެވެ. ހަތަރު މެޗުންވަނީ އެއްވަރުވެފައެވެ. މިރޭގެ މެޗަކީ މި ދެ ޓީމު މި މުބާރާތުގެ ތާރީޚުގައި ކުރިމަތިލާ އަށްވަނަ ފަހަރެވެ. މީގެ ކުރިން ހަަތް ފަހަރެއްގެ މަތިން މި މުބާރާތުގައި މި ދެޓީމު ވާދަކޮށްފައިވާއިރު، މީގެ ތެރެއިން ރާއްޖެ ފަސް ފަހަރު މޮޅުވެފައިވެއެވެ. ނޭޕާލަށް މޮޅުވެވިފައިވަނީ އެންމެ ދެ ފަހަރުގައެވެ. ދިވެހިރާއްޖެ އަދި ނޭޕާލް ބައްދަލުކުރާ ފޯރިގަދަ މެޗު ފަށާނީ މިރޭ ރާއްޖޭގަޑިން 9:00 ގައެވެ.


ބ. ކެންދޫގައި ސުވަރޭޖް ޓްރީޓްމަންޓް ޕްލާންޓްއެއް ކޮންސްޓްރަކްޓް ކޮށްދޭނެ ފަރާތެއް ހޯދުން - ރީޓެންޑަރ\nމިކުންފުނީގެ ފަރާތުންދޭ މައުލޫމާތާއި އެއްގޮތްވާގޮތުގެ މަތިން، ބ. ކެންދޫގައި ސުވަރޭޖް ޓްރީޓްމަންޓް ޕްލާންޓްއެއް ކޮންސްޓްރަކްޓް ކޮށްދޭނެ ފަރާތެއް ހޯދަން ބޭނުންވެގެން ކުރެވުނު އިޢުލާން ނަމްބަރު(MWSC-L/3/ADV/2021/349) އަށް އެކަށީގެންވާ ތަރުހީބެއް ލިބިފައިނުވާތީ އެ އިޢުލާން ބާތިލްކޮށް އަލުން އިޢުލާން ކުރަމެވެ. ވީމާ، މިމަސައްކަތަށް ބީލަން ހުށަހެޅުމުގެ ދައުވަތު މިކަމަށް ޝައުގުވެރިވެލައްވާ އެންމެހާ ފަރާތްތަކަށް ހުޅުވާލަމެވެ.\nމޯލްޑިވްސް އިންލަންޑް ރެވެނިއު އޮތޯރިޓީގައި ޖީ.އެސް.ޓީ އައް ރެޖިސްޓްރީ ވެފައިވާ ފަރާތަކަށްވުން.\nފާއިތުވެދިޔަ ހަމަހުގެ މީރާ ޓެކްސް ކުލިޔަރެންސް ރިޕޯޓް އޮތް ފަރާތަކަށްވުން.\nބީލަމުގައި ބައިވެރިވެވޭނީ ބީލަމުގައި ބައިވެރިވުމަށް ފައިސާ ދައްކަވާ ފަރާތްތަކަށް އެކަންޏެވެ. ބީލަމުގައި ބައިވެރިވުމަށް ޝައުގުވެރިވެލައްވާ ފަރާތްތަކުން އެމް.ޑަބްލިޔު.އެސް.ސީ ގެ ވެބްސައިޓް https://www.mwsc.com.mv/Tenders/page/1 މެދުވެރިކޮށް މި ބީލަމުގެ ފޯރމް ފުރިހަމަ ކުރެއްވުމަށްފަހު ފައިސާ ދެއްކެވޭނެއެވެ. ބީލަން ފޮތް ވިއްކުމަށް ހަމަޖެހިފައިވާ އަގަކީ 500.00ރ އެވެ. ބީލަންފޮތްތަކަށް ފައިސާ ބަލައިގަތުން އޮންނާނީ13 ޖަނަވަރީ 2022 އިން 17 ޖަނަވަރީ 2022 އަށެވެ. ބީލަންފޮތް ދޫކުރުން އޮންނާނީ 18 ޖަނަވަރީ 2022 ގެ ރަސްމީގަޑީގައި ފެން ބިލްޑިންގ5ވަނަ ފަންގިފިލާ އިންނެވެ.\nޕްރީބިޑް މީޓިންގް ބޭއްވުމަށް ހަމަޖެހިފައިވަނީ 20 ޖަނަވަރީ 2022 ވާ ދުވަހު 11:00 ގައެވެ. އަދި ބިޑް ހުށައަޅަން ހަމަޖެހިފައިވާ ތާރީޚަކީ 25 ޖަނަވަރީ 2022 ވާ ދުވަހު 11:00 ގައެވެ. ބިޑް ސެކިއުރިޓީގެ ގޮތުގައި ބިޑް ހުށައަޅާއިރު 10,000/- ރުފިޔާގެ ބިޑް ސެކިއުރިޓީ ހުށައަޅުއްވަންވާނެއެވެ. ބިޑް ސެކިއުރިޓީގެ ގޮތުގައި ބަލައިގަނެވޭނީ ބޭންކް ގެރެންޓީ ޗެކް ނުވަތަ ބޭންކް ގެރެންޓީ ލެޓަރއެވެ. ބިޑް އެވާރޑްކުރެވޭ ފަރާތުން ޕާރފޯމަންސް ގެރެންޓީގެ ގޮތުގައި ބިޑްކުރި އަދަދުގެ ބިޑް އެވޯރޑްކުރެވޭތާ 14 ދުވަސްތެރޭގައި ހުށައަޅަންވާނެއެވެ.\nޕަބްލިޝްކުރި ގަޑި: 14:56\nސުންގަޑި: 17 ޖަނަވަރީ 2022 16:00